
KRIK UTOPLJENIKA 


Još jednom promatrah svijet, promatrah ljude, 
a naročito mlade. Nekoji okreću oči da ih ne 
viđe, zatvaraju uši da ih ne čuju. Ja ih pak proma 
tram i slušam. Usuđujem se reći da su mi učitelji. 


Doista, često su naprasiti, nepravični itd., ali 
bezobzirno i odrješito upiru prstom u ranu. Time 
nas obavezuju da gledamo ispravnije, da odbacimo 
ukočenost navike, uljuljanost života i misli o ko- 
jima više ne želimo raspravljati. 


Mnoge »muči« problem mladih. Sociolozi, pst 
holozi itd. bave se učenim analizama. Ja kao kršća- 
nin, ne zapostavljajući potrebna proučavanja, držim 
da treba ići dalje, pobrati pitanja koja nam po 
stavljaju i čitati ih drugim pogledom, pogledom 
vjere. 


Osobno sam bio i sada sam u dodiru sa svije- 
tom; vidio sam, slušao sam tisuće mladih, pojedi 
načno i skupno. Susretao sam ih u zemljama Isto- 
ka i Zapada, u srednje razvijenim i više razvijenim 
zemljama, u zemljama tek na putu razvijenosti. 
Gledao sam ih kako žive, slušao kako se izražavaju, 
promatrao kako se bore i žestoko protestiraju. Pro- 
matrah ih po ulicama bez uživanja droge, bez sek 
sualnih raskalašenosti i slijepog nasilja. Slušah ka- 
ko nadugo raspravljaju o izgradnji novog društva i 
novog čovjeka. I u buci i tišini njihove nemirne, 
katkada mučne mladosti. Čuo sam i čujem silovit 
krik što iz daljine dopire, širi se, prodire... krik 
utopljenika. 


Mnogi mladi ne udišu više visinski zrak. U nji 
ma je ugušena dimenzija beskonačnog. Guše se i 
koprcaju. Žeđaju i gladuju nepoznate hrane, na 
pitke. Netom provre nekoji izvor, navru k njemu; 

netom se pojavi nekoji mudrac, »vrač«, jurnu k 
njemu. Nekoji, pa i oni koje je već prisvojila poli- 
tika i trgovina, otkrivaju Isusa. No, da li je to pravi 
Isus Krist? Ne znam. Da li je to znak vremena? 
Zašto ne? Zar nam Duh Sveti više ne govori? Sva 
kako znam da su ga mnogi već našli; uvjeren sam 
da ga mnogi nesvjesno traže i da ga svitrebaju. 


Da, »traži se nekilsus Krist«, kako to 
posvuda obznanjuje njihov proglas. 


*oko* 


Proučih također odrasle kršćane, pratih nji 
hov put. Dopustite mi da ga ukratko prikažem. 

Mnogi su kršćani živjeli između sakristije, do- 
brotvornih ustanova, »župske sredine«. Bijahu »mi 
losrdni prema bližnjima« i susretahu Boga u crkvi, 
u svetohraništu. Tražili su svećenici od njih da iza 
đu i ođu među puk. Bili su poput stranaca, ali su 
postali nanovo ljudi da bi druge više ljubili. Sli- 
jedili su Isusa Krista koji je postao čovjekom da 
spasi ljude. Otkrili su svijet koji se razvija i često 
se bez njih razvijao. Upoznali su suborce ljuđe, 
uvrstili se u njihove redove. Ne više pokraj njih, 
nego s njima. 

Nakon nekoliko godina ustanovili su sa svo- 
jom braćom suborcima da je bilo teško graditi 
pravičan svijet, i da je ondje gdje je postignut ne- 
kakav uspjeh, gdje su uspostavljene nove struktu 
re — čovjek ostajao isti, nastavljajući svoju se 
bičnost. 


Tada se poneki obeshrabriše, nekoji svratiše 
pogled unatrag, posumnjaše u vrijednost svoje bor- 
be, zatim je osporiše: »Ovo nije pravi put«. Vraća 
ju se natrag Bogu jer misle da su ga napustili. Vra- 
ćaju se u geta, »utječu« se molitvi. Alibi umornih 
boraca. Traže među prijateljima ili u dubini svoga 
srca drugo mirno obitavalište. Tu prizivaju nekog 
boljeg boga koji će polako zacijeliti njihove rane. 

Nekoji, poticani teškoćama, sve više i više za 
neseni spašavanjem ovoga svijeta, osokoljeni nekom 
tajnovitom i prigušenom snagom, bacaju se »dušom 
i tijelom« u borbu... A da bi što brže jurili, uđalju. 
ju se od Boga. U prvi tren misle: »Naći ćemo ga 
kasnije kad pobijedimo«. A zatim: »To je naša bor- 
ba, Boga se to ne tiče«. 


A nekoji drugi ne žele dezertirati s bojnog po: 
lja i od suboraca, ali također odbijaju borbu bez 
Boga koji ih je pozvao, bez Krista koji im je pre 
thodio.Znadu da će zajednički, samo zajednički 
potpuno pobijediti. Stoga svim svojim snagama 
nastoje da ne »izgube s vida« Isusa Krista. Znađu 
da je On živ, uskrsnuo, da surađuje s njima u svi 
jetu i srcu čovjeka, ali da ga je teško ugledati ako 
ga sam tražiš. 


koko 


Držim da mnogobrojni mladi u dubini traženja, 
nemira, pogrešaka i pobuna nejasno zazivaju Kri 
sta koga ne poznaju ili ga nisu susreli. Isus Krist 
živi među njima. Treba im ga otkriti. 


Također mislim da su mnogi kršćani otkrili 
Isusa Krista u životu i djelovanju. No jedni, uspjev: 
ši ostati u dodiru s Njim, povukoše se ustrašeni iz 
svijeta; drugi, izgubivši ga naprosto i posve s viđa, 
ostaju sami u borbi i misle da mogu bez Njega. 
Treći su napokon ustrajali i angažirali se na Oče. 
vom gradilištu, boreći se sa svojim starijim Bra- 
tom, prvim na udaru. Ali su počesto iscrpljeni i 
ogladnjeli. Činjenica je da se još nismo navikli 
živjeti Isusa Krista u čitavom životu. U tome su 
svećenici posve malo pripomogli svjetovnjacima. Če- 
sto su govorili i pisali da nisu spremni za takav po« 
sao. Međutim, upravo je to važno. 


Isus Krist, onaj istinski, čeka nas u životu, ali 
mi prolazimo pokraj njega i ne vidimo ga. Treba 
ga susresti, računati na njega, porazgovarati i rađiti 
snjim. Prava revolucija — koja mora sve obno- 
Viti, počevši od čovječjeg srca do tamo gdje ne 
može sam dospjeti, preko najmanjih ili najširih eko- 

nomskih, političkih, socijalnih struktura, sve do 
čitavog svemira — takva se revolucija neće zbiti bez 
čovjeka, neće se ostvariti bez Boga. Ostvarit će se 
preko čovjeka u Kristu i s Kristom koji dođe na 
svijet, jučer i danas upravo radi toga. 


*o*o* 


Ja sam uvijek nastojao pomoći svojoj braći 
da žive Isusa Krista u životu. Osvrnut ću se na pri 
jašnje knjige kako bi sadašnja bolje našla mjesto. 


Mladić ne postaje najprije zreo čovjek, zatim 
zreo kršćanin. Mora istim zamahom rasti ljudski i 
kršćanski, rasti s Isusom Kristom. To opisah u 
dva dnevnika mladih: »Između petnaeste i ljubavi« 
i »Dnevnik Ane Marije«. 


Ako se čovjek želi ostvariti na svim »razinama«, 
ako želi učinkovito izgraditi svoj život i svoja za: 
laganja, mora živjeti ovu izvanrednu avanturu s 
Kristom i u Kristu. O tome piše u knjizi »Tajna 
uspjeha«. 

Ali živjeti u životu s Kristom pretpostavlja ži- 
vi dijalog s njime usred svakidašnjice. O tom je u 
knjizi »Pred tobom, Gospodine«. 


Zašto je Isus Krist nazočan u svijetu? Kako? 
U čemu vjera predstavlja angažiranost da bismo s 
Kristom živjeli njegov misterij Stvaranja i otku- 
piteljskog Utjelovljenja? To izlaže knjiga »Krist ži- 
vi«. (Izdanje: Dominikanci, Korčula). 


Napokon, ima ljudi što danas žive Krista u 
svim sredinama, u svim okolnostima, u svim ži- 
votnim dobima. To je zbir svjedočanstva »Kristova 
lica«. 


Pošto sam pokušao u posljednjoj knjizi razum. 
ljivim riječima izložiti misterij živoga Krista, u 
ovoj iznosim neke »praktične primjere« da bismo 
se navikli živjeti Krista. Svako poglavlje ove male 
knjižive opisuje događaj, situaciju, zatim poneko 
opažanje u svjetlu vjere, a na koncu kratku molitvu. 

Kao svi »primjeri«, tako su i ovi općenito ne- 
potpuni. Ne sačinjavaju dotjeranu cjelinu, nisu po- 
ređani po nekom planu. Moglo se izabrati druge 
događaje, druge okolnosti, primijeniti druga zapa 
žanja, izreći druge molitve. Vrijede utoliko ukoliko 
nisu »izmišljeni primjeri«. Uvijek sam izbjegavao 
lažnu zamisao života. Ovo su odlomci, trenuci is- 
tinskog života i ocjene života. 


Sada s jednom osobom, sada s obitelju, često 
sa skupinom kršćana učinih potreban korak, tj. či- 
tah život u svjetlu vjere da bih otkrio u 
njemu poziv uskrslog Krista. Sa zadovoljstvom na- 
vodim neke pojedinosti svog otkrića i svoje molitve, 
saževši u jednom tekstu razne ocjene života o istoj . 
temi, 


Ove su »praktične vježbe« također nepotpune 
jer, naravno, nedostaju mnogobrojne reakcije živih 
osoba, njihova traženja, njihova otkrića, njihova 
progresivna svijest Kristove nazočnosti, razvoj nji 
hova pogleda i njihova mentaliteta. Predlažem tek 
neka polazišta; svatko ih mora osobno proći i svla- 
dati. Upravo se o tome radi. Život osoba i grupa 
nije ukalupljen. Svatko živi svoj život, a i Bog po- 
ziva osobno. 


Ovu knjigu možete čitati i zaboraviti. Ali ću 
biti zadovoljan ako navede nekoje kršćane da po- 
traže Krista koji ih šutljivo čeka u srcu života, ako 
im pomogne da ga prepoznaju, ako ih potakne da 
dostignu Krista i s njim se angažiraju u spašavanju 
»čitavog čovjeka«. 


ŠTO DANAS ZNAČI LJUBITI BRATA ČOVJEKA? 


Polazeći od Matejeva Evanđelja o Posljednjem 
suđu, još smo jednom zajednički razmatrali o na 
šoj dužnosti kako zbiljski danas ljubiti našu braću 
i o načinu kako to činiti. 

Pred mjesec dana odabrasmo to Evanđelje i za 
osobno razmišljanje. Očitovanje zajednici onoga što 
otkrismo bijaše veoma burno. Ispostavili smo đa, 
unatoč njihovim »zalaganjima«, nekoji. među nama 
veoma ograničeno shvaćaju ljubav. Doista se stvar- 
no brinu za drugoga. održavaju međusobno veze, 
potpuno se »žrtvuju« za toga i toga, ali je socijalna 
dimenzija ljubavi, ljubav prema drugima kroz orga 
nizacije i pokrete, bila premalo nadahnuta vjerom 
premda živa u stvarnim djelima. Odlučismo poučiti 
Isusa Krista da nam nanovo za današnje prilike 
opetuje bezuvjetnu zapovijed ljubavi. 


ko + o* 


— Treba ljubiti svoju braću. Apsolutan je za- 
htjev kršćanstva. »Učitelju, koja je zapovijed naj, 
veća u Zakonu?... Ljubi Gospodina, Boga svoje- 
ga... To je najveća i prva zapovijed. Druga, ovoj 
jednaka: Ljubi svoga bližnjega kao sebe samoga« 
(Mt 22,36-40). »Ovo je moja zapovijed: ljubite jedni 
druge kao što sam ja vas ljubio« (Iv 15,12). 

Nije savjet, nego zapovijed. 

— Ljubav prema našoj braći nepobitan je test 
naše ljubavi prema Bogu. »Rekne li iko: Ljubim 
Boga, a mrzi brata svog, lažac je. Jer iko ne ljubi 
svog brata koga vidi, Boga kog ne vidi ne može 
ljubiti« (1 Iv 4,20). 

— Ljubiti braću ne znači ljubiti ih čuvstveno, 
slađunjavo« — budući da Krist traži da ljubimo čak 
svoje neprijatelje (Mt 5,44) — nego znači htjeti nji- 

hovo pravo dobro i sve poduzeti da ga s njima po 
stignemo. Taj napor zahtijeva potpun zaborav sebe. 

»Po ovom smo upoznali Ljubav: on je za nas 
položio život svoj. I mi smo dužni živote položiti za 
braću... Dječice, ne ljubimo riječju i jezikom, već 
djelom i istinom. Po tom ćemo znati da smo od 
istine« (1 Iv 3,16—19). 

— Ljubiti svoju braću ne znači uvijek im uga- 
đati. Daleko od toga. Ne znači sustavno nastojati 
da nas zavole. Naprotiv. Znači biti sposoban, ako 
je potrebno, podvrći ih patnji za njihovo dobro. 
Znači katkada se osobno ili skupno boriti protiv 
njih. 

Bit ćemo suđeni jedino po toj stvarnoj lju- 
bavi sprovedenoj u djelo, po darivanju drugim; čak 
i uz cijenu neshvaćanja i progonstva. Potrebno je 
nanovo čitati u sv. Mateju (25,31—46) kako Krist 
opisuje Posljednji sud: »...Ogladnjeh, i dadoste mi 
jesti; ožednjeh, i napojiste me; stranac bijah... gol 
...oboljeh... u tamnici bijah... Zaista, kažem vam, 
što god učiniste jednome od ove moje najmanje 
braće, meni učiniste«. 

— Što znači danas nahraniti ogladnjela? Pozvati 
na objed staricu s gornjeg kata, sakupljati limenke, 
staniol, odjeću za nerazvijene? Da! Ali je možda još 
potrebnije boriti se za doličan životni minimum, za 
rješenja zaposlenosti i pomaganje nezaposlenih, za 
novčanu pripomoć, starosnu mirovinu i strukovnu 
usmjerenost, itd. 

— Ne postoji samo tjelesna glad nego i du- 
bovna. Stoga nahraniti danas gladnoga znači boriti 
se za ispravnu nastavu, za stipendije, za studentske 
domove. 

— »Primiti« beskućnike znači otvoriti drugima 
svoja vrata, ali nadasve znači boriti se za stanove 
onih s nižim primanjima, za jeftinije stanarine i za 
prostor gdje bi mladi provodili slobodno vrijeme 
u novim zgradama itd. 

— Pohoditi bolesne znači zastalno donositi voće 
susjedu u bolnici, ali također boriti se za sve veću 
socijalnu sigurnost, za humanizaciju bolnica, za 
stručno usavršavanje bolničkog osoblja... 

— Pomoći utamničenima znači pohoditi utam- 
ničene, ali nadasve zahtijevati da tamnovanje bude 
odgojno, da se osnuju prihvatilišta otpuštenih iz 
zatvora. Znači boriti se u svakom gradu i u čita 
voj zemlji za ozbiljnu ekipu odgojitelja, za preod- 
goj i oblikovanje odgojitelja itd. 


Sve je ovo točno ,ali također uključuje mnoge 
druge stvari: boriti se protiv svega onoga što zaro- 
bljuje čovjeka, tj. zajednički za sve žrtve neslobode; 
počevši od plašljive osobe, utamničenika svojih kom- 
pleksa, pa do utamničenih od nepravednih ekonom» 
skih, socijalnih i političkih struktura. 

— Budući da postoji socijalizacija modernog 
svijeta, ljudski život sve više i više ovisi o struktu- 
rama. Postaje gotovo nemoguće istinski ljubiti svo- 
ju braću ako ne poduzmemo sve kako bismo te 
strukture stvarali, preoblikovali, osposobili u njiho- 
vu korist. 

— »Karitativni potezi« mogu nas navesti, obma: 
nuti kao da živimo u ljubavi. Međutim je činjenica 
da ako ne prodremo do krajnjih granica ljubavi po 
učinkovito razumnom i ljudskom angažiranju u pre- 
oblikovanju društva, izlažemo se Božjoj osudi: 
»Ogladnjeh, ožednjeh, bijah stranac, gol, oboljeh, 
bijah u tamnici«. 

— Neznalice i nepoštenjaci su oni koji nauča- 
vaju ili puštaju da ljudi vjeruju kako je za spase 
nje dovoljno poštivati moral i vjerske zapovijedi. 

— Pohvalno je »pripomoći svećenicima« pri 
organiziranju župskih poslova, biti aktivan član ne- 
kog kršćanskog pokreta, ali to ne znači biti »anga- 
žiran«. Takve hvalevrijedne aktivnosti ne oslobađa. 
ju nas od služenja našoj braći u pojedinim živo- 
tnim prilikama u koje nas providnost šalje. Krist 
nas čeka. 


— Izabrati angažiranost znači: 


na temelju svojih sposobnosti, 

na temelju potreba naše braće i sredine 
izjednačiti se Očevoj želji u sredini i po struktu- 
rama u koje smo uvršteni. 

— Izbor mora biti razuman. Mi ne možemo 
sve učiniti ,ali moramo učiniti što možemo učiniti. 
I to po vjeri. 

— Poduzetnost kršćana bitno se razlikuje od 
poduzetnosti nekršćana, i to poradi vjere kojom 
promatraju konačni cilj, a katkada i poradi iza- 
branih sredstava do cilja. 

Konačni je cilj Krist koga kršćanin ljubi i 
komu služi u svojoj braći: »Ljubim svoga bližnjega 
kao sebe samoga iz ljubavi prema Tebi«. 


Sredstva: 


on nikada ne zaboravlja da i po strukturama 
treba da pojedinačno i skupno oslobodi osobe; 


on ne »manevnira« tim osobama, nego surađuje 
s njima; 

on se bori iz ljubavi, a ne radi dobitka, ne ra- 
di čisto materijalnog uspjeha, ne iz revolta, mržnje 
ili zlopamćenja. . 


— Ne zaboravimo da onaj koji ljubi istinski 
svoju braću, zalažući se stvarno za njih u vreme 
nitom, ako i ne pozna Krista, ipak ljubi Boga makar 
ga i ne zna. Ne radi se o tome da se prisvoje ne- 
moa, nego da se zahvali Bcgu zbog njihove lju- 

avi. 


— Mi ga znademo. To je prednost, ali također 
odgovornost. 


s Čemu »temeljiti« našu ljubav angažiranjem u 
organizacijama i pokretima za zajedničko dobro? 
Zato što Krist zahtijeva od nas da ljubimo svoju 
braću, i da ih danas ljubimo. To znači počesto — 
da ne zaboravimo osobe — stvarati i oživljavati na 
svim razinama strukture koje će im omogućiti da 
se razvijaju u pravednosti i ljubavi. 


kra Moramo se probiti do zadnje granice bratske 

ljubavi, ali s duhom, srcem otkupljenog čovjeka koji 
živi u Kristu. »Zaista«, kažem vam, što god učini- 
ste jednome od ove moje najmanje braće, meni 
učiniste«. 

*o*o* 


Gospodine, zbilja mi zaplićeš život! 
Mnogo bi lakše slijediti bilo zapovijed tvoju: 
»Ljubi Gospodina Boga svoga« 
da joj drugu sličnu ne pridoda: 
»Ljubi braću svoju«, 
ljubi ih u 
svakom času. 
Nije lako, Gospodine! 
A ipak držah da sam uspio. 
Vjerovah da sam kršćanin dobar, 
milostiv prema bližnjemu. 
Smatran sam 
veoma uslužnim, 
veoma ljubaznim, 
veoma nesebičnim. 
A ti sad veliš da ovo dovoljno nije, 
i katkada možda čak pogrešno. 
Gospodine, teško je ljubiti koga viđim, 
a još je teže ljubiti koga ne vidim; 
založiti si za braću koju ne poznam 
i koji ne poznaju mene; 
boriti se s njima, za njih protiv struktura, 
za strukture koje nisu oni, 
ali uplivaju na njih. 
Rado bih sam pomagao nepoznatom ranjeniku 
na mom kratkom putu, : 
na putu što iz Jeruzalema u Jerihon vodi, 
rado njegovao, 
usrdno pazio, 
pažljivo liječio, 
ali se iz Jeruzalema u Jerihon produžio put 
do granica svijeta. 
Bezbroj se putova križa, ukrštava, prekrivaju 
čovječanstvo, kroz vremena krstare. 
A ja sam na »mom malom putu, korak po korak 
hodam, 
jednu ruku pružam jednom bratu, drugu drugom; 
odviše sam spor, odviše malen da bih svu svoju 
ljubio braću. 

Pridružiti se moram četi boraca koji, mučno, 
u udruženjima, pokretima, pothvatima i 
uu borbama, 
nastoje izgraditi svijet u kojem će slobodni čovjek 
napokon moći ljubiti. 
Evo sam pripravan, Gospodine, 
za tebe, 
s njima 
Evo sam s vama, sva moja, 
pa i nepoznata braćo! 

KAD BI KRIST ČITAO NOVINE 


Svaku večer čitam novine pošto ih jutrom le- 
timično prelistam. Želim biti u toku događaja. To 
smatram dužnošću. Isto i drugima savjetujem. U 
ovome kao i u drugim točkama savjest mi je mirna: 
informiran sam, nisam ravnodušan prema zbiva- 
njima u svijetu. Naprotiv ,imam svoje mišljenje i 
mogu raspravljati. 


Ali sam odjednom shvatio da ne mora postojati 
velika razlika između moga načina čitanja novina 
kao kršćanina i načina bilo kojeg nekršćanina. Shva 
tih, ako postoji razlika, onda je poradi nutarnjih 
uvjerenja. Tko istinski živi svoju vjeru, ne može pro- 
matrati svijet običnim ljudskim pogledom . 


*o*o* 


— Kao kršćanin »pripadam Kristu«, moram ga 
nasljedovati. Još više, moram se s njime poistovje- 
titi, produživati ga. Da je Isus došao danas na zem- 
lju — što su to dvije tisuće godina u ljudskoj po“ 
vijesti — kako bi čitao novine? Sigurno je da bi 
čitao. Kako bi mogao a da se ne zanima za doga- 
đaje svijeta? Kako bi mogao ne otvoriti dnevne do- 
pise koji stižu ljudima i objašnjavaju o njihovoj 
braći po svijetu.? 

— Najprije bi nanovo pregledao najpouzdanije 
izvještaje koji, manje zaraženi zajedljivošću, poštu- 
ju nadasve istinu koju on voli. 


No što bi mu predstavljale one »vijesti« što 
ih milijuni ljudi, željni znanja, svagdano gutaju? 
Što nabrajanje mučnih, radosnih, obeshrabrujućih, 
smiješnih, užasnih ljudskih događaja? ... Što bi mi- 
slio o materijalu koji pogoduje nemirima, strasti- 
ma, mržnji, svađi? Sve bi zapazio, ali bi iznad ovog 
uzavrelog života vidio Kraljevstvo svog Oca koje 

se time gradi ili ruši. Isus, čitajući novine, čitao 
bi novosti svoga kraljevstva: što se zbiva s mojom 
braćom, mojim živim »udovima«? Dokle je uzna- 
predovala izgradnja moga Tijela? Kakve su smetnje, 
prepreke, neuspjesi, uspjesi bili jučer, a kakvi će 
biti danas? — I s novinama u ruci, Isus bi se molio 
Ocu. 

— Ne postoji za čovječanstvo više povijesti: 
jedna svjetovna, druga sveta. 

Jedna je povijest, jedan je život gdje je »vre 
menito« i »duhovno«, različito u sebi, nerazrješivo 
povezano u srcu Božje djece. 


Onaj koji živi od vjere, koji prihvaća gledište 
Isusa Krista, vidi u događaju dimenziju vječnosti. 


— Ja ne čitam novine kako bi ih kršćanin mo- 
rao čitati. 


Prije svega, pod lažnim izgovorom da »moram 
biti u toku« utrošim često mnogo vremena u čita- 
nju. 

A i moj je postupak plod neukrotive znatiželje. 
Poduže se zadržim nad privlačnim sitnicama, inače 
bezvrijednim. Prelazim prebrzo bitne novosti i ne- 
prijatne uvodnike. 


Napokon, prestrogo sudim, osuđujem ili raz- 
metljivo uživam u svom političkom osjetu njuha: 
»To sam naslućivao... nije trebalo tako postupa- 
ti...« itd. 


Nesposoban sam za duboke refleksije. Ostajem 
na površini stvari, zadovoljavajući se da malo sa- 
žalim mučne događaje. Katkada nešto nalik na mo- 
litvu umiri moju savjest i potvrdi mi moje dobro 
mišljenje o sebi. 

— Gospodin od mene traži mnogo više, traži 
da mu budem sličan. 

Prijatelj sam Isusa Krista: »Više vas ne zovem 
slugama... vas sam nazvao prijateljima« (Iv 15,15). 
Član sam obitelji, sin, obvezatan na rast Božjeg 
kraljevstva. Nisam odgovoran jedino za svoj mali 
osobni razvoj, nego sam zaposlen sa svom svojom 

braćom u sveopćem razvoju ljudske zajednice. No- 
vina mi svagdano donosi vijesti o ovom uzbudljivom 
napretku. 


— Moram biti sposoban čitati. Ne između re- 
daka, nego preko redaka, jer cjelovita stvarnost 
događaja beskrajno nadilazi njihovu vidljivu vanje 
štinu. Moram dobiti drugi pogled, »dvostruki po« 
gled«: pogled vjere, Kristov pogled, koji mom po- 
gledu daje moć da vidi »iznad« osoba i povijesti. 

— Moram se redovno hraniti Evanđeljem kako 
bih se uvježbao da nadvisim prividnu vanjštinu do- 
gađaja. Ova će mi povezanost s Evanđenjem omo- 
gućiti da usvojim mišljenje Isusa Krista: njegovu 
zabrinutost, njegove reakcije, njegov način gledanja 
osoba, njegovu viziju svijeta. 

— Ako budem vjeran, ubrzo ću otkriti u do- 
gađajima evanđeoske vrijednosti koje su kriterij ra- 
sta Kraljevstva: napor ljudi za većom slobodom, 
pravdom, odgovornošću, dostojanstvom za pojedin- 
ce i narode; zatim sve što predstavlja »ljudski na- 
predak«: od organiziranja stručnosti, tržišta, izgra- 
dnje stanova do nastave i kulture; također sve što 
vodi miru, sporazumijevanju, dogovorima, mirolju- 
bivim rješenjima sukoba... 

U isto vrijeme ću oktriti zapreke: pojedina po- 
litička, ekonomska, socijalna zbivanja, protuzakoni- 
ta utamničenja, ograničavanja slobodnog izražava- 
nja ili naprosto slobode, očite i podržavane nejedna- 
kosti, nezaposlenost, nedostatak stanova, škola, pre- 
kide dijaloga između pojedinaca ili naroda, nasi. 
lja... i tolike druge stvari. 


Tada bih morao, kao što bi učinio Krist, moliti 
Oca. Moliti ga za oprost grijeha, zahvaliti mu za 
rast Kraljevstva, prinijeti mu sav napor ljudi koji, 
znali ili ne znali, ipak sudjeluju svakim svojim po- 
thvatom u mučnom putovanju Božjega naroda pre- 
ma obećanoj Zemlji. 


— Ako svagdano svi kršćani, nadilazeći znati- 
želju i uzrujanost, budu kao Božja djeca znali čitati 
novine, naučit će zamjećivati znakove koje im 

Isus Krist pokazuje. Tada njihovo zalaganje neće 
biti samo plod ljudskog razmišljanja, nego također 
ugodan zalet prema zovu Ljubavi. 


— Ne mogu se svagdano poduže zaustaviti nad 
novinom kako bi me moje čitanje dovelo ozbiljnom 
razmatranju (to moram činiti od vremena do vre- 
mena), ali se svagdano nekoliko trenutaka, nekoliko 
časova mogu zaustaviti pred Ocem koji me gleda, 

prikazati, po Isusu Kristu, 

čovječanstvo što tek tepa, 
svijet što sporo, presporo hoda 
prema vječnoj Ljubavi. 


k*o* 


Oprosti mi, Gospodine, površnost moju 

što se zemaljskim odviše bavim, 

a ne započinjem hodočašće dugo 

prema tebi 

koji usred povijesti ljudske živiš. 
Zašto se, Gospodine, skrivaš? 
Zašto tvoj Duh Sveti, 

tajanstveni djelatelj u duši, 

nepoznanik ostaje veliki? 
Potrebno je da te vidim, 
potrebno je da te, Gospodine, čujem. 
Pročisti moj pogled, dopusti da iznad 

neprozirnosti zbivanja vidim. 
Tada ću ugledati tebe koji upozoravaš mene. 
Čut ću tebe koji na posao zoveš mene. 
Ostani, Gospodine, sa mnom, 

već je kasno. 
Ostani sa mnom, 

jer vani je noć 
i u mom je srcu prečesto noć. 

Ostani sa mnom. 

U tvom ću Svjetlu novinu čitat 

kako bi je čitao ti; 

i ustat ću, uputiti se k ljudima. 

NAŠA USLUŽNOST 


Vraćam se s posla, kadli me moj susjed sazva 
s nogostupa: »Susjedđe imate li malo vremena? Da 
li biste bili tako ljubazni pa začas pogledali moj 
motor? Ne mogu ga upaliti«. Odgovorih: »Kako ne. 
Samo đa pozdravim svoju ženu, i eto me odmah«. 


Gledao me dok sam popravljao. Reče mi: »Viđi 
se da se razumijete u posao«. Bijah sretan što je 
pokraj mene, što mi se divi i zahvaljuje. Uzimajući 
alat, rekoh: »Drugi put, ako bude potrebno, ne 
ustručavajte se, samo vi pozovite«. 


Uđoh u kuću raspoložen i zadovoljan, jer sam 
mu »došao na ruku«. No odjednom mi je moju ra- 
dost pomutila opaska moje žene: »Jesi li mu protu 
mačio kvar da bi idući put znao i mogao sam po- 
praviti?« Nisam o tome ni u snu promislio, možda 
odviše sretan što ću mu i drugom prilikom doka- 
zati svoju sposobnost i spremnost. 


LJ JE 


Djeca su već spavala. Za vrijeme večere žena i 
ja razmišljasmo o našem stavu prema »drugima«. 

U očima susjeda i... u svojim uživasmo glas 
»prijaznih i uslužnih ljudi«. Znalo se u kući: »kod 
Toga možeš uvijek pokucati i bit ćeš dobro prim- 
ljen«. Takav sam bio i na poslu i u svakoj prigodi. 
Uvijek spreman drugima pomoći. 

Nije loše, ali i to ima granice. Ima i neugodno- 
sti. Ustanovismo: 

— da smo, nažalost, pretjerano zadovoljni sa- 
mima sobom; čak smatramo vrlinom; 

— da mnogo puta nismo radili »iz ljubavi«, 
nego smo kao »ljubazni ljudi« da ne prekinemo i 
ne umanjimo glas o našoj dobroti; 

— i da nadasve izabrasmo ono lakše: npr. pru- 
žiti nešto drugima dok Bog od nas traži teže: po- 
moći im da se sami snađu; i još više: da se čak 
darivaju drugima. 

— Potrebno je bilo nekoliko trenutaka razmi- 
šljanja da bismo otkrili u svom životu mnogobrojne 
pojedinosti nespravna stava: 

Žena je redovito vršila kupovinu za jednu ne- 
pokretnu gospođu u kući, ali nije pokušala zamoliti 
susjede da bi je od vremena do vremena zamijenili 
ili, još bolje, da bi se izmjenjivali. 

Ja često izradim školsku zadaću svom sinu, 
umjesto da mu pomognem da je sam izradi. 

Žena katkada ponudi prijateljici na trećem ka- 
tu slatki kolač, ali joj nikada nije dala recept. 
Plete za cijelu obitelj, ali nije naučila našu kćerku 
kako se plete na stroju . 


Ja i ona nikada ne zatražismo koju uslugu od 
susjeda. Upravo se jutros na poslu zauzeh u Upravi 
za svog druga, ali ga nisam potaknuo da to sam 
učini ili zajedno sa mnom... itd. 

— Isus Krist nije tako postupao kada je živio 
među ljudima: 

U Kani je učinio čudo s vodom; pomogli su mu 
poslužitelji. 

Samarijanki pristupa molbom: »Daj mi piti«. 

U umnoženju kruha hijede da mu bude po- 
treban prinos dječaka: dvije ribe i pet hljebova. 

Od Zakeja traži gostoprimstvo. 

— Isus Krist slijedi metode svog Oca. A Otac 
nas želi »staviti na kušnju«. S njim dovršavamo 
stvaranje svemira radom, a stvaranje čovječanstva 
po obitelji. Kad bi On sam radio, djelo bi bilo 
savršeno, ali bi čovjekova zasluga bila manja. 

Da bi se kroz vremena mogao odvijati misterij 
Stvaranja, misterij »mističnog« Kristova Utjelovlje- 
nja i njegova Otkupljenja, zahtijeva se naše slobod- 
no sudjelovanje. Bog i mi zajedno gradimo Kraljev- 
stvo. 

Još se nismo navikli na Očev način rada. 

Ponižava nas ako neprestano trebamo druge, 
oduševljava ako otkrijemo da nas drugi trebaju. 
Odviše često držimo naše prijatelje u položaju podre- 
čenosti. Čak ako, iz lijenosti ili nesvjesnosti, i pri 
hvaćaju ovisnost, mi im nemamo pravo pružati pri- 
liku a da u isto vrijeme ne omogućimo uzdizanje. 

— Ne smijemo biti kao oni koji posjeduju do- 
bra i »brinu se« za one koji ih nemaju, nego kao 
oni koji žele porazdijeliti na ravnoj nozi. Ne smi- 
jemo biti kao oni koji su uvijek potrebni drugima, 
nego i kao oni koji katkada trebaju druge. 

Ne smijemo biti kao oni koji neprestano davaju, 
nego kao oni koji druge vode i navode na darivanje. 

— Kad poklonimo nešto nekome, mi ga tim 
poklonom obogaćujemo, ali kao osobu ostavljamo 
onakvom kakva jest. 

Kada nekome pomognemo da se nadvisi, omo- 
gućujemo mu da postane više čovjek, osoba, slo- 
bodan i velikodušan sin kakva Otac želi. 

Što možemo bolje pružiti čovjeku negoli da 
bude više »čovjek«. 

— Svaki put kad nekoga privedemo darivanju, 
bilo po najneznatnijem gestu našeg svagdašnjeg ži- 
vota, dovodimo ga na Božji put. Povezujemo se s 
velikim otkupiteljskim naporom Isusa Krista da 
oslobodi čovjeka ropstva grijeha i učini ga prijate- 
ljem, svojim suradnikom za Kraljevstvo, u Ljubavi. 

Stekosmo naviku, Gospodine, da se neumorno 
žrtvujemo. 

Pomažemo prolazniku svakom. 

Znamo kako se razgovarati treba, 
kako osmjehnuti, 
kako pozdraviti. 

Vršimo ulogu dobrih slugu, ali se ne želimo 
nikada »beskorisne sluge« zvati. 

Ne opazimo kako zbog nas drugi ostaju mali, 
ostaju siromašni dok mi postajemo veliki, 
i bogatiji. 

Osjetili bismo se izgubljeni kad nas više 
trebali ne bi. 
Gospodine, pomozi da se manje razmećemo, 
a više ljubimo. 
Pomozi da drugima omogućimo rast, 
a da se mi umanjimo; 
da im pripomognemo da se spasavaju, 
umjesto da ih spašavamo. 
Tada, Gospodine, nećemo biti 
dobročinitelji, 
očevi, 
nego braća našoj braći. 

TRAŽIM KUĆNU POMOĆNICU 


Bilo nas je jučer po podne pet mladih žena. 
Pile smo čaj. Upita jedna: Da li slučajno znamo za 
neku »dobru djevojku«; zamijenila bi svoju kućnu 
pomoćnicu kojoj je udaja udarila u glavu. Odmah 
nadoda: »Ali nipošto upisanu u sindikat«. 

Raspravljasmo gotovo sat vremena. Da budem 
iskrena, moram izjaviti da su natezanja trajala 
gotovo sat vremena. Zapravo smo bile jednodušne 
u tužaljkama kako kućne pomoćnice zadaju dosta 
briga svojim gazdaricama... od časa kada se upišu 
u sindikat. 

Osobno mi je bilo neugodno. Doživljena isku- 
stva ugušiše u meni osjećajnost, onemogućivši mom 
razumu potrebnu objektivnost da bih mogla uravno- 
teženo prosuđivati. I predrasude su jako djelovale, 
a moja vjera bijaše odviše slaba da bih se odvažila 
nastupiti. Morala bih bila veslati protiv struje. Ođ- 
lučih o tome porazgovarati sa Žaklinom, svojom 
bivšom suradnicom. Bila je član sindikata. 


Tog smo se istog dana srele. Htjedoh je saslu- 
šati smireno, nenametljivo, ali moram priznati da 
mi je njezina finoća i odlučnost osvijetlila neke 
tamne točke više nego moji pošteni napori. 


Gospodin se očitovao po njoj. Stoga želim izmi- 
jeniti svoj stav i stav svoje sredine u svje 
tlu onoga što mi je ona rekla. 

— Najprije evo jedna općenita opaska. Sjetih 
se da jučer ja i moje prijateljice ne pokušasmo ni 
jedanput shvatiti druge; u ovom slučaju kućne po- 
moćnice. Sudile smo i osudile ih a da se nismo 
najprije niti pokušale staviti na njihovo mjesto, pro- 
motriti njihove stavove. 

Takvo nešto nije kršćansko ponašanje. Prvi je 
čin ljubavi zaboraviti sebe da razumijemo drugoga 
kakav jest, i njegovo gledište, pogotovo ako je pot- 
puno suprotno našem. »Kakvu zaslugu imate — veli 
Isus — ako ljubite jedino svoje prijatelje?x Možemo 
dodati: ako shvaćamo jedino one koji kao i mi ima 
ju iste interese i ista mnijenja. 

— Nastojmo dakle najprije »razumjeti« drugo- 
ga, u ovom slučaju svoju kućnu pomoćnicu. 

Žaklina mi reče: 

— Istina je da mi često već u prvim dodirima 
primoravamo kućnu pomoćnicu da razmišlja o svo- 
joj satnici, plaći, slobodnom danu u tjednu itd. 
Zapravo, o uvjetima svoga rada. 

— Tada se ona veoma često osvjedoči o nekim 
odvratnim izrabljivanjima što ih prije nije primje- 
Ćivala. 

— Točno je da često zbog straha kućna po- 
moćnica ne poduzima zadnji korak; ne želi ga podu- 
zeti jer je »gospođa toliko dobra sa mnom.. .« 

— Mi ipak uporno naglašujemo da je dužnost 
porazgovoriti s gazdaricom o uvjetima rada i da se 
to ne protivi dobroti gospodarice. 

— Doista, katkada kućna pomoćnica nastupi 
neumjesno. Shvatljiva reakcija plašljivice koja se 
naglo okosi, a i posljedica je podređene koja se 
plaši gospodarice. i 

— Jasno (Žaklina se stavlja u naš položaj) da 
vam takvi postupci moraju izgledati kao iznenadna 
pobuna i kao neprijatno preispitivanje mira koji ste 
uspostavile ili održavale, bilo prijaznošću bilo oštri- 
nom. 

— Zašto tako postupamo? 

Jer djevojke ozbiljno shvaćaju svoj život i sve 
što je nepravedno u tom životu i u životu njihovih 
kolegica. 

Jer razmišljaju i smatraju se pojedinačno i 
skupno odgovornima za svoju službu, svoju dru- 
štvenu pripadnost, svoj život. 

Ovi se temeljni ciljevi ne mogu odmah postići. 
Potrebno je dugo odgajanje. No ako se obavlja u 
svjetlu vjere, postaje istodobno prava evangelizacija. 


25 


— Mnoge osobe žive kao automati. To nije ljud- 
ski stav, a ipak pravi proleteri »snose« neprilike 
radničkog života što je ispod ljudskog dostojanstva. 

— Drama je pravih siromaha upravo u nemo- 
gućnosti da budu osobe i u lišavanju ne samo mate- 
rijalnih dobara nego i bitnih bogatstava što čine 
čovjeka. 

Pravedna plaća, dostojni uvjeti rada tek su po- 
četak poboljšanja proletera. Tek onda će mu biti 
vraćeno njegovo dostojanstvo kad mu se omogući 
da bude posve odgovoran za svoj život na svim 
razinama. Ne samo za svoj osobni rad nego također 
za svoju struku i svoju društvenu sredinu. 

— Bogatstvo takozvanog »neovisnog staleža« 
nije prvotno u njihovim materijalnim dobrima, nego 
u tome što nisu pod raznim pritiscima koji bi im 
ubili »osobnost«. 

Siromaštvo »ovisnog« staleža — npr. radničkog 
— nije prvotno u nestašici materijalnih dobara, nego 
u tiraniji uvjeta života, socijalnih, ekonomskih struk- 
tura, koje ozbiljno ograničuju pravi život »osobe«. 

Pravi je čovjek odgovoran, 

luđak je neodgovoran, dijete još nije odgovorno, 

rob ili proleter nemaju mogućnosti da budu 
odgovorni. 

— Mladi radnici moraju se međusobno poma 
gati da nauče razumijevati svoje platne liste, ugo- 
vore naukovanja, upoznati općenita pravila svog sta 
leža. Neka redovito u svim pojedinostima misle o 
izboru svog zanata, o uvjetima rada, o upotrebi svog 
slobodnog vremena, o sređenom životu u kući, u 
gradskoj četvrti, o zarukama itd. Neka se naviknu 
prosuđivati sav svoj život u svjetlu Evanđelja i Crk- 
vene nauke. Ali istodobno moraju postati aktivni čla- 
novi takvog života, nastojeći ga preoblikovati (čak 
uplivati na strukture). Na taj će način moći pristu- 
piti korak po korak pravoj slobodi, »vrhovnom do- 
stojanstvu ljudske osobe«. 

— Pomoći mladima (ili odraslima) kako bi ži- 
vjeli tim načinom, tj. gledati, suditi, raditi pod Bo- 
žjim pogledom i zajedno s Njime, znači ih poticati 
da žive zrelu vjeru. 

Pomoći mladima da žive naredbu: gledati, su 
diti, raditi ne samo za sebe nego i za svoj stalež, 
ne samo pojedinačno nego također u sklopu svoga 
staleža, znači potaknuti ih da žive pravu ljubav. 


— Pokret koji bi za cilj postavio: 
»očuvati« mlade, 
nalagati im određena moralna pravila, 
poticati ih prijateljskim nagovorom na izvr- 
šavanje, 


možda bi mogao, tim staloženim uputama i 
privlačnim okupljanjima, postići izvanredne rezul- 
tate, ali bi tako odgojeni ljudi, pod svojom privid« 
nom i smirenom vrlinom, skrivali veliku ljudsku i 
kršćansku nezrelost. 


— U obitelji »upokoriti« dijete nije pozitivna 
činjenica. Uspjeh je odgoja onda kad odgajanik po- 
stane samostalan, sposoban da preuzme vlastite od- 
govornosti. On se mora najprije osposobiti da ras- 
pravlja sa svojim odgojiteljem, zatim da surađuje, 
da bi tek jednog dana bio bez njega. 


— Treba obojici pomoći da zadrže svoje mjesto, 
ali svoje pravo mjesto. Namještenik je namještenik, 
nije »sin obitelji«. On uvelike pomaže — što se ne 
može platiti — svojim radom. Poslodavac je poslo- 
davac, nije »otac svojim radnicima«, daje zaposlenje 
i plaću. 


U poduzeću ljudi se izmjenično pomažu, pove 
zani su međusobno. 


— Jedni i drugi treba da shvate da su poslo- 
davci i namještenici različiti po svojoj ulozi. I to je 
sporedno, ali je bitno da su isti po svojoj »biti«. 
Njihovi bi odnosi morali biti odnosi slobodnih i od- 
govornih osoba sa slobodnim i odgovornim osoba« 
ma. Upravo su društvene strukture, organiziranost 
rada, pritisak ambijenta ono što priječi da postignu 
razinu slobode i odgovornosti. Pridonose osnovnoj 
nepravdi od koje pate radnici. Kršćanin, od bilo 
koje sredine proizašao, mora se svim svojim sna 
gama boriti protiv tog zla. 

— Bog hoće odgovorne ljude, koji bi s Njim 
vodili dijalog, koji bi ga ljubili. Od svojih je stvo- 
rova učinio po Kristu svoje sinove. »Više vas ne 
nazivam slugama, nego prijateljima« (Iv 15, 15). 

— Bog se nije ustručavao »neugodnosti«, želeći 
nam slobodu i potpuno izvršavanje naše odgovorno- 
sti. Mogao je od nas učiniti »pasivna« bića, a pri- 
hvaća nas i ljubi iako smo buntovni i grešni. 

— Kako se možemo čuditi ako su drugi katkada 
nespretni u izvršavanju svoje odgovornosti? Zar mi 
nismo nikada nemarni u izvršavanju svojih? 

— Najljepši dar koji bih mogao priuštiti svojoj 
kućnoj pomoćnici nije haljina, ručna torbica, tran- 
zistor ili čak izvanredan poklon, nego sve ono što 
činim s pažnjom, kako bih joj dao priliku da posta- 
ne, makar narušio svoj mir, odgovornom za svoj 
život, a i odgovornom sa svim svojim prijateljicama 
kućnim pomoćnicama za svoje zvanje. 

Kako bi lako bilo, Gospodine, živjeti 
s ljuđima podložnim, 
s ljudima poslušnim, 
s ljudima vjernim, 
s ljudima koji pristaju da im budem 
dobročinitelj, pomoćnik, spasilac. 
Sve bih, Gospodine, učinio za njih, 
bio bih dobar, privržen, 
bio bih koristan, potreban, neophodan. 
Mogli bi biti sretni kad bi se 
oslonili na mene 
i meni se povjerili. 
Kad bi privoljeli... da ne rastu 
sami za sebe, 
a da rastu s braćom svojom. 
Kako mi je, Gospodine, prihvatiti teško 
da se osamostale, 
da svojom glavom misle, 
da se organiziraju, 
da se bore... da se brane... i mene napadaju. 

A ti od mene zahtijevaš: 
da postanu ljudi, 
odgovorni ljudi, 
ponosni ljudi. 
Nije lako. Volio bih da su bezvoljni, 
bez zanosa, 
da je uzda u mojim rukama. 
Pomozi mi, Gospodine, da mi ne bude teško 
pokraj sebe 
motriti potpune ljude! 


BITI OSOBA 


Otkad mi je jednom moja sestra u vatrenoj 
raspravi podrugljivo ponavljala: Ti nemaš svoje 
»ja«, sve se naglavce okrenulo. Ništa me većma ne 
boli od ovoga suda i prijekora, jer sam oduvijek 
hlepio biti »osoba«, imati svoje Ja. Ponovno razmi- 
šljah o ovome problemu, o njemu nisam prestao 
misliti, uspoređujući se s mojom mladom sestrom. 
Ona nije studirala, ja jesam. Manje je inteligentna 
od mene, nema tolikih sposobnosti kao ja, a ipak 
se znade nametnuti, postiže da je slušaju, da joj 
odobravaju. Poznam osobe koje od nje traže savjete 
i koji u razgovoru s njom pronađoše ravnotežu i 
smirenost. A ja međutim... 

Između zavisti prema mojoj sestri, koju ipak 
volim, i tjeskobna traženja ljudskih sredstava da 
postignem osobnost otkrio sam da već dugo vreme- 
na za vjeru nije ostalo uopće mjesta. Nikada ne 
pomislih da bi moj napor mogao interesirati Boga. 

Večeras sam razgovarao sa svećenikom. Sada 
mi je mnogo jasnije. Slobodan od svog čistog ljud. 
skog nemira, nadam se da sam blizu pravom raspo- 
loženju da postignem toliko traženu osobnost. Moja 
je želja opravdana, ali moram upotrijebiti druga 
sredstva da je ostvarim, a nadasve u sasvim dru. 
gom pravcu. 

— Ponajprije sam pobrkao osobnost i original- 
nost. Koliko sam se puta kao mlad, uvjeren da 
imam »svoj« stav, nepromišljeno protivio drugima. 
Također svojim isticanjem, skretanjem pažnje na 
sebe pod svaku cijenu mislio sam da postupam kao 
osoba. 

Istodobno »oponašah« osobe čijem sam se mi- 
šljenju ili ponašanju divio. Nastojah posuditi osob- 
nost umjesto da svoju razvijem. 


30 


Zatim kroz duže vrijeme revolta htjedoh »biti 
svoj«, ali na svoj način: slijediti svoje najneumje- 
snije ideje, pobude, poticaje, čak svoje nagone. Sma- 
trah se slobodnim. A upravo to bijaše najpotpunija 
rastresenost, razjedinjenost, a u stvari osobnost je 
sklad. spoj, nadzor što usmjeruje sve naše moći. 

— Sada se zatvaram u razboritu šutnju, drugi- 
ma tajnovitu. Ne usuđujem se angažirati, bojim se 
da me prosude krivo, da ne razočaram. Kao da sam 
paraliziran. Moja mi suzdržanost u akciji i moja 
plašljiva šutnja dopuštaju da igram ulogu mudrog 
i dobrog čovjeka. Ali sad već znam da sam se sam 
omeđio: 

— znam da pod vanjštinom moje osobnosti po- 
stoji osoba koja se guši u meni jer je utamničena; 

— znam da sam podbacio, jer sam oholo htio 
sam po sebi postati netko: postati bog bez Boga. 

No danas pročistih svoj pogled i ponovno otkrih 
onoga koji me oduvijek želi učiniti svojim sinom. 

— Moja me osobnost čini jedinstvenim: 

to je Božja misao o meni, 

Božja slika u meni, 

Božja ljubav za mene: jedinstvena, »osobna« 
ljubav. 

— Od svog rođenja, dakle, posjedujem kao sva 
ki čovjek jedinstvenu, nezamjenjivu, neponovljivu 
osobnost. Bila mi je dana neobrađena kao što se 
umjetniku daje mramor, od kojega on mora malo 
po malo izvlačiti zamišljeno remek-djelo. Ali ja 
nisam uspio osobnost izvesti na svjetlo. Maprotiv, 
nespretno sam je isticao, nagrđivao, izobličavao. 

— Mogu potpuno razviti svoju osobnost ako 
ostanem povezan sa svim ljudima, svojom braćom, 
jer sam dio velikog Tijela. Pripadam vremenu, do- 
movini, obitelji, društvenoj skupini itd. Moram 
ostati vjeran svom porijeklu. 

— Samo u suradnji s Isusom Kristom mogu 
potpuno razviti svoju osobnost. Ako samo ljudski 
radim, nikada se neću potpuno ostvariti. Bit ću 
zauvijek promašenik. Moram postati onaj koga Otac 
od vječnosti sanja, zamišlja. 

— Beskrajno sam bogatiji negoli mislim. Ne- 
procjenjiv sam jer sam jedinstven. Dakle, nezamje- 
njiv. 

— Drugima je potrebna moja prava osoba a ne 


.neka ličnost. Ono što im je najpotrebnije jest moja : 


jedinstvenost. Ako glumim, varam ih. Ako im se 
iskazujem izvještačenim, ostavljam ih praznima. 

Čovječanstvo, Kristovo Tijelo, bilo bi lišeno ne- 
čega, nekoga ako ja ne bih bio baš »ja«. 

— Razvijati svoju osobnost znači uskladiti sve 
svoje moguće moći, stavljajući ih u službu Kristu 
među braćom. 

Ukoliko budem na Božjoj liniji, ukoliko se po- 
istovjetim sa slikom koju On ima o meni kao svom 
sinu u svagdanjem životu, utoliko ću imati osobnost. 

— Na kraju ću svojim naporom uistinu imati 
»svoju osobnost« kad me Krist posve čitava obu- 
zme. Daleko da bi prezreo narav, daleko da bi osa- 
katio moje sposobnosti, on mi nudi da ih pobožan- 
stvenim, da u punini procvatu. 

— S ovoga gledišta vjere moram odsada shva- 
ćati svrhu i pravu veličinu odgoja: brižljivo proma- 
trati djecu da bih u njima otkrio otisak čitavog 
Boga i polako, uskom suradnjom s Kristom, iznijeti 
na svjetlo pravi lik sina koga Otac oduvijek sanja. 

— U tom svjetlu moram razvidjeti svoj stav 
prema drugima. S kojim pravom smijem nametati 
svoje ideje, svoj način vladanja? Ne radi se o tome 
da ih uvjerim, privučem, nego ponajprije da ih po- 
štujem, da poštujem njihovo itimno bivstvovanje, 
njihov misterij i onu Očevu želju da ih učini dje- 
com, što moram spremno prihvatiti. 

— Svaki mi stvor ima nešto dati. što je u nje- 
mu jedinstveno, meni je neophodno. Ja sam pred 
stvorovima uvijek siromah, potreban obogaćivanja 
koje ne posjedujem. 

Večeras te, Gospodine, molim: oslobodi me posve 
želje isticanja. 


Oprosti mi što me zaokuplja odviše 
utisak koji ostavim, 
učinak koji proizvodim, 
ono što se o meni misli i govori. 
Oprosti mi 
što želim sličiti drugima, 
a zaboravljam biti »ja«, 
što zavidim njihovim prednostima, 
a zaboravljam razvijati svoje. 
Oprosti mi 
što utratih vrijeme glumeći sebe, 
što izgubih vrijeme gradeći krivu sliku o sebi. 
Daj mi, naprotiv, da umrem strancu kakav sam bio 
kako bih se samom sebi roditi mogo; 
nikada svoj dom upoznati neću 
ako iz njega ne iziđem, 
i sebe pronaći neću 
ako se ne odreknem prijašnjeg stanja. 
Udijeli mi da svojoj braći posve otvoren budem. 
Tada ćeš, Gospodine, moći preko njih k meni 
kao prijatelju doći. 
Učinit ćeš od mene »osobu« kakvu priželjkuješ 
. u ljubavi svojoj, 
jer ću ja, Oče, biti tvoj sin 
i brat mojoj braći. 

NA TRAGU BOGA... 


Još sam jednom obeshrabren. Iskreno nastojah 
osobno služiti svojoj braći: na poslu, u kući, anga 
žirajući se svagdje do krajnjih mogućnosti sam ili 
s drugima. Govorili su mi da je to potrebno činiti 
da bih doista bio kršćanin. Vjerovah i vjerujem u 
to. Ali uvijek htjedoh svojim zalaganjem djelovati 
apostolski. Izgleda da ne ubilježih nekakav uspjeh. 
Tog poslijepodneva ponavljah u sebi: »Satireš se 
nizašto, samo gubiš vrijeme, po svojim akcijama ne- 
ćeš objaviti Krista ni pridonijeti porastu Očeva kra 
ljevstva«. 


Ipak otkrih koji je događaj prouzročio u meni 
obeshrabrenost. Bio je to onaj nepromišljeni govor 
na misi prošle nedjelje. Već me nekoliko dana pro- 
goni onaj govor, podržava nezadovoljstvo, i podbada 
me i napastuje da sve »pustim neka vođa nosi«. Ni 
usput ne poznajem svećenika koji nam je četvrt 
sata ponavljao kako je svijet pokvaren i kako se 
treba što više odvojiti od njega, a zatim moliti i 
žrtvovati se u samoći. Govorio je: »Izbjegavajte pod 
svaku cijenu kako ne biste upali u žalosno zavara- 
vanje kao i oni što se ludo bacaju u akciju, a uni- 
štavaju pravi i duboki život. Na koncu siju vje- 
tar...« sa 

Još i danas, kao i ove nedjelje, nije mi se milio 
govor. Mislim da su svi slušatelji više trebali poti- 
caja kako da se stvarno žrtvuju za druge negoli 
uvjerljive dokaze da se sustežu. Umjesto da u preo- 
stalom dijelu mise smislim u glavi prigovore koje 
bih »zadao« tom svećeniku smatrao sam važnijim: 
prvotno poraspravljati s njim (odsustah pod izli- 
kom: »i tako me ne bi ništa razumio«...), a zatim 
potražiti kakve bih osobne zaključke mogao izvesti 
iz onog lošeg govora. Činjenica je da sam prije 
angažiranja živio svjesnije s Kristom. Od ne. 
kog vremena izmučen, preopterećen, gubim ga iz 

vida. Htjedoh ga objaviti ljuđima, a on se sakrio u 
šutnji. U nekim trenucima bio sam napastovan da 
napustim svoju braću... eda »njega« pronađem. Je 
li to iskušenje? Ispitah situaciju sa svojim vjerouči- 
teljem. 

— Sada pokušavam posve se angažirati za spas 
braće. Kad govorim o spasu, podrazumijevam »pot- 
pun« spas. Siguran sam da moram nastaviti. Bilo 
bi grozno licemjerje moliti svake večeri Oca da 
ljudi i društvo budu pravičniji i bratskiji, a ne ra- 
diti čitav dan u tom pravcu. 

No ako se češće osjećam obeshrabrenim, to je 
zato što se moje djelovanje ne odvija dovoljno u 
vjeri. Odviše se ljudski borim. Radim sam, ne pri- 
noseći svoje napore. Štoviše, ne mislim kako me 
Krist zove da s Njim radim u vrtlogu života. 


— Gospodin se nije skanjivao raditi u svijetu. 
Krist je umro, ali je uskrsnuo. Osim toga, njegov 
je Duh Sveti sišao pedeseti dan kako je On obećao. 
I poslije toga nitko nije nikada čuo da se je »vratio 
k Ocu«. 

— Uskrsnuli je Krist u životu, ali je sakriven. 
Kako mogu znati sa sigurnošću da je on tu? Nisam 
li i ja žrtva varke? 


Ponajprije, Krist je ondje gdje je obećao da će 
biti, Tako je on rekao. »Imati vjeru« znači imati 
Povjerenje u njega, vjerovati u njegovu Riječ. 


— Moram nanovo uzeti Evanđelje i osluškivati 
Krista. Općenito je kazao: »Ja sam s vama u sve 
dane do svršetka svijeta« (Mt 28, 20). Ali je također 
mnogo puta točno odredio prigode i trenutke u ko- 
jima će biti prisutan: 

— Rekao je: »Gdje su dvojica ili trojica sa- 
brana u moje ime, tu sam i ja među njima« (Mt 18, 
20). Svaki put kada se nađem s braćom kršćanima, 
ne samo u molitvi nego također pri razmišljanju 
O svojim zalaganjima u službi ljudi, znadem da je 
on tu. Tako je on rekao. 


35 


— Pošto Isus dade zapovijed bratske ljubavi, 
naglasi: »Ako me tko ljubi, čuvat će moju riječ, pa 
će i Otac moj ljubiti njega, i k njemu ćemo doći i 
kod njega se nastaniti« (Iv 14, 23). 

Kad ja ili moja braća nastojimo djelatno ostva- 
rivati bratsku ljubav, Isus i njegov Otac stanuju 
u nama. To nam je on rekao. 

— Navješćujući posljednji sud, veli: »Oglad- 
njeh... ožednjeh... stranac bijah... gol... obo- 
ljeh... u tamnici bijah...« (Mt 25, 35—37). Poisto- 
vjetio se sa siromasima, pukim siromasima, lišenim 
zdravlja, slobode itd. Sa svim siromasima. 

Svaki put kada susretnem siromaha, bilo kojeg 
siromaha, sve slojeve siromaha... znam: to je Krist. 
To mi je on rekao. 

— I tako dalje... na mnogo je načina nazočan 
među nama. 

— Kad opazimo ružu usred žbunja, kažemo: evo 
bujna grma ruže. Kad ugledam da u životu cvatu 
evanđeoske vrijednosti, moja mi vjera govori: Isus 
Krist je tu; tajnovito djeluje u srcu čovjeka. 

Isto tako kad vidim da se rađa nešto ljubavi, 
jedinstva, pravde, slobode itd. u drugima, u nekim 
prilikama, u događajima, u strukturama, znadem da 
je tu Isus Krist prisutan svojim djelovanjem. 

— Napokon, kad otkrijem grijeh u sebi, u dru 
gima, u životu, moja mi vjera još govori: tu je Isus 
Krist; radi. On je tu jer je preuzeo teret grijeha 
svih bez iznimke. Ponio ih je, za njih zadovoljio. 
Ovaj se otkup, savršeno ostvaren pred dvije tisuće 
godina, potpuno ostvaruje danas u vremenu. 

Spašeni smo »u nadi«, govori sv. Pavao. To 
svagdano ostvarujemo kada susrećemo našeg Otku- 
pitelja, kada mu se predamo i s njim radimo. 


— Biti kršćanin znači susresti Isusa Krista, pre- ' 


poznati ga, vjerovati njegovoj riječi, ljubiti ga. Ali 
još znači, prepoznati ga u životu i s njim se založiti 
u njegovoj tajni stvaranja i otkupiteljskog utjelov- 
ljenja. 

— Pošto sam analizirao situaciju s ljudske stra- 
ne, prihvaćam borbu na službu svojoj braći. Ali mi 
pogled vjere, u mojoj nutrini i iznad mog ljudskog 

vidika, otkriva Krista kako tajanstveno radi. Isus 
mi daje znak po događaju. Tako se moja akcija po- 
nizno prilagođuje — njegovoj akciji. 


— Mogu se prevariti u tumačenju znakova što 
mi ih Gospodin daje u životu. Prepoznat ću ih s 
većom sigurnošću; prvo: stalno otkrivajući po Evan- 
đelju kako raditi i kako pripadati Isusu Kristu; 
drugo: nastojati ih tražiti s drugima u ekipi, u 
»Crkvi«. 


— Na takav način, akcija nije zapreka susreta, 
nego je mjesto susreta s Kristom. Ali usred svojih 
obaveza moram neprestance dijalogizirati s Kristom 
koji me zove. To je »molitva u životu«. 


— Kako naviještati Krista braći? Morat ću često 
prihvatiti dugotrajan rad s Njim, upravo onda kada 
se skriva kao nepoznanik. Ali ako ga ja upoznam ili 
prepoznam u životu, ako se svjesno založim s njime, 
možda će jednog dana drugi naslutiti da ja radim 
s Nekim. Doista, mogao bih ga imenovati. Nažalost, 
odviše oklijevam da to učinim, ali ipak ne smijem 
zaboraviti da samo o njemu mogu govoriti. On se 
može sam objaviti, ali ja moram »pripravljati puto- 
ve Gospodinu«, biti svjetlo na putu kojim on dolazi. 

Gospodine, oprosti pogrešku i smjelost onima koji 
se bez pravog uvjerenja sklanjaju u sakristije, 
samostane i crkve, 

ali i meni oprosti koji znadem da si kraj nas, 
među nama, a tako te često zaboravljam. 

Zašto, Gospodine, uvijek gledati moram stvari i 
događaja osjenjenu stranu? 

Zašto, nadasve, ne propuštam dovoljno svjetla u 
sebe kako bih obasjavao svijet u svim etapama 
svog puta? 

Zašto nisam »vidjelac« koji te otkriva kao siromaha 
među nama? 

Zašto nisam poput onih koji sakupljaju navečer u 
stručak sve evanđeosko cvijeće da ti ga prinesu? 

Nauči me, Gospodine, da ne moram izbjegavati 
svijet, jer ti me čekaš u svijetu; 
da te ne moram »uvoditi u život«, 

jer me ti prethodiš u našoj braći ljudima; 
da se ne moram bojati rada, nego 

doprinositi tvom Radu. 

Daj, Gospodine, da ne vidim toliko zapreke tvom 
dolasku na svijet, nego prvotno 
hrid nade, 
znak, 
poziv, 

i ako jednog dana moram objaviti tvoje ime, 
nek to učinim, a da ne govorim o dalekom, 
nepristupačnom, nepoznatom, neshvatljivom 
Bogu. 

Daj da te predstavim, Gospodine, kao svog prijatelja, 
suborca; 
doista onostranog Boga, ali prisutnog i 
djelatnog u svijetu. 
Jer si uskrsnuo, Gospodine, i tvoj Duh Sveti djeluje 

u ljudskoj povijesti: 
da čitavo tvoje Tijelo poveća, 
da Očevo kraljevstvo gradi, 
da Crkvu izgrađuje. 

»Među vama stoji netko koga vi ne znate« (Iv 1, 26). 

Oprosti, Gospodine, ni ja te prepoznao nisam. 

»Kraljevstvo je Božje među vama« (Lk 17, 21). 

Oprosti, Gospodine, bio sam to smetnuo s uma. 

»Ja sam s vama do svršetka svijeta« (Mt 28, 20). 

Još jednom oprosti, Gospodine, jer ja radih kao da 
sam jedini na gradilištu Oca. 

ZANOSNO DIJETE 


Ne bijaše odviše kasno. Vraćah se sa sastanka. 
Nije mi se žurilo. Pođoh zaobilaznim putem do mo- 
ra. Zaustavih se. Noć bijaše tiha. 


Oslonjen na ograđu, sam samcat, promatrah. 
Iza mene projuriše brzo neki zakašnjeli automobi 
listi, očito neosjetljivi na ljepote okoliša. Htjedoh 
ih strogo osuditi, ali se sjetih na vrijeme kada sam 
im bio veoma sličan. Nije li, nažalost, iznimka veče- 
rašnji predah? 

Pun mjesec obasjavao je skupinu sivih i crnih 
oblaka; zatim je veličanstveno sve do obale proširio 
mlazove svjetla. Valovi se kupahu u sjaju mjese- 
čine, potom se rasprostirahu po morskom pijesku. 


Promatrah. Čitavo se moje biće polako vedđrilo, 
stišavalo. Smirenje se konačno nastani u meni. 


Divljah se! 


Prošaptah kratku molitvu: Hvala ti, Gospodi 
ne, za sve ljepote koje nam dade. 


Tada iznenada promislih kako nije dovoljno 
»primiti« i zahvaliti; trebalo bi priteći u pomoć ne 
svjesnoj prirodi, dati joj moje srce i usta, da bi po 
meni mogla hvaliti Stvoritelja. Pred morem — koje 
svake noći i jutra postaje ljepše, a da to ne zna i 
niti može Bogu prinositi svoju ljepotu — obuze me, 
neka bojazan da nema dosta »kontemplativaca« u 
mome građu... i drugdje kako bi pronašli Oca, da- 
rovatelja svemira. 


k** 


— Sva se radost oca obitelji oslanja na zahval- 
nost djeteta, ushićena zbog primljena dara. Osmijeh 
na njegovim obrazima djelo je zahvalnosti što cvate 
u njegovu srcu i na njegovu licu: zahvalna je mo- 
litva. 

— Ispod rođendanskog bora Čovječanstva stavio 
je Gospodin strahovit i divan dar: svemir. Bezbrojna 
djeca još nisu svojim nespretnim prstima otvorila 
sve pakete koje im Bog dade. No djeca svagdano 
rastu i svagđano otkrivaju po koji novi dar; uče se 
njime služiti, rukovati, ovladati, preoblikovati ga. 

— Kada je, napokon, nebeski Otac ugledao 
svoje sinove da mučno i polako proučavaju struk- 
turu atoma, kako bi otkrili njegovu od postanka 
skrivenu izvanrednu moć, mogao se je samo vese- 
liti. Kako je malo bilo ljudi koji su mu ushitno 
zahvalili, a kako je mnogo ljudi koji se dočepaše 
dragocjenog dara, preradivši ga u ubojito oružje. 

— Najveća je nepravda koja se može Bogu na- 
nijeti da od njega darovani darovi postaju čovjeku 
prigoda teških nepravda (neljudski gomilati kapital 
za sebe, bez obzira na svoju braću) ili bratoubilač- 
kih obračunavanja (svi mali ili veliki ratovi). 

— Ponajprije ja vladam (ili bih barem morao) 
nad djelićem materije: svojim tijelom. Po meni je 
prožeta duhom, po Kristovoj je ljubavi prožeta bo- 
žanskim. Kad bude preobražena, uzdignut ću se kao 
vrhovno posvećenje u tok ljubavi presvetog Troj- 
stva. 

Toj materiji, koju ja oživljavam, pridružuje se 
drugi djelić materije, elementi: zrak, sunce i sve 
okolo mene što mi služi. Ja ih oslobađam njihove 
tame dajući im dušu. Trebaju me, treba me sve- 
mir, da se oslobodi težine materije. 

— Beskrajno more, sjaj mjeseca i vjetar tre- 
baju me da ih prinesem. Sami se od sebe ne mogu 
uzdignuti na visinu duha. Lijepi su, ali ne znaju 
da su lijepi. Krajolik uljepšavaju, osvježuju, ali 
nesvjesno to čine. Ne mogu se sami po sebi uzdig- 
nuti do Stvoritelja, hvaliti ga prinoseći mu svoju 
ljepotu izrazom ljubavi. Potreban im je čovjekov 
duh, svijest, sloboda, srce da ih prihvati, ponese i 
prinese. 

— Imam pravo gledati, željeti i uzeti u ruke 
jedino ono što mogu dati. Ne mogu gledati i zadr- 
žati za sebe, jer bih to udaljio od veličanstvenog 

uzdizanja prema duhu i prema Bogu, a zato je 
stvoreno. 

— Kršćanska askeza ne brani uzeti, nego brani 
zadržati; nije u otimanju, pustošenju, nego u dari- 
vanju. 

Moram svoje osjećaje — koji su »ruke« moje 
duše — dugo uvježbavati (njihov odgoj nikada neće 
biti potpun) da stvari ne osakatim, utamničim. 

— Ja moram zanosno hvaliti Boga: ne samo 
pred morem, zvijezdama, stablima i cvijećem... ne- 
go također pred prirodom što ju je čovjek s Bogom 
preoblikovao; i pred bulevarima i kućama; i pred 
najmodernijom tvornicom u kojoj se radi noću i 
koja, svjetlucajući tisućama svjetiljki, dočarava uz- 
duž ulice ljepotu našeg stoljeća; i pred raketama i 
umjetnim satelitima... pred čitavom tehnikom u 
kojoj se čovjek — znao ili ne znao — pridružuje 
svom Stvoritelju da dovrši stvaranje. 


— Materija je plemenita ukoliko je Božje djelo 
i plod njegove stvarateljske ljubavi. 


Riječ je Tijelom postala, i tijelo je — materija 
i život — po njoj i s njom ušla u vječnost. Čitav 
je svemir pozvan, po Kristovu primjeru, na uskrsnu- 
će: »Stvorenje sa svom žudnjom iščekuje ovo objav- 
ljenje sinova Božjih... ali u nadi. Jer, i stvorenje 
će se osloboditi robovanja pokvarljivosti da sudje- 
luje u slobodi i slavi djece Božje. Jer, znamo: sve 
stvorenje zajedno uzdiše i muči se u porođajnim 
boiima sve do sada« (Rim 8, 19—22). 


U našem modernom svitu hoće li biti dovoljno 
oslobođenih ljudi od svake nepravde koji bi se ushi- 
ćeni, zadivljeni zaustavili, promatrali i divili se ne 
samo prirodi nego i znanosti i tehnici? Hoće li biti 
koji novi Franjo Asiški koji će svojim životom do- 
dati novu kiticu Hvalospjevu Stvorova? 


kkk 


Budi hvaljen, Oče, za more, nebo i zvijezde. 
Budi hvaljen za atoma zbudljivu silu. 

Budi hvaljen za naftu što iz zemlje izbija, 
za raketu što nebo para, 
za satelit što se na planet spušta. 

Budi hvaljen za tehniku i znanost. 

Budi hvaljen za materiju što ti stvori, 

u očima našim tromu 

a ipak materiju živu, 
preoblikovanu; 

dirljiv susret djelovanja 
ljudskog i božanskog. 

Budi hvaljen, Oče, za umjetnike, tehničare, znan- 
stvenike i nebrojene radnike koji uzimaju, 
usavršavaju, preoblikuju materiju. 

Budi hvaljen za tvoj veliki plan Ljubavi što čudes- 
nom napretku čitava svemira predsjeda. 

Budi hvaljen za Sina tvog, po kome sve stvoreno bi 
i bez koga ništa stvoreno nije. 

»Po njemu sva dobra vazda stvaraš, posvećuješ, oži- 
vljavaš, blagoslivljaš i nama daješ. 

Po njemu, i s njime, i u njemu, 

tebi Bogu, Ocu svemogućemu, 

u jedinstvu Duha Svetoga, 

svaka čast i slava u sve vijeke vjekova«. 

Od vremena do vremena htio bih u večernjoj tišini 
biti onaj koji daje stvarima sinovsko srce da 
Stvoritelja hvale. 

Htio bih dijete biti što pred Ocem ushitno kliče dok 
mi se smiješi. 

MOJE MJESTO U STVARANJU 


Jučer se pojavih u Ustanovi za odabiranje zva- 
nja. Nije mi se dalo. Više su me puta moji roditelji 
uporno molili. O tome sam razgovarao i s kolega- 
ma. Jedan je od nas polagao test. Vratio se razo- 
čaran. Odvraćali su ga od nekih zanimanja, zatim 
mu savjetovali da radije prihvati »ovu ili onu stru- 
ku«. Zapravo nisam znao o čemu se rađi, ipak ođ- 
mah bez razmišljanja prosudih: Ustanova za oda. 
biranje zvanja beskorisna je i smiješna. 


Čitavo jutro, za vrijeme testa, kritizirao sam i 
ismjehivao u sebi: »Umišljaju da će pogoditi kakva 
mora biti moja usmjerenost, tražeći da poput djece 
ispunim stranice znakovima, potcrtam pojedine po- 
redane riječi i razmjestim kocke«... Izgledali su 
mi neumjesni i besmisleni upiti što mi ih postav- 
ljaše ravnatelj Ustanove. Bio sam veoma loše ras- 
položen. Odgovarao sam bezvoljno. 


O ispitu raspravljasmo na zajedničkom sastan- 
ku. Iznio sam »doživljaj« kao dokaz, ali sam ipak 
uvečer osobno preispitao bitne točke što ih zajed. 
nički promotrismo. 


*** 


— Najprije ustanovih da sam naglo, nepromiš- 
ljeno reagirao, i da sam potom pao pod utjecaj ne- 
smotrena mišljenja svojih drugova. Odobravah sve 
njihove tvrdnje bez imalo napora da objektivno 
prosudim. Sve u svemu, kritizirao sam i rušio bez 
opravdanih razloga. 

To nije bilo vladanje čovjeka koji ima svoje 
»ja«, još manje vladanje sina. Zastalno, Gospodine, 
to ne bijaše ono što si očekivao od mene. 

— Evo, još me jednom nedostatak zdravog ra- 
suđivanja naveo da loše reagiram pred drugima. 
U Ustanovi bijah lijepo primljen, asistenti bijahu 

ljubazni, ravnatelj pažljiv, a ja... jedva jedvice ulju- 
dan. 

Loše te primih, Gospodine, jer si ti bio tamo 
da me vodiš, prosvijetliš po razumu, znanju, is- 
kustvu i riječima onih koji su mi, protiv moje vo- 
lje, nastojali učiniti uslugu. 

— Tek danas shvaćam da sam do sada tražio 
stručnu usmjerenost iz interesa, a da pri tom nisam 
mislio da li moj izbor interesira Boga i moju bra- 
ću ljude. Koliko sam puta čuo pitanje: »Što ćeš ra- 
diti, biti jednog dana?« Često me je pitanje nervi- 
ralo jer ne imah jasan pojam o svojoj budućnosti. 

Dosad su jedini kriteriji izabiranja bili ovi: Ko- 
je mi se zvanje sviđa? Koje će mi osigurati bolji 
položaj? A jedine su teškoće bile: Da li će me moji 
roditelji moći uzdržavati za vrijeme studija ili nau- 
kovanja? 

Tako, Gospodine, ti nisi uopće imao mjesta u 
mojim odabiranjima. Ni u pamet mi nije došlo da 
služim svojoj braći. ' 

— Živim važno razdoblje svoga života — traže- 
nje, izbor i priprava na zvanje — kao da me nije 
tvoja ljubav pažljivo vodila od vječnosti. Da li lju- 
bazan otac može biti nezainteresiran za materijalnu 
budućnost svog djeteta? Kako bi ti, vječni Oče, mo- 
gao zanemariti moj vremeniti napredak, ti koji »me 
blagoslovi svakim duhovnim blagoslovom na nebe- 
sima u Kristu«; ti koji »me u njemu sebi izabra 
prije stvaranja svijeta, da budem svet i bez mane 
pred tobom«; ti koji me »predodredi u ljubavi« 
(Ef 1,3—5). 

— Da se danas nisam zaustavio, bio bih sam 
izvršio «izbor i bez tebe odlučio o svom životu. 
Možda bih dotle bio došao da ti predložim da pot- 
vrdiš ono što ja prije odlučih. Možda bih te molio 
da mi pomogneš ostvariti moj plan: »Oče naš, koji 
jesi na nebesima... budi volja moja«. 

Izvrćem uloge. Umišljam da sam bog, a onaj 
oholi i smušeni napor, da tvoju moć stavim u 
svoju službu za ostvarenje svojih nacrta i odluka, 
smatram čak hvalevrijednim činom prema tebi. 

Doista, odgovoran sam i slobodan. Tako ti ho- 
ćeš. Ali sloboda nije mogućnost raditi bilo što i bilo 
kako. Za onoga tko ljubi sloboda je slobodan pri- 
stanak na opravdanu želju koga se ljubi. 

— Oduvijek imaš za mene plan, san ljubavi o 
meni. Želiš da zauzmem mjesto u izgradnji tvog 
kraljevstva. Moram ići slobodno u susret tvojoj že- 
lji. Tada ću se moći posve otvoriti ljudima, upo- 
trijebiti od tebe darovane sposobnosti i pronaći 
potpun svoj procvat na koji me pozivaš. 

— Jučer si mi, putem ispita za izabiranje zva- 
nja, predložio da otkrijem koji je bio plan tvoje 
beskrajne ljubavi, a ja sam odbacio tvoju ponudu. 
Uistinu, tvoju ponudu. Jer ako gledam očima vjere: 

— što je drugo profesionalna usmjerenost ako 
ne upotreba nekih ljudskih tehničkih sredstava da 
se potraži mjesto i uloga koju ti želiš za svakoga 
u dovršavanju stvaranja ljudskim radom; 

— što su drugo testovi ako ne sredstva da se 
otkriju ili točno odrede sposobnosti što nam ih 
dade, kako bi urodili plodom do dana kad ćeš od 
nas tražiti račun: »Čovjek polazeći na put, dozva 
sluge i dade im svoj imetak. Jednome dade pet ta- 
lenata, drugome dva, a trećemu jedan — svakome 
po njegovoj sposobnosti« (Mt 25, 14—15); 

— što je traženje mogućnosti rada, borba da se 
pronađu nove mogućnosti zaposlenosti prema pra- 
vim potrebama ljudske zajednice, ako ne želja da 
se harmonično razvija stvaranje i da u njemu svaki 
čovjek bude na svome mjestu odgovoran i slobo- 
dan. 

— Na taj način sve ove osobe pomažu da se što 
vjernije ostvari tvoj plan o svijetu: 

— sociolozi u svojem uredu kada točno odre- 
đuju potrebe ekonomskog i socijalnog razvoja; 


— psiholozi, psihotehnolozi, planeri... kada 
pomažu ljudima da otkriju svoj strukovni poziv; 
— sindikalisti, političari, državnici.... svi koji 


se bore za ljudski napredak, kada rade da bi svi 
mladi mogli birati svoju struku, pripremiti se na 
nju i zaposliti se. 

Kamo sreće da bi jedni i drugi bili svjesni da 
su tvoji slobodni suradnici u odvijanju tvoga stva- 
ranja. 


x k** 


Gospodine, danas ti oprost pitam 
za mjesta koja će na gradilištu stvaranja tvoga 
ostati prazna, 
za umjetno izazvane potrebe, 
za talente koji se krivnjom ljudi i društva ni- 
kada razviti neće, 
za nebrojene radnike, tvoje sinove, koji svoj 
potpun razvoj upoznati neće što im ga na- 
mijeni ti; 
zbog pomanjkanja mog žara u traženju plana 
upogled mene, 
zbog nedostatka velikodušnosti moje da ti što 
vjernije odgovorim. 
Gospodine, zahvaljujem ti 
za darove što mi ih dade, 
za sposobnosti duše i uma kojima me obdari: 
za omogućeno mi obrazovanje, 
za dane mi olakšice u izboru zvanja. 
Gospodine. učini me gipkim u rukama svojim, vodi 
me događajima svojim, uputi me na prave po- 
trebe braće moje eda bih otkrio: 
mjesto gdje me čekaš, 
ulogu koju mi namijeni da radom svojim 
dovršavam stvaranje. 

DRUGI U MOJIM OČIMA 


Nisam zadovoljan samim sobom. Više puta pre- 
ispitah svoj život i stav prema drugima. Opazih 
danas da su moja protudjelovanja s ljudskog gle- 
dišta predjetinjasta, a s kršćanskog posve nepra- 
vilna. Međutim, upravo ću biti suđen po ponašanju 
prema braći ljuđima. Krist nam je pred smrt re- 
kao: »Zapovijed vam novu dajem: ljubite jed- 
ni druge, kao što sam ja ljubio vas, tako i vi lju- 
bite jedni druge« (Iv 13, 34). 


Baš jutros, čitajući novine, započela su tegobna 
opažanja. Već mi je prvi naslov udario u oči: opi- 
suje naročito gnusan zločin. Odmah zatim opazih 
da je moje uzrujavanje čisto i naprosto osuđivanje 
osoba, povezano s osjećajem mržnje. 


Zgražam se nad zločinom. Shvatljivo. No s ko- 
jim pravom izričem osudu zločincima? Spada li na 
mene i da li sam sposoban odmjeriti njihovu ođ- 
govornost? Uostalom, jadna li je moja želja za prav- 
dom ako teškom grijehu dodaje mržnju. 


Tako brkam zlo i počinitelja obuhvativši ih is- 
tom olakom i oholom osudom. Potrebno je da na 
stavim svoj ispit savjesti. 


LE KI 


— Razmišljajući opazih kako počesto na moj 
sud o osobama utječu mnogobrojni drugi elementi. 
Rijetko sam posve objektivan. 


Moja osjećajnost često pomuti ispravnost moga 
gledanja. Ukoliko mi se neka osoba sviđa ili ne 
sviđa, prosudim više ili manje dobro. A ako me u 
raspravi povrijedi mišljenje sugovornika, postaje 
moj protivnik i smjesta sam protiv njegovih do- 

a. 

— Moje političke, društvene ideje, kao i ideje 
onih s kojima se družim ili »skupine« kojoj pripa- 
dam, igraju važnu ulogu u donošenju moga suda. 
Imam u pameti ustaljena mjerila, moždane ladice, 
pa još prije nego stupim u dodir s drugim ili od 
prve njegove riječi, smjestim ga u jednu od njih. 
On je »buržuj«, ili »radnik«, ili »ljevičar«, ili »des- 
ničar«, ili »poduzetan«, ili »nepoduzetan«, ili »snoš- 
ljiv«, ili »nepopravljiv« itd. Pošto mu prilijepim eti- 
ketu, tumačim njegove ideje, njegova djela prema 
rečenom svrstavanju. Još gore, moja pažnja i na- 
stojanje da s njim povedem razgovor ovisi o ljest- 
vici vrednota što sam ih ja poredao. 

— Nije Krist bio bez osjećajnosti. Naprotiv, 
nije robovao osjećaju u svojim sudovima i djelova- 
nju. Između apostola najviše je volio Ivana. Nije se 
ustručavao to iskazati: »A jedan od njegovih uče- 
nika — onaj koga je Isus ljubio — bijaše za stolom 
Isusu uz grudi« (Iv 13, 23). 

Ali kada izabire prvog poglavara Crkve, ne ime- 
nuje onoga kojega više ljubi, nego onoga kojega 
smatra objektivno najprikladnijim — Petra: »A ja 
tebi kažem: Ti si Petar—Stijena, i na toj stijeni sa- 
gradit ću Crkvu svoju« (Mt 16, 18). 

— Isus susreće ljude iz najrazličitijih socijal 
nih slojeva i mišljenja. To ne utječe na njegov 
postupak. Jedino mu je stalo do Kraljevstva nje- 
gova Oca. 

Ozdravlja zabačene, siromašne: »Kad je Isus 
odlazio odande, pođu za njim dva slijepca vičući: 
Smiluj nam se, sine Davidov... Tada se dotače nji- 
hovih očiju... I otvoriše im se oči« (Mt 9, 27—30). 

Ali On spašava i bogate: »Pristupi neki glavar, 
pokloni mu se do zemlje i reče: Kći mi, evo, umri- 
je, ali dođi, stavi ruku na nju, i oživjet će. Isus 
usta te s učenicima pođe za njim« (Mt 9, 18—19). 

— Gospodin je pokraj svih ma kakve bile nji- 
hove ideje, njihova rasa, njihova uloga u društvu. 

Osuđuje sektu farizeja, »obijeljene grobove«, 
ali kada ga jedan od njih poziva, on prihvaća: »Ne- 
ki farizej pozva Isusa da bi blagovao s njim. On 
uđe u kuću farizejevu i priđe k stolu« (Lk 7, 36). 

Također jede i pije s carinicima i grešnicima 
(Lk 5, 30). 

Razgovara sa Samarijankom koja pripada pre- 
zrenoj rasi (Iv 4, 1—43). 

Ozdravlja slugu časnika okupatorske vojske: 
»Kad uđe u Kafaranaum, pristupi k njemu satnik 
pa ga zamoli: Gospodine, sluga mi leži kod kuće 
uzet, u strašnim mukama. Kaže mu: Ja ću doći izli- 
ječiti ga« (Mt 8, 5—7). 

— Krist nas iznenađuje dobrotom prema grešni- 
cima. Neprijatelj je grijeha. To će ga stajati života, 
ali prima i voli grešnika. 

— Isus pred ženom preljubnicom šuti i s najve- 
ćom obzirnošću obara pogled kako je ne bi stavio u 
nepriliku. Tek kad je ostao sam s njom, uspostavlja 
razgovor i obećava oproštenje: »Isus se sagne pa 
stane prstom pisati po tlu. A kako su oni dalje na. 
valjivali, on se uspravi i reče im: Tko je od vas bez 
grijeha, neka prvi na nju baci kamen... A oni, ka 
da to čuše, stadoše odlaziti jedan za drugim... Isus 
se uspravi i reče joj: Ni ja te ne osuđujem. Idi i od- 
sada više nemoj griješiti« (Iv 8, 6—11). 

— Na križu ne osuđuje s njim razapete raz- 
bojnike; a ipak su morali počiniti teške krivnje. Ne 
odgovara onome koji ga vrijeđa, a onome koji ga 
moli odgovara: »Zaista, tebi kažem: danas ćeš biti 
sa mnom u raju« (Lk 23, 43). 

— Što misli o svojim krivcima? Kakvu kaznu 
traži za njih? »Oče, oprosti im, ne znaju što čine« 
(Lk 23, 34). 

— Općenito o grešnicima veli: »Ne dođoh zvati 
pravednike, nego grešnike« (Mt 9, 12). 

— Ako želim postupati prema »drugima« kao 
što postupa Krist, moram se dugo vježbati da ih 
gledam pogledom vjere. 

Dakle, ljude prvotno promatram svojim tjeles- 
nim očima: vidim boju njihove puti, crte njihova 
lica. Čujem zvuk njihova glasa, dotičem njihove 
ruke. To je »pogled« mojih osjetila. Ako se ograni- 
čim jedino na ovu vezu, često će moj sud o osobama 
biti neispravan i svakako vazda površan. 

— Ali mi Bog dade jedan drugi »pogled«, pogled 
mog uma. On mi omogućuje izdizanje iznad vanj- 
štine bića. Po njemu dajem licima ime, povijest; 
moj duh može po riječima doći u vezu s njegovim 
duhom. Pa ipak je ovaj drugi pogled samo jedan 
susret na ljudskoj razini, podložan osrednjostima i 
zabludama. 


— Krist mi daje treći »pogled«, pogled vjere. 
Sasvim je drugačiji od prva dva, ali ne manje stva- 
ran. Daje mi da u osobi spoznam beskrajnu dubinu 
bića. Po vjeri »vidim« drugoga kako ga sam Bog 
vidi. 

— Ma koji čovjek bio preda mnom, Očev je 
stvor, oblikovan od Njega na svoju sliku; duh, a ne 
samo tijelo, stvaralac, sposoban za slobodu i lju- 
bav. Iako ga unakaziše život i grijeh, u njemu osta- 
je božanski odsjev, »otisak prsta« Božjeg, vječni 
poziv Svemogućega da se izdigne iznad sebe, i bes- 
krajna Očeva ljubav. 

Za mene je bližnji uvijek, znao ili ne znao, spa- 
šen čovjek po Kristu. Pozvan je da ostvari i svoje 
vječno pravo: postati Božjim djetetom. 


Kao Božje dijete on je isto tako brat Kristov, 
član njegova cjelovita Tijela i brat svim ostalim 
ljudima. 

Zato Bog gleda i ljubi svakog čovjeka kao dio 
svoga Sina, a ako taj dio više ne živi, ubijen grije- 
hom, njegova ljubav — kad bi bilo moguće — još 
više ga nastoji spasiti. 

Evo, Gospodine, čovjeka preda mnom. 


Moram »ga« gledati 
bez obzira na moju simpatiju ili antipatiju, 
bez obzira na moja ili njegova mišljenja, 
moje ili njegovo ponašanje. 
Moram »mu« dopustiti da napada, 
da se brani, 
da hini. 

ki 


Moram ga poštivati ukoliko je od mene drukčiji, 


a ne ga prisvojiti, 
pridobiti za ideju svoju, 
zarobiti za sebe. 


Moram blag s »njime« biti, 


Jer 


ne ga satrti, 
poniziti, 
na zahvalnost siliti. 
on je, Gospodine, jedinstven: možda bogatiji od 
mene, a ja siromah; kucam gol i opljačkan na 
njegova vrata da bih ugledao u dubini srca 
njegova 
tvoj lik, lice 
koje me zove, koje mi se smiješi: 

o uskrsli Kriste! 

MOJ MUŽ NIJE KRŠĆANIN 


Govorila sam: obratit ću ga kada se vjenčam. 
Pokušala sam nakon vjenčanja, poticala ga i nježno 
i nespretno da me prati k misi, iako sam mu nagla- 
šavala da je potpuno slobodan. Postigla sam od 
njega neki vjerski čin. Ubrzo se umorio. Moram 
priznati da se smanjila moja revnost. Prepustih se 
redovitoj i umirućoj praksi. Na sreću izvukla me iz 
mrtvila: jedna moja prijateljica, obrazovana  krš- 
ćanka, zatim moje sudjelovanje u katoličkoj akciji 
i redovito preispitivanje moga života. Od tog časa 
jasno sam uočila dužnosti supruge prema suprugu. 
Moram mu pomoći da otkrije i živi Krista (on kaže 
da vjeruje u Boga). Kako? Ne upustiti se u prijaš- 
nje iluzije i zabluđe moje mladenačke zanesenosti; 
uz pomoć svećenika i prijateljice, u istim okolno- 
stima kao i ja, razmotrismo problem. Evo što pri- 
bilježih. 

— »Obraćenje« slobodan je čin. Bog poziva slo- 
bodno, čovjek slobodno odgovori. Susret Stvoritelja 
sa svojim stvorom u osobnoj ljubavi. 


Svako ljudsko požurivanje, svako čuvstveno iz- 
nuđivanje uspori pravo obraćenje, jer ograniči slo- 
bodu i osakati neovisnost osobe. 

— Bog si pridržava inicijativu tajnovitog na- 
čina svojih iskaza ljubavi. Katkada ispremeće čov- 
jeka, baca na koljena, naglo prosvijetli, a da »obra- 
ćenik« i ne zna odakle mu dolazi svjetlo. 

Općenito se on krije u »liku« bližnjega. Danas 
možda više nego ikada u modernom svijetu. 

— Obraćenje je danas veoma često prvotno 
pristup »drugome«, 

— Obratiti se znači »vratiti se natrag«. Ne više 
tražiti sebe, nego zaboraviti sebe. Ne više u vidu 


pojedinačnog napretka na uštrb skupine, nego u 
vidu potpunog ostvarenja po darivanju zajednici. 

— Moram tražiti u životu svoga muža sve što 
ide u pravcu darivanja sebe da bih mu pomogla da 
se založi. Tako ću ga staviti na Božji put. »Tko veli 
da je u svjetlosti, a mrzi brata svoga, u tami je sve 
dosada. Tko ljubi brata svoga, u svjetlosti ostaje, i 
sablazni u njemu nema. A iko mrzi brata svoga, u 
tami je, u tami hodi, i ne zna kamo ide, jer mu tama 
zaslijepi oči« (1 Iv 2, 9—11). 


— Krist je nazočan u sivilu svakidašnjice, u 
svakoj prigodi boljitka. Poziva. Trebalo bi da ja 
budem svjetlo svome mužu, da mu ne izbjegne ni- 
jedan božanski poziv. 

— Možda nikada neću doživjeti radost da onaj 
koga volim priziva Krista u smislu Objave; ali ako 
on sebe posve i iskreno zaboravi radi vrednije 
vrednote, ako služenje drugome stavi iznad svoje 
koristi — doista nesvjesno, ali stvarno — on služi 
nepoznatom Ocu i postaje prijatelj Isusa Krista Spa- 
sitelja. 

Tako se zbiva u Evanđelju: uzvanici koji znadi- 
jahu narav pripremljene gozbe isključeni su; dok 
nepozvani stranci okoristiše se gozbom. 


Na posljednjem Sudu ljudi su spašeni (ili osu- 
đeni) jer se dadoše (ili uskratiše) drugima, a da nisu 
znali da drugi bijahu Isus Krist. 

— Ženidbom nismo više sami, po našoj smo 
ljubavi dvoje u jednom. Takvu je ljubav Krist po- 
svetio. 

Po meni i po sakramentu koji nas ujedinjuje 
moj muž stupa istinskom Bogu premda ga ne po- 
znaje. 

— Ja moram biti ona koja svagdano podržava, 
prinosi i posvećuje sve pothvate za boljitak obitelji. 
Na taj ću način potaknuti svoga muža da pridonese 
vlastitom ostvarenju u Kristu. 

— Svi se ovi nejasni izrazi ljubavi moraju slije- 
vati u misnu žrtvu. Prikazanjem Kristu postignut 
će širinu vječnosti. 

— Imati povjerenje u Krista. Vjerovati u pola- 
gano djelovanje Kristove skrivene ljubavi u životu 
moga muža, ne tražiti »znak« koji osigurava i umi- 
ruje, to znači pročistiti moju vjeru a tajnovito pri- 
donijeti rascvatu njegove vjere. 

— Moj muž je otkupljen i kršten, Božje je di- 
jete. Ispod neobrađene zemlje, šikare i trnja počiva 
u njemu sjeme vjere. Moram doprijeti do klice i, 
ma kakvi bili izgledi, vjerovati da Bog nikada neće 
napustiti svoje dijete. 

»Gospodine, sigurna sam u tvoje obećanje«. 

— Po primljenom i življenom sakramentu že- 
nidbe u nama, po međusobnom darivanju, dariva- 
mo Boga jedan drugome. 

— žŽrtvujući se za njega, ljubeći ga, darujem 
mu mnogo izvornije i stalnije Boga negoli najsjajni- 
jim govorom. 

— Ljubeći ga, pomažem mu da ljubi... 

— »Ljubav je od Boga; i svaki koji ljubi od 
Boga je rođen i poznaje Boga. Tko ne ljubi, ne 
upozna Boga, jer Bog je ljubav... 

— Bog je ljubav, i tko ostaje u ljubavi, u Bogu 
ostaje, i Bog u njemu« (1 Iv 4, 7—8, 16). 


. ion, moj muž, uzvraćajući ljubav, susrest 
će ljubav. 

Evo me, Gospodine, 
nisam sama, s »njim« sam. 

Više me ne možeš gledati a da »njega« ne gledaš sa 
mnom, jer nas ti mnogo više sjedinjuješ nego 
bismo mogli mi po našoj ljudskoj ljubavi. 

Ukloni od mene napast da ga sudim, 
ukloni od mene napast da se savršenijom sma- 
tram, jer tko od nas dvoje ljubiti više znade? 


Jedini to reći možeš, ti u dubini srca čitaš. 

Pročisti vjeru moju, Gospodine, preteško mi je živ- 
jeti u neizvjesnsoti, 
pouzdavajući se u tebe, 
ljubeći vjerno, ne tražeći opipljiv »dokaz« za 
ljubav moju, prinoseći ti svagdano njegove vr- 
line da ih ovrijedniš, izlažući klicu njegove vje- 
re, suncu tvoje Ljubavi. 

I kad se njegovom vidljivom udioništvu u životu 
Crkve tvoje na zemlji ne bih nikada radovati 
mogla, 

i kada se nikada ne bi zajedništvo naše u tebi moglo 
potpuno razviti, , 

ja tu beskrajnu žrtvu prihvaćam i prikazujem tebi 
da bi on u dubini svoje tame ljubio te više. 

TRGOVAČKI I KRŠĆANSKI OSMIJEH 


Moja je prodavačica odlična kršćanka. Premda 
joj njezin posao priječi redovitu vjersku praksu, 
nastoji katkađa tijekom tjedna pristupiti pričesti. 
Jasno je da nastoji i svagđano živjeti kršćanski u 
životu. Ali je pred nekoliko dana nađoh obeshra- 
brenu. »Ovo je pasji posao — reče mi — ubijam se 
poslom da bih zaradila koji dinar«. Nastojah joj 
povratiti povjerenje. Upotrebih samo ljudske do- 
kaze. Kasnije uvidjeh pogrešku. Na skupnom sa- 
stanku rzamatrasmo s gledišta vjere ulogu proda- 
vačice i našu ulogu kao kupaca. Iznenadđismo se 
nađ otkrićima. 

Da li ću sada imati dovoljno duha vjere da 
obzirno pomognem prođavačici kako bi preispitala 
život u vezi sa svojim zanimanjem? 


La aj 


— Svaki je ljudski rad sudjelovanje u velikom 
kršćanskom misteriju stvaranja. Zajednički, svatko 
na svome mjestu, dovršavamo svemir i nitko nema 
pravo izbjeći tu providnosnu zadaću. 

Naša prodavačica prodajom hrani ljude da žive 
i rastu. 

— Svaki je ljudski rad također uslužnost što je 
neki ljudi iskazuju drugim ljudima. U slučaju pro- 
davačice uslužnost je izravna. 

Zato trgovac ne smije biti od onih koji nastoje 
što veću količinu robe prodati najskuplje, nego 
mora što bolje »uslužiti« kupca, ponuditi što kupcu 
najbolje odgovara. 

Radije misliti na drugoga negoli na utržak. 

— Prodavači koji varaju osobe, koji vješto stva- 
raju oskudice zaliha — izrabljivači su i ugnjetači 
ljudi. Takvi i svi koji jedino traže korist izgrađuju 

»potrošačko društvo« koje otuđuje čovjeka, a mno- 
ge mlade baca u očaj, pobunu ili smrt. 

— Rad nije »jednostrana« usluga, nego izmje- 
nična usluga. Naša nam prodavačica nudi za pre- 
hranu konzerve, sir, voće itd.; a mi njoj dademo no- 
vac, što će kasnije ona zamijeniti za obuću i sl. 

— Moramo dakle ispraviti svoj stav prema tr- 
govcima. Neumjestan je oholi i drski postupak: 
»Plaćamo, mora nam biti zahvalan. . .« 

Moramo izmjenično biti zahvalni. 

— Upravo ovim izmjeničnim uslugama pruža 
Bog svagdano prodavačima i kupcima korisnu pri- 
liku da se tješnje povežu i tkaju ljudsko jedinstvo 
radi čega je Isus umro. Dužnost je kršćana da u 
te prirodne odnose unesu Kristovu ljubav. 

— Sve što pripomaže većoj pažnji prema dru- 
gim osobama otvara Božji put. Npr. kupci: neka ne 
uznemiruju za paketiće soli, nego neka zapišu i 
ostalu kupovinu, neka dođu kad nema navale kako 
ne bi povećali gužvu itd. 

— U maloprodaji kao i mnogim drugim zani- 
manjima nije najvažnije prodati — kupiti stvari. 
Važni su i postoje ljudski dodiri. Iskazuju se stis- 
kom ruke, osmijehom, riječima, trenutnom  paž- 
njom... 

— Trgovina ne povezuje samo trgovine na malo 
i veliko nego i trgovce, prodavače međusobno. Radi 
se o organiziranju i zaštićivanju trgovine, kako bi se 
bolje služilo ljudima i kako bi trgovci doličnije i 
časnije živjeli. Na taj način neće izmicati ljubavi i 
Kristu svi razni problemi zarade, raspodjele, poli- 
tika cijena, porez i prekupaca i posrednika itd. 

— Rad mora izdizati onoga tko ga obavlja, a 
ne ga ponizivati, ugnjetavati. Svakako mu omogućiti 
Življenje, ali mu također pružiti priliku da se ostva- 
ruje darivanjem sebe, traženjem pravde, vršenjem 
dužnosti... 

Biti član strukovne organizacije, zauzimati u 
njoj neku službu znači, kao i drugdje, ići u susret 
Gospodinu koji izgrađuje Očevo kraljevstvo s ljud- 
skim stvarnostima u stvarnom svijetu. 

— Rad nije kazna. Rad je velika počast što ju 
je Bog iskazao čovjeku, ali je poradi grijeha postao 
mučan. 

Krist je došao radu kao i svakoj patnji dati 
smisao. Što bijaše beskorisno, kvaran plod ljudske 
sebičnosti, postalo je mogućnost spasa. Ne po na 
metnutom naporu rada, nego da prihvaćanjem sudje- 
lujemo u otkupljenju. 

— Pošto se trgovac uklopio u borbu za boljitak 
svoje struke, sve što ostaje naporno u trgovačkom 
životu postaje kršćaninu prigoda usavršavanja: zah- 
tjevi kupaca, umor, natezanja, nesigurnost prodaje, 
potrebit osmijeh itd. 

— Sudjelovanje u Otkupljenju pruža nam se u 
svagdanjem životu. Svatko prolazi svoj put križa 
izvršavajući svoje staleške dužnosti. 

— Po »zvanju« smo pozvani od Boga da budemo 
trgovci ili kupci. On nas tu čeka u svakoj grani 
naše djelatnosti. Svetost se postiže ako sav život 
dijelimo s Njime. 

Gospodine, večeras mislim na sve trgovce moga 
grada, 

mislim na tvoje izvanredno povjerenje u ljude 
što ih smatraš dostojnima da s tobom u radu na- 
stave stvaranje, 
mislim na mogućnosti međusobnih usluga što ih 
svagdano tisućama osoba pružaš, 
mislim na tihi poziv ljudima da tkaju tajanstvene 
veze i od raspršenih dijelova načine tvoje veliko 
Tijelo. 

Oprosti za sve stranputice, slijepe ulice onih koji 
u službi boga-zarade izobličuju stvaranje, izra- 
bljujući braću svoju. 

Oprosti onima koji kupuju eda bi stvorili umjetni 
zemaljski raj i učinili ga svrhom života. 


Nauči nas onako kupovati 
kao što je tvoja činila majka Marija 
i kao što si ti činio kao uslužan dječak. 

Učini nas zahvalnima za uslužnosti trgovaca. 

Učini da uz pozdrav »dobar dan« budemo pažljiviji 
prema prodavaču nego prema kupovnim stvarima. 

Kraljevstvo je nebesko slično trgovcu... 

Kraljevstvo je nebesko slično domaćici... 

Zašto, Gospodine, moram tražiti toliko daleko mje- 
sta susreta s tvojom ljubavlju dok me ti svagdano 
vjerno čekaš da razdijeliš ljudima svagdanji kruh 
ili me pratiš u mojim »poslovima?« 

»MEĐU VAMA STOJI NETKO 
KOGA VI NE ZNATE« 


Svake godine za Božić strogo osuđujemo po- 
ganska očitovanja pri ovom blagdanu. Sve nas sa 
blažnjuje i razjaruje. Od pretjeranih troškova za da 
rove do pogrešnih uzbuđenja na »polnoćki«, kao i 
obilan stol s mirisima kobasica i punjenom puri 
com. 


Redaju se pred našim sudom sva naša braća: 
nekršćani i oni koji se nazivaju kršćani. Kao i uvi- 
jek na strani smo sudaca, a ne optuženih. A još je 
teže što nakon naših strogih osuda ističemo svoj 
farizejski stav: mi nismo kao oni; nama je Božić. 
-Bog, pravi kršćanski Bog koji nas je došao u Isu 
su Kristu spasiti. 


Doista, ljuđi izobličuju i unakažuju poruku Bo- 
žića, ali s kojim pravom prosuđujemo nakane i 
osuđujemo osobe? I zašto gledamo samo crnu stra 
nu ovih veselja? Zašto u tim traženjima sreće i is- 
krenim uzbuđenjima ne čitamo očima vjere ne- 
svjestan poziv prema Bogu ljubavi što dolazi u su- 
sret čovjeku? Zašto, napokon, ne bismo osobno pri 
hvatili kao milost obraćenja ovaj potresan spomen 
što ga Crkva oživljava u liturgiji? Da li je naša 
ljubav uistinu čista? Ne »izobličujemo« li možda i 
mi Boga? Ne bi li i nama prorok mogao ponoviti: 
»Među vama stoji Netko koga vi ne znate« (Iv 1,26). 


* x o* 


— Mnogima je prečesto Bog postao opći po- 
jam u svagdanjem rječniku, neodređeno »biće« ko- 
mu se pripisuje magična moć, stvaralačka sila koja 
razjašnjava svemir i njegovu evoluciju, potreban do- 
kaz koji mora smiriti ljudski um. 


Ali to nije Bog kršćana. 

— Veoma često za mnoge »čin vjere« ovako 
glasi: mora biti »nešto« iznad nas; nešto nepristu- 
pačno zbog udaljenosti, neshvatljivo zbog tajnovito- 
sti, nešto što treba snositi, postići »blagonaklonosti«. 

To nikako nije vjera kršćana. 

— Neki veoma često kažu: prakticiramo religi- 
ju. No ona se istodobno sastoji: 

od neprobavljenih vjerskih spoznaja, 

od jedva poštivanih moralnih zakona, 

od ponavljanih do dosade vjerskih gesta ili im 

je u tome sve od religije, 

od društvenih krilatica (nekome zaostale, neko- 
me napredne). To nikako nije religija kršćana. 

— Bog kršćana nije 

bog — predmet, 

bog — ideja, 

bog — moral, 

bog — dnuštveni poredak itd. 
Bog kršćana jest 

OSOBA, 

Osoba koja se zove: Isus Krist, 

Osoba koja kao čovjek ima povijest među lju- 

dima. 

Bog kršćana nije 

»Nešto iznad nas, nego 

NETKO MEĐU NAMA. 

— Božić je Bog koji dolazi u susret čovjeku, u 
njegov dom. 

Božić je nedohvatljiv, nepoznat Bog, koji posta- 
je Čovjekom i dolazi pružiti ruku ljudima, zagrliti 
ljude, govoriti ljudima, ljubiti ljude, umrijeti za 
ljude: »Boga nitko nikada ne vidje: Jedinorođenac 
— Bog — koji je u krilu Očevu, on nam ga obznani 
»(Iv 1,18).« I Riječ tijelom postade i nastani se 
među nama i vidjesmo slavu njegovu »(Iv 1, 14). 


— Još je ovim zanosnim susretom potresen sv. 
Ivan kad piše u prvoj poslanici: »Što bijaše od po- 
četka, što smo čuli, što smo vidjeli očima svojim, 
razmotrismo i ruke naše opipaše o Riječi, Životu — 
da, Život se očitova, i vidjeli smo i svjedočimo, i 

navješćujemo vam Život vječni, koji bijaše kod Oca 
i očitova se nama — što smo vidjeli i čuli, navje- 
šćujemo i vama, da i vi imate zajedništvo s nama. 
A naše je zajedništvo s Ocem i sa Sinom njegovim 
Isusom Krisom. I to vam pišemo da radost naša 
bude potpuna« (1 Iv 1,1—5). 

— Bog je postao čovjekom za čitavo čovječan- 
čanstvo. Dakle i za mene. Došao je da me pronađe, 
da mi govori, da sklopi prijateljstvo sa mnom, da 
me spasi. I ja sam osobno zahvaćen, 

— Mnogi kršćani nisu doli pogani: vjeruju u 
idole. 

Mnogi su deisti: vjeruju u Boga stvoritelja, 
upravljača svijeta. 

Kršćanska vjera znači: vjerovati u Isusa Krista, 
pouzdavati se u njega, živjeti s njime i u njemu, i 
u njegovoj Crkvi; raditi za Očevo kraljevstvo. 

— Neke kršćane treba preodgojiti. Doista, oni 
mogu prakticirati i poznavati »sociološki« svoju re- 
ligiju, ali ne poznaju Boga. Potrebno je da pronađu 
onoga koji je izvor života: Isusa Krista. »Bog nam 
je dao život vječni; i taj je život u Sinu njegovu. 
Tko ima Sina, ima život; tko nema Sina Božjega, 
nema života« (1 Iv 5,11—12). »Tko ispovijeda da je 
Isus Sin Božji, Bog ostaje u njemu, i on u Bogu« 
(1 Iv 4,15). 

— Zašto smo radije kršćani nego budisti, mu- 
hamedanci itd.? Jer se uzdamo u Isusa Krista, a ne 
u Budu ili Muhameda. 


Zašto radije pripadamo katoličkoj Crkvi, a ne 
nekoj drugoj? Jer je Isus Krist ustanovio ovu Crkvu, 
i samo ovu. Mi patimo zbog nesavršenosti njezina 
ljudska izgleda, ali smo solidarni s njom. Nikada 
nećemo moći dopustiti osnutak druge crkve pokraj 
prave Crkve, ali ćemo nastojati pročistiti, pročišću- 
jući sebe da se uvijek sve više ostvaruje Isusova 
nakana o Crkvi. 


— Ulažemo mnogo napora da prepoznamo pod 
vidljivim znakovima — čak pod sakramentalnim 
česticama — duboku stvarnost: Isusa Krista. 

Naginjemo da smatramo milost kao »nešto što 
se prima«. Kaže se: »Idem prositi od Boga milosti«. 
Milost je Kristov život u nama, njegovu ljubav ko- 
ja nas spašava i preoblikuje do u srž bića. 

»Bog je postao čovjek da bi čovjek postao Bog 
»(pobožanstvenjen u Kristu). 

— Stoga kršćanima čin vjere nije: vjerujem u 
opstojnost Boga; čak nije ni samo ovo: vjerujem u 
osobnog Boga, u Nebeskog koji je došao k ljudima, 
prao vjerujem u Isusa Krista koji me ljubi i spa 
ava. 

Vjerovati znači za kršćanina prvotno prihvatiti 
da je beskrajno ljubljen, da mu se oprašta, da je 
spašen. Za njega Bog nije Netko od koga treba 
postići »blagonaklonosti«, niti poglavito Netko koga 
treba ljubiti, nego nadasve Netko komu se treba 
prepustiti da nas ljubi. 

— Za kršćanina veličina Boga nije prvenstve- 
no što je »svemoguć«, nego što je »beskrajna lju- 
bav«. »U ovom se očitava ljubav Božja u nama: Bog 
Sina svoga jedinorođenoga posla u svijet da živimo 
po njemu. U ovom je ljubav: ne da smo mi ljubili 
Boga, nego — on je ljubio nas i poslao Sina svoga 
kao pomirnicu za grijehe naše« (1 Iv 4,9—10). »I 
mi smo upoznali ljubav koju Bog ima prema nama i 
povjerovali joj. Bog je ljubav, i tko ostaje u lju- 
bavi, u Bogu ostaje, i Bog u njemu« (1 Iv 4,16). 

— Bog me ljubi, 

oduvijek, 
beskrajno. 

— Moja ništavost ne priječi Boga da me ljubi. 

»Svetost se ne sastoji u našoj besprijekornosti«, 
nego naprotiv u priznanju da smo po prirodi gre- 
šnici (a ne kao da slučajno griješimo), u ozbiljnom 
Prihvaćanju te stvarnosti i svesrdnom vjerovanju 
da nas Isus Krist ljubi kakvi jesmo i đa nas ta 
ljubav spašava. Zato je i rekao: »Nisam došao radi 
pravednika, nego radi grešnika«. 

— »I Riječ tijelo postađe«. 

»Među nama stoji Netko koga vi ne poznate«. 
Zove se LJUBAV. 

Oprosti, Gospodine, što sam izobličio tvoje lice kao 
što nedoučeni umjetnici oštete, sprljaju nepro- 
cjenjivo umjetničko djelo. 

Oprosti što sam te učinio »predmetom raspravljanja« 
kao da bi vjera bila plod dokazivanja! 

Oprosti što za svoj nemiran duh učinih od tebe 
»umirujuće sredstvo«, kao da nisi drugo nego 
nepristupačan bog filozofa. 

Oprosti što od tebe učinih »oružje« protiv »materi- 
jalizma«, kao da bi spas čovječanstva bio »pot- 
hvat«, a ne »tajna« uskrslog i umrlog Isusa 
Krista. 

I kad otkrih napokon da si mi bio »Osoba« posve 
bliska, oprosti mi, Gospodine, što te i tada pre- 
često smatrah: 

Nekim, čije zapovijedi vršiti treba kako bih ušao u 
milost i imao pravo na nagradu vječnu; 

Nekim što dođe »naplatiti račun«; 

Nekim veoma moćnim, od koga istegnuti molitvom 
treba što veće koristi... 

Zaboravih, Gospodine, bitno, najglavnije bez čega je 
sve ostalo ništetno; ili u najboljem slučaju po- 

staje užasna karikatura. 

Zaboravih, Bože, da si ti Otac koji beskrajno ljubi 
i koji me oduvijek želiš svojim učiniti sinom. 

Zaboravih, Bože, da si ti Ljubav, 

i da je Ljubav došla k nama. 
Zaboravih, Bože, da se prepustim Ljubavi tvojoj. 


1 Vjera nije nerazumna. Razumno je vjerovati u Krista, ali nas 
nikakvo rezoniranje ne može privoljeti Kristu, Sinu Božjem i Spa- 
sitelju ljudi: »Nitko ne može doći k meni ako ga ne privuče Otac 
koji me posla« (Iv 6, 44). Privoljeti može samo milost. 

MNOGE PUŠTAMO SPAVATI 


Dok sam sinoć sređivao neke bilješke pročitah 
ovu izreku Saint-Exuperya što je nekoć zabilježih 
pri čitanju: »Mnoge puštamo spavati«. Bijaše upi 
sana na poleđini zametnute oomotnice. Kao što če- 
sto biva, Gospodin me je na neočekivan način upo- 
zorio. Razmišljah o ovom njegovom nenadnom ra 
svjetljenju i hitro preispitah svoj život. Radije 
moram pažljivo paziti na druge, »razbuditi« ih, po- 
moći im da rastu nego da osuđujem one koji spa 
vaju i da se obeshrabrim. Koliko će me puta na to 
morati Krist podsjećati? 


— Oko mene mnoštvo. Među mnoštvom tek se 


. neke osobe bore za boljitak, za vlastiti rast, i vo- 


juju sa svojom braćom za pravdu, ljudsko dosto- 
janstvo i mir. Veoma mali broj. Među kršćanima 
tek nekoliko »boraca«. Tako malobrojni da ih se na 
prste može izbrojiti. 


— Ljudi se smjestiše u životu kao u noćnom 
vlaku. Vozi lokomotiva, a oni drijemaju, uljuljani 
ritmom vožnje. Znadu li kamo idu? Zašto se voze? 
Da li će se probuditi kad stignu na postaju? 


Spopada nas grozno iskušenje da klonemo kad 
vidimo one koji više niti žeđaju niti gladuju. Ima 
ih na radu, u kući, među našim prijateljima i dru- 
gdje. Mnoštvo samozadovoljnih, robova navika, onih 
što se odrekoše rasta i borbe za druge: »Dosta mi 
je moje muke u životu; koliko samo muke da »pre- 
Živim« (a koliko tek napora da osiguram vječni 
život!); nek se svatko misli za sebe«. 


— A ipak smo mi stvoreni da napredujemo u 
tijelu, u srcu, u duhu. 

Stvoreni smo za rad. Mi moramo izgrađivati 
svijet, i svaki je čovjek pozvan da se svrsta među 
ljude s kojima živi. 

I čitavo čovječanstvo mora nastaviti svoj uspon 
u vremenu. Mi moramo sudjelovati u ovom stalnom 
usponu. Naša će djeca biti bolja od nas, a djeca 
naše djece još bolja. Bog želi naš »rast«. Bog kao 
Otac ne može podnijeti da gleda svoju djecu ne- 
razvijenu ili osakaćenu u tijelu ili duhu. Svi su lju- 
di pozvani da budu savršeni» kao što je savršen 
Otac nebeski«, i sve su ljudske skupine pozvane da 
postanu zajednica u Kristu. 

— Ma kakva izgledala vanjština, ne smijemo 
suditi druge, jer: 

možda razmišlja onaj koji izgleda da spava, 

možda se svladava onaj koji se naviknuo na 

nešto, 

možda je mudri starac onaj koji se djetinjski 

ponaša. 

Ma kakva izgledala vanjština, ne smijemo su- 
diti, jer ne znamo: 

što su ljudi morali podnijeti, 

što su sve poduzimali, 

što ih je udaljilo od drugih. 

— Ma koliko okolo nas ljudi bili nepokretni, 
nemojmo se obeshrabriti. Jer ako čovjek spava, 
spava na blagu: na skrivenu blagu koje je zakopano 
ili ga ne pozna, a koje treba otkriti, iznijeti na 
svjetlo, »objaviti«. 

— Nikada ne može presušiti čovjekova spo- 
sobnost da se potpuno ostvaruje, dariva i solidari- 
zira, jer čovjek je vrelo, beskrajno vrelo. Izvor mu 
je u vječnoj Božjoj misli. Prije stvaranja svijeta, 
on je bio oduvijek u Bogu, u Božjoj ljubavi. 

— Čovjek je beskrajno veći, vredniji nego se 
misli i nego on sam misli. Kada netko posjeduje 
vjeru, ne može izgubiti povjerenje u čovjeka. Bilo 
bi kao uvreda Bogu. 

— Ima okolo nas ljudi kojima nikada nitko 
neće iskazati neizmjernu uslugu da oslobodi njihove 
sakrivene snage, njihova neiscrpiva bogatstva, nji- 
bovu sposobnost zalaganja. 

— Ako okolo nas ima ljudi koji spavaju, razlog 
je što mi nismo dovoljno budni. Živimo poluotvo- 
renih očiju, upiremo ih u nebo; još gore, usmjeru- 
jemo ih na sebe; prolazimo i ne viđimo ranjenike i 
pozaspale pokraj puta. 


— Čovjekova su nutarnja bogatstva: život, lju- 
bav, darivanje. Otkrit će ih ako mu pružimo priliku 
da ih stavi u djelo. 

— Treba drugoga osluhnuti, a pažljivo proučiti. 

pravi čas, 

pravo mjesto, 

da ga zamolimo za nepoznatu uslugu koju bi 

nam mogao u tom času učiniti. 

— Od čovjeka koji je spavao i kojega smo »pro- 
budili«, eda bi služio svojoj braći, treba najprije 
tražiti: 

da im nešto dadne, 

zatim da im dadne još više, 

potom da dadne nešto od sebe, od svog vre- 


mena... 
napokon, treba mu pomoći da potpuno daruje 
sebe. 


— Jednog dana razbuđen, zadivljen čovjek pred 
»otkrićem« blaga u sebi kliče: »Nisam znao da sam 
sposoban učiniti ovo za druge«. 


Tada je spašen. Netom se počne darivati, počeo 
je rasti. 

Nanovo je otkrio izvor, svjesno se povezao s 
njim. Nanovo teče. Možda će mu uskoro dati ime, 
jer taj u njemu jest beskrajna ljubav: Bog. 


— Pun zabrinutosti za drugoga, pokraj puta, 
Isus najprije kaže Smarijanki: »Daj mi piti« I jer«. 
je u njoj probudio izvor darivanja, usprkos grijehu, 
osposobio ju je za najveće »otkriće«: »Tko pije 
od vode koju ću mu ja dati, siguno neće nikada 
ožednjeti. Štoviše, voda koju ću mu ja dati postat 
će u njemu izvorom one vode što struji u život 
vječni«. 

»... Mesija, koji se zove Krist.., to sam ja koji 
govorim s tobom« (Iv 4). 

Gospodine, večeras ti pitam oprost za sve u svom 
razvitku nedovršene ljude; 
za sve nedorasle, nerazvijene, osakaćene, una- 
kažene, 
za sva neuspjela bića što tvoju odbaciše očinsku 
ljubav. 

Pitam oprost za sve zaspale i za one koji su 
duševno toliko uzeti, opterećeni, zatvoreni, obe- 
shrabreni, ojađeni i robovi navike 
da ne nastoje više, 
ne znaju više, 
ne žele rasti više, 
te se predaju i povlače iz ljudske mučne borbe. 

Posebno pitam za sebe oprost, Gospodine, jer pro 
lazim uz ove jadnike, zatočenike, ranjenike, 
niti ih pogledam, 
niti im se približim: »Vidje ga i pođe dalje«, 
niti im pružim priliku 

da se prenu od sna, 
da ožive, 
da dostignu borce. 
Daj mi da svagdano sjednem na rub zdenca, 
zdenca mog puta, 
umoran možda, ali uvijek pažljiv 
na »putnika«, 
koji će zatražiti 
za sebe i braću: 
»daj mi piti«. 


Gospodine, oprosti, jer »mnoge puštamo spavati«. 

NAŠA KCI POSTAJE DJEVOJKA 


Pripremala sam je na ovaj događaj. Da bih 
u tome što bolje uspjela, i samu sam sebe pripre- 
mala, tražeći u vjeri duboko značenje ove etape, 
toliko važne u psihičkom i psihološkom razvoju 
moje starije kćeri. 

Kad mi je to, sva sretna, Žaklina saopćila, sna- 
žno sam je zagrlila; zatim zajedno molitvom od 
srca zahvalismo Gospodinu. Odsad je u njoj važan 
izvor života; skriven, ali je tu. Skupa najavismo ocu 
veliku novost, Osobno je htio dati Žaklini poklon 
što ga pripremismo ,i rekao je da će odsađa sama 
birati svoje haljine. Naravno, ja ću je pratiti, odre 
đivati visinu novčanih izdataka, ali ću poštivati nje 
zin ukus (pomisao na to veseli me). Za stolom pro- 
slavismo događaj, tražeći zgodan čas da njezinom 
bratu damo neka objašnjenja. Trebalo je da i on 
dobije visok pojam o ženstvenosti kako bi već ođ- 
sada i ubuđuće poštivao djevojke. 


Moram biti iskrena. Nisam mogla odoljeti a da 
malo ne zavidim svojoj kćeri. I protiv svoje volja 
mislila sam: blago njoj što ima roditelje poput nas. 
Sjetih se svoje mladosti, a ujedno tjeskobe i ne- 
određenih odvratnosti što ih je onakav »događaj« 
izazvao u meni. 


Zatim sam zahvalila Bogu što nam je darovao 
život u vjeri. Sve je lijepo što je dobri Bog stvorio, 
a kako je nepametno svesti u naše sitne ljudske di 
menzije, ili čak izobličit i poremetiti, ono što je 
Bog htio da bude veliko i uzvišeno. 


ko*o* 
— »Razvoj« djevojke ili mladića jest upozore- 


nje koje Bog uputi i navijesti svakome da ih je po 
prirodnom zakonu uzdigao na izvanredno dostojan- 

stvo: odsada su sposobni, s Njime, stvarati dru- 
ge ljude. 

— Ta je uloga povjerena čovjeku od početka 
svijeta: »Plodite se i množite i napunite zemlju« 
(Pst 1,28). Ta je uloga nešto najplemenitije što je 
Bog pridržao za svoju djecu. Što je većma ispunja- 
vaju u ljubavi, sličniji su Svemogućemu. Stvaraoci 
su kao što je i On, i zajedno s Njime. 

— Svaki čovjek mora tjelesno ili duhovno da- 
rivati život. Promašaj je neplodan život, bivstvova- 
nje. 

»Razvoj« je u tijelu čovjeka znak vječne želje 
koju Bog želi ostvariti u njemu. 

— Treba beskrajno poštivati dijete, jer pred- 
stavlja nevinost; ali i ništa manje mladića jer pred- 
stavlja uzdanicu. 

— Mladić nije svjestan svog dostojanstva, tre- 
ba mu ga otkriti. Ranjiv je, treba ga podržati; slab 
je i nestalan jer upravo prima izvanredan polog, 
polog života: 

taj mu život pristiže od postanka svijeta, iz 
Božjih ruku; 

taj život prenosi život njegovih roditelja; po 
tom životu roditelji žive u njemu; 

taj život buja, nasrće, sili da bude prenijet. 

Nazočnost ovog divnog izvora u sebi daje ne 
znatnom čovjeku veliko dostojanstvo, ali također 
donosi tešku odgovornost. 


— Ovo bitno razdoblje s ulaskom djeteta u zre- 
lost roditeljima je Božji poziv da pročiste svoju 
ljubav. Bog ih podsjeća da nisu »dali« život da ga 
pridrže za sebe, nego da bi život nanovo mogao 
rađati život: »Čovjek će ostaviti oca i majku da pri- 
one uza svoju ženu« (Pst 2, 24). 

— Dijete je posve u rukama svojih roditelja: 
tijelom, srcem, duhom, 

Mladić (djevojka) mora postupno preuzimati iz 
njihovih ruku breme čitava svog bića; 

Jer mladi čovjek mora posve »posjedovati se- 
be« kako bi se jednoga dana mogao potpuno daro- 
vati. 

— Tijelo pripada mladiću (djevojci), a ne 
pripada više roditeljima. 

Moraju prihvatiti da dijste želi sve manje i 
manje pažnje i milovanja. 

Ali mu moraju pomoći da sam svoje tijelo is- 
pravno i skladno razvija, oblači, dotjeruje, poštuje 
i nastoji da ga drugi poštuju. 

Uskoro će, naime, morati sam potpuno njime 
raspolagati. 

— Srce pripada mladiću (djevojci), a ne više 
roditeljima. 

Moraju prihvatiti da njihovo dijete sve manje i 
manje želi njihovu prisutnost, njihove izljeve nje- 
žnosti. 

Ali mu moraju pomoći da sam ravna i izgrađu- 
je svoju čuvstvenost, da se vježba kako bi istinski 
ljubio prijateljevanjem i darivanjem sebe drugima. 

Uskoro će, naime, morati sam potpuno raspola- 
gati svojim srcem. 

— Duh pripada mladiću (djevojci), a ne više 
roditeljima. 

Moraju prihvatiti njegovu želju da više ne želi 
slijepo slijediti njihove ideje, njihove ukuse, njihov 
izbor. : 

Ali mu moramo pomoći da sam misli, da ima 
svoj stav, svoj vlastiti ukus, da osobno izabire put 
života. 

Uskoro će, naime, morati biti uistinu zrela 
osoba. 

Moraju prihvatiti da se dijete postupno želi o- 
sloboditi posve ropske poslušnosti. 

Moraju mu pomoći da sam odlučuje, da sam 
hoće upravljati sobom. 

Uskoro će, naime ,morati sam pametno raspo- 
lagati svojom slobodom. 

— Teško je ljubiti, jer ljubiti znači odreći se 
sebe pred drugim, a odreći se sebe donosi mnogo 
patnje. 

Da dijete dođe na svijet, mora se odvojiti od 
svoje majke, i majka trpi u tijelu. 

Da odrastao uđe u svijet, mora se »odvojiti« 
od svojih roditelja; i oni trpe u srcu, u duši: »U 
mukama djecu ćeš rađati« (Pst 3,16). 

— Veličina je čovjeka što može oblikovati, tvo- 
riti sam sebe. 

Uspjeh se odgojitelja sastoji u tome da ne bu- 
de više neophodan mladom odgojaniku, pitomcu. 

Čast je roditeljima ako su produžili u djeci ži- 
vot što su ga i sami primili. 

Njihova je zadaća da život prenesu i da se po- 
stupno povlače kad ugledaju da život cvjeta u nji- 
hovoj djeci. Na neki način i oni će donijeti plod: 
»Plodite se i množite se.. .« 

Teško onome koji sebičnosti radi skreće ili za- 
ustavlja put života. 


ko ko* 


Molitva moje kćeri: 

Hvala ti, Gospodine, što si me dostojnom smatrao 
da se u meni razvija život. 

Daj da s poštovanjem i ponosom ovaj izvanredan 
da primim. 

Daj mi snagu i ljubav 
da očuvam, 
da razvijem, 
da poštujem tijelo svoje. 

Da mi tijelo bude čisto i lijepo, prikladno sklonište 
Života. 

Da ovaj život već po meni blista, da zrači radost na 
sve one koji okolo mene malakšu ili umiru. 

Za svoje roditelje molim te, Gospodine: pomozi im 
da se oproste od svoje djevojčice, a da pono- 
sno i radosno prihvate svoju djevojku-ženu. 

Da prihvate s dovoljnom velikodušnošću i pravom 
ljubavlju da će im drugi ubrati porasli cvijet. 

Da se nikada ne srde na onog koji će me sa sobom 
odvesti jednog dana ,nego da se pripreme već 
sada da me daruju njemu. 

Pomozi mi da prema njima nježna budem, kako bih 
ublažila njihovu bol i u njihovu žrtvu unijela 
radost. 

Također te molim, Gospodine, za mladiće koji ne 
poznaju dostojanstvo svoje, ; 
za djevojke koje se jadaju na ženstvenost svoju 
ili je preziru, 
za one koji pustoše, rasipaju, izopačuju ono što 
ti hoćeš da bude u čistoći i sjaju. 

Napokon, Gospodine, nek ovaj život u mom tijelu 
bude jednog dana bujno vrelo, da susretne 
drugo vrelo i s njime se stopi i brizne u novi 
život . 

Učini da s tvojom pomoću ostanem raspoloživa i 
svježa, prepuna zahvalnosti tebi koji mi »učini 
velike stvari«. 

ČUDESNO SREDSTVO ZA UMIRENJE 


Jakov je jutros na poslu najavio da mu je li- 
ječnik propisao potpun odmor za nekoliko tjedana. 
Boluje od živčane iscrpljenosti. U zgradi se sta- 
narka često potuži mojoj ženi kako »ni oka ne može 
stisnuti noću«. Uzima tablete za spavanje. Jedna 
druga prijateljica uzima tablete za smirenje.., a 
i ja bih morao napokon poslušati savjet liječnika: 
piti samo jednu šalicu kave na dan i smanjiti broj 
cigareta. Moram priznati, živim u trajnoj »napetosti 
živaca«. Vrijeme je da se sredim. 


Nažalost, ne bolujemo sami. Okolo nas su 
mnogi razdražljivi, opterećeni, nemirni. Nastoje pro- 
naći način života koji bi im donio smirenje ili, još 
više, neki čudesan lijek da ih »opusti«, »umiri«, 
»Uuspava«. 

No, da li smo na ispravnom putu? Ne postoji 
li neko drugo spasonosno sredstvo za jadne, izmuče- 
ne, rastrgane, zamorene ljude što se vuku ili padaju 
pod teretom? Nema li nam što Bog reći na naše 
tjeskobne krikove? Nema li za nas kakvo učinkovito 
sredstvo zaumirenje? 


koko 


— Užasnut čovjek ugleda opasnu pukotinu u 
zidu svoje sobe. Zalijepi je čvrstim papirom. Za 
trenutak osjeti sigurnost: prvo umirujuće sredstvo. 

Ali se zid raspucao još više, razderao papir. Još 
jače zalijepi: drugo umirujuće sredstvo. 

Tako nezreo čovjek zatvara oči pred zaprekom; za 
jedan je trenutak siguran, ali zapreka ostaje. Ljud- 
ski lijekovi veoma često samo prividno liječe Ne 
rješavaju srž problema. 

— Zastalno, današnjem je čovjeku potrebna 
hrabrost da pronađe mir, pravo opuštanje, san. 

Zastalno, mora se svim svojim snagama boriti 
za ljudskije uvjete života... 

No da li je buka jedino izvan čovjeka? 

Nije li također u pameti što se lomi između do- 
bra i zla? 

Da li je zaglušan ritam jedino na radu, u jur 
njavi prometnih vozila? 

Zar je napetost jedino u životu? Nije li ta 
kođer u srcima? 

Današnji je čovjek raskomadan. Oslabljen vanj- 
skim brigama, sav se raščetvorio. Njegova vitalnost, 
seksualnost, osjećajnost, njegova mašta i njegove 
moći sve više i više izmiču jedinstvenosti osobe. 

— Današnjeg čovjeka iscrpljuje stalna trka da 
pronađe smisao svog bivstovanja. Njegove ga do 
skrajnosti preopterećene moći odasvud razapinju i 
otuđivaju od njega samoga. Njegov živčani sistem 
najprije slijedi mahniti ritam, a potom se jednog 
dana razdraži i npokon sruši. 

— I pored ove drame neki ljudi bezvezno go- 
vore: 

to i jest prava sloboda: dopustiti svim svojim 
snagama da rade i ostvaruju po miloj volji; 

drugi — snagom volje — uspostavljaju tiransku 
policijsku upravu u svojoj nesređenoj unutrašnjosti, 
škode sebi i ne zadovolje vlastite prikraćene moći; 

drugi se pozivaju na više principe, na moralne 
zakone a da ne prilaze izvoru tih zakona; 

drugi se, napokon, hvataju liječnika, psihija- 
tra... I lijekovi, droge pruže im zamišljene smi- 
renosti. 

— Kršćanin misli da je ta nutarnja raščetvo- 
renost u čovjeku posljedica dublje pukotine. Čov- 
ječja je narav ranjena grijehom (ne — ljubavi). Na- 
gonske snage traže svoje vlastito ostvarenje — ne- 
ovisno o drugim moćima — izvan svake ljestvice 
vrednota i zanemaruju svaki drugi cilj osim svog 
osobnog udovoljavanja. Vanjski »izazovi« današnje- 
ga svijeta pogoduju i otežavaju ovaj poremećaj. 

— Slično, postoji u čovjeku dubinska čežnja 
za unutarnjim skladom, mirom i potpunim ostvare- 
njem čitava bića. Svaka je osoba pozvana na najviši 

uspon i pobožanstvenje. Sotona je vješto predložio 
čovjeku da se ostvari po svojoj težnji: »Bit ćete kao 
bogovi« ..., ali bez Boga. 

— Dakle smo mi nesavršeni, nesposobni da 
sami po sebi postignemo svoj potpun razvitak. Je- 
dino u Kristu spasitelju možemo biti pobožanstve- 
njeni: »U ljubavi nas predodredi sebi za sinove po 
Isusu Kristu« (Ef 1,5). 

— Ovo je problem: 

ili se čovjek nastoji sam ostvariti bez Boga, 
a tada se osuđuje na unutarnju anarhiju; 

ili čovjek prihvaća da se posve otvori spasitelj- 
skoj Ljubavi kako bi u svakom trenutku svoga živo- 
ta postao »novi čovjek«, uravnotežen, smiren (ne 
znači oslobođen patnje). To je shvatio sv. Pavao i 
divno izrazio: »Za me je Krist uistinu život« (Fil 
1,21). 

— Drama je modernog čovjeka što on niječe 
Boga ili ga se želi odreći. Što se više udaljuje od 
Njega, to više pribjegava »umirujućim sredstvima«, 
više sebi škodi. Ako nanovo ne pristupi Kristu Spa- 
sitelju, bit će njegova najveća kazna što će uništiti 
svoj unutarnji život. 

— Budući da ne samo griješimo nego smo ta- 
kođer prije svega doista grešnici, tj. ranjeni u svo- 
joj naravi, moramo slobodno uvesti Krista u dubinu 
svoga bića. On će unijeti u nas Jedinstvo i udije- 
liti Mir. 

— Sakrament Pokore nije više u modi. Među- 
tim, ma kakva bila vanjska »forma« Pokore, neo- 
phodna je današnjem svijetu. Svakome se Otkuplje. 
nje nudi da uništi grijeh koji ruši jedinstvo čovjeka. 
Ljubav nas spašava, ponovno dovodi u sklad čita- 
vo naše biće i dubinski ga smiruje: »Ostavljam vam 
mir, i to moj mir dajem vam. Ja vam ga ne dajem 
kakav svijet daje« (Iv 14,27) — govori Isus. 

— Treba moliti Krista da nas otkupi, ali mu 
moramo i sebe prikazati. 

Svaki se čovjek, ma kakav bio njegov život i ma 
kakav bio bezuman život svijeta koji ga okružuje, 
može sabrati (uzeti malo po malo u ruke sve svoje 

snage), pronaći vlastitu ravnotežu kako bi išao pre- 
ma drugima i prema Bogu. To mora ako hoće 
živjeti. 

— Malo po malo moramo sav svoj život »posta- 
viti u Boga«. Da se sve dade, dovoljno je nekoliko 
trenutaka bilo gdje, bilo kada. 


Krist čeka svakoga da mu ponudi svoj mir. 


KOKE 


»Tražio sam Gospodina, i on me usliša, izbavi me 
od straha svakoga« (Ps 34,5). 

»Samo je u Bogu mir, dušo moja, samo je u njemu 
nada moja« (Ps 62,6). 

»Gospodinu su svagda oči moje upravljene, jer mi 
nogu izvlači iz zamke« (Ps 25,15). 

»Povjeri Gospodinu svu svoju brigu, i on će te po- 
krijepiti; neće dati da ikada posrne pravednik« 
(Ps 55, 23). 

»Gospodin mi je svagda pred očima; jer mi je zde- 
sna, neću posrnuti«. 

»Stog mi se raduje srce i kliče duša, i tijelo mi 

spokojno počiva« (Ps 16,8). 

»Čim legnem, odmah u miru i usnem, jer mi samo 
ti, o Gospodine, daješ miran počinak« (Ps 49). 

»Miljenicima svojim u snu Gospodin daje« (Ps 127,2). 

STANOVI ZA BOŽJU DJECU 


Petar je bio aktivan član stanarskih udruženja. 
Reče mi: »Stanujem na šestom katu zgrade, u grad- 
skoj četvrti velikih zgrada. Sinoć sam s prozora 
svoga stana promatrao stotinjak svjetiljki koje 
uokolo prodirahu u noć. Zamišljah kako se okolo 
svake svjetiljke okupljaju članovi obitelji, a potom 
će nastojati zaspati da prikupe snage. Također po- 
mislih na tisuće, milijune ljudi koji se u tom času 

* vraćaju u svoj stan ili u kućerke što im služe za sta- 
novanje. Razmišljah pred Bogom o teškom stambe- 
nom problemu. Da li se Gospodin zanima za taj pro- 
blem i da li mene kao kršćanina tišti ovaj problem 
ukoliko bih samo htio učiniti uslugu svojoj braći?« 


" ** * 


— Kao što je biljkama potrebno ustaljeno mje- 
sto da se razviju, puste korijen, urode plodom, tako 
je čovjeku i njegovoj obitelji potrebno »boravište« 
da bi se mogli razvijati i živjeti. 

— Što je čovjek više odvojen od kuće mnogo- 
brojnim selidbama radi posla, razonode, i što je više 
u dubini svoga bića rastrgan mnoštvom svojih aktiv- 
nosti upornošću i nasiljem vanjskih primamljivosti, 
što se nameću njegovim osjetilima, to više osjeća 
potrebu doma gdje bi se mogao sabrati i oporaviti. 

— Dom bi morao biti mjesto gdje se čovjek 
može osvježiti, odmoriti, čitati, jesti, spavati i gdje 
se može molitvom preporoditi. 

Što vrijedi za čovjeka, vrijedi i za obitelj. Što 
se više obitelj cijepa i rasprši po gradu u različitim 
životnim prilikama, to više joj je potreban »dom« 
gdje bi se svi mogli ponovno sastati. 

— Kada su ljudi primorani izbivati iz kuće — 
pogotovo zbog posla — društvo na brzinu gradi pri- 
vremena prihvatilišta. 

Kada mladi, zbog nedostatka obiteljske topline, 
postanu »nastrani«, »nepopravljivi«, »prestupnici« ... 
jedino ih se još u »domovima« nastoji preodgojiti. 
Najnapredniji sistemi nisu ništa novo pronašli. Po- 
kušavaju stvoriti umjetne obitelji sakupljajući mla- 
dež u selo, u prostorije, zgrade itd. 

— Bog zahtijeva da čovjek ne rastavlja ono što 
je on sjedinio. Što je on sjedinio? Bračne drugove, 
ali i čitavu obitelj: oca, majku, djecu. Sjedinio ih 
u ljubavi i po ljubavi. Živi odsjev Trojstva. 

— U domu, u srcu obitelji, čovjek ostvaruje 
najljepšu svoju težnju da bude stvaralac s Bogom. 
Izvršavanjem ove odgovornosti — u ljubavi — Bo- 
gu je sličniji. 

— Zato je svaki dom hram: 

hram Božje djece, 
hram obitelji koja je slika Trojstva. 

Bilo bi razumljivo da se blagoslivljaju domovi 
kao što se blagoslivljaju crkve kad bi naša vjera 
bila živa. 

— Svaki čovjek, svaka obitelj ima pravo na do- 
ličan dom. Ne možemo biti spokojni dok ga mnogi 
i mnogi još nemaju. 

— Tko ima nenastanjen stan i tko ga bez oprav- 
danih razloga ne iznajmi, težak je krivac pred Bo- 
gom i svojom braćom ljudima. 

— Tko kaže: »Ja ljubim Boga« jer pridonosi 
izgradnji neke crkve, a da isto tako nije barem za- 
okupljen problemom nestašice stanova, taj je laž- 
ljivac ili nesavjesnik. Nijedan dar, naime, bio on 
ispravan ili velikodušan, poklonjen Bogu i kršćan- 
skoj zajednici, ne može osloboditi kršćanina od duž- 
nosti prema čovjeku. 

— Oni koji dopuštaju ili pomažu raskoš u crk- 
vama ili u svojim domovima, dok milijuni ljudi još 
nemaju »gdje bi dolično naslonili glavu«, čine tešku 
pogrešku, ako ne i grijeh: 

jer slava Božja ponajprije traži da nitko od nje- 
gove djece ne bude povrijeđen u svom dostojanstvu; 

jer suvišak prvotno pripada braći ljudima, a 
zatim vlasniku. 

— Bitna svrha je doma da se čovjek odmori, 
da se u ljubavi ostvaruje i stvara obitelj, a sve to 
olakšava da se izvrši što Bog od nas zahtijeva: 

stan svakoj obitelji (temeljna stanica čovječan- 
stva), 

dovoljan broj soba, da se omogući potrebna od- 
vojenost svakom članu, i plodna prisnost roditelja, 

soba za zajednički dnevni boravak, 

bar nekakva udobnost za odmor tijela da osvje- 
ži duh, 

nešto tišine (akustična izolacija) radi sabrano- 
sti itd. 

Dužnost je čovjeka da izvrši tehnička rješenja, 
a kršćanina da u duhu vjere osvijetli i dade dubok 
smisao svim čovječjim pothvatima i rješenjima. 

— Kad graditelj projektira kuće, kada stručnja- 
ci proračunavaju izdržljivost materijala, kada podu- 
zetnici, zidari, drvodjelci... započinju posao itd., 

ali, također, kada ministarstvo pristupi stam- 
benom problemu, zastupnici odobre troškove za 
gradnju, predstavnici se stanara zauzmu za njihova 
prava itd., 

svi, svi oni sudjeluju, svatko na svome mjestu, 
na još uzvišenijem djelu, a da toga nisu svjesni: 
naime, ne grade samo ljudima kuće nego i svetišta 
Božjoj djeci. 

LJ Jo 


Gospodine, evo me pred tobom večeras u svom 
domu. 


Oko mene su neki u vlastitom domu, neki se još 
stiskaju u straćarama, a neki se mnogobrojni 
u ovom širokom svijetu moraju ispružiti na 
hladnoj zemlji. Bilo gdje. 

Netko moli dok i ja molim, 
neki jedu svoj svagdanji kruh, 
neki spavaju, 
neki ljube. 

Ti si tako htio. 

No neki se prepiru i tuku, 
neki bježe jer se »tamo unutra« više ne može 
izdržati, 
neki ne rađaju život jer nema mjesta za više 
djece, 
neki postaju suludi jer im buka priječi spa- 
vanje. 
Ti tako nisi htio. 
Zato je, Gospodine, važan stambeni problem; 
danas možda više nego jučer: 
jer današnji čovjek umoran, iscrpljen ritmom 
života, sve više odmora treba; 
jer današnji čovjek bogatiji kulturom, isku- 
stvom, sve više mora izgrađivati nutarnje 
jedinstvo; 
jer današnja obitelj mora stalno prihvaćati 
svoje stvarateljske odgovornosti. 
Gospodine, okućiti ljude znači Tebe okućiti. 


Razdražuje nas što se poistovjećuješ sa svakim 
čovjekom; 

nije nam prihvatljivo, ne možemo te mimo- 

ići, nalazimo te na svim putovima našim... 


I čak nas prinos jedne cigle za tvoju crkvu ne 
oslobađa da te dolično primimo na stan. 
Jer davši stan »siromasima«, dajemo tebi 
koji se s njima poistovjetio: »Bio sam bes- 


kućnik .. .« 
Da se, Oče, tvoja djeca ne bi više rađala u spi- 
ljama, 


da bi rasla i razvijala se tjelesno, umno, du- 
hovno kako Ti želiš, 

da bi se razvijalo tvoje veliko Tijelo Čovje- 
čanstva, 
pomozi nam da gradimo kuće za ljude, 
pomozi mi da se osobno »angažiram« 
makar samo s jednim prijedlogom u ras- 
pravi, 
jednim glasačkim listićem; 
možda još i više ako to od mene tražiš, 

kako bi bilo mjesta za svu tvoju djecu u svra- 
tištu Svijeta. 

NA SLIKU BOŽJU 


Zamolih Jakova da bi mi večeras pomogao u 
uredu umnožiti ciklostilom raspise. Mogoh sam uči- 
niti, ali želim da »zajednički učinimo«. Neznatan 
posao, a mislim na mnogobrojne druge slučajeve 
gdje radim »ono što treba učiniti«. No zašto ja tako 
postupam? 

Držim da sam nešto napredovao. Nastojao sam 
ne oteti mjesto drugima, nego im naprotiv stalno 
pomagati da prihvate svoje odgovornosti. Svakoga 
sam obzirno usmjeravao u zgodnu priliku kako bi 
se angažirao prema svojoj sposobnosti. Zamalo mi 
je postalo prirodno da one koji me okruživahu na 
govorim da budu uslužni. Ali nije li ovo sada postao 
automatski gest ili do u tančine provedena »apo- 
stolska tehnika«, a ne gest pun duha, srca i vjere? 
Moram danas pronaći duboke razloge moje poduzet- 
nosti, nanovo po vjeri rasvijetliti duboke poticajne 
razloge moga stava. 


Čitanje jednog članka o Bogu otvorilo mi je po- 
gled o kojem još ne razmišljah. Gospođin mi je 
govorio u Evanđelju, rasvjetljujući moj život upravo 
u trenutku kada mišljah da nije povezan s vjerom. 


LJEKEKI 


— Bog nije sam. Kad bi bio, bio bi strahovit 
sebičnjak. Trojeosoban je. Tri osobe tako ujedinje- 
ne, a samo su jedan Bog. 

— Ljubiti znači posve zaboraviti sebe radi dru- 
goga, dati se potpuno bez protuusluge da bismo 
drugoga obogatili i s njime bili jedno. 

U Trojstvu je svaka osoba posve usmjerena 
prema drugoj: »Ptica je ptica jedino kad leti«; i 
svaka je osoba cjelovita u odnosu prema drugoj. 

Bog »jest« Ljubav. 

— »Sve moje tvoje je, i tvoje moje« (Iv 17, 10). 

»Ja i Otac jedno smo« (Iv 10, 30). 

»Upoznajte da je Otac u meni i ja u Ocu« (Iv 
10, 38). 

— Svaka je osoba u Trojstvu: 

potpun dar, 
potpun odnos, 
potpuna ljubav. 

Govoreći ljudski, moglo bi se reći da kad bi se 
osobe u Trojstvu prestale darivati i ljubiti, prestale 
bi opstojati. 

— Dakle, Bog je stvorio čovjeka na svoju sliku. 
Između ostaloga znači da ga je stvorio za darivanje 
i za »odnose« sa svojom braćom. Stoga se jedino 
darivajući i ljubeći preko pojedinačnih zajedničar- 
skih odnosa može potpuno ostvarivati. 

— Moramo postati ono što jesmo. Moramo iz- 
vući iz sebe sliku Boga, malo po malo je jasno 
utvrditi, kao što kipar izvlači iz marmora zamiš- 
ljeni lik. 

— Mogu »postojati« jedino po potpunom zabo- 
ravu sebe da bih se produžio do drugih. 

Mogu »postojati« jedino po potpunom odnosu 
s drugima. Vrednota mojih odnosa označit će du- 
binu i svrhu moga bića. 

— Što više zaboravljam sebe kako bih se dru- 

gima darovao, 
što više izgubim sebe kako bih našao druge, 
što više zaboravljam sebe kako bih dohvatio 
druge: 
više postajem Božja slika, 
više »jesam« osoba kakvu je zamislio 
Otac. 

»Tko ljubi svoj život, izgubit će ga; a tko mrzi 
svoj život na ovome svijetu, sačuvat će ga za život 
vječni« (Iv 12, 25). 

— Sve što je za druge — jest život. 

Sve što je samo za mene — jest smrt. 

— Kad pomažem druge da zaborave sebe eda bi 
se darovali, pomažem im da usvoje u sebi Božju 
sliku. Doprinosim da »budu, postoje«. 

— Nema »sitnica« na stazi darivanja. Najmanji 
gest u korist drugoga, čak i najmaterijalniji, korak 
je k potpunom ostvarivanju bića. 

— Darivanje uči darivanju. 

— Kad nam se u svagdanjem životu ukažu pri- 
gode darivanja, Bog ih pruža da nam omogući rast. 

— Ako se od mene uvijek zahtijeva 

ne da djelujem, nego da potičem drugoga 
na djelovanje, 
ne da mu nešto darujem, nego da pomognem 
da daruje, 
ne da se povežem s njim, nego da ga potak- 
nem da se i on okolo sebe splete vezama 
unutar skupine kojoj pripada, 
to je radi toga da ga odvojim od njega samoga, i 
učinim čovjekom kakva ga je Bog od vječnosti za- 
mislio. 

— »Ljubite jedni druge kao što sam ja vas 
ljubio« (Tv 15, 12). 

»Da svi budu jedno. Kao što si ti, Oče, u 
meni i ja u tebi, neka i oni u nama« (Iv 17, 21). 

Krist nam zato daje svoj život da uzdigne naše 
darivanje i našu ljubav do razine trojstvene lju- 
bavi. I zato smo ne samo prava Božja slika nego 
i pobožanstvenjena osoba. Jer izgrađujemo Tijelo 
Kristovo, a ne samo Tijelo »čovječanstva«. 


* x o* 


Gospodine, tko sam ja? 

Zašto osjećam u sebi nedovršenost? 

Zašto imam utisak da sam na putu, u hodu, da 
nisam dovršeno, ustaljeno, sigurno, čvrsto 
biće koje bi mi ulijevalo povjerenje i pošted- 
jelo me napora? 

U meni je slika Božja koju moram malo po 
malo, u guštari svakidašnjice, slobodno javno 
očitovati... 

Na putu sam uspjeha... 

i drugi također oko mene, 
i čitavo čovječanstvo, narod u bolnom hodu 
prema vlastitom ujedinjenju. 

Klanjam ti se, Bože, posve daru čisti, ljubavi 
čista. 
Promatram te kao sve moje i svrhu moju. 
Učini, Gospodine, da sav moj život postane dar. 
Učini da druge ne gledam kao strance, nego kao 
braću, jer svako je odvajanje od njih nazadak, 
svaki uspostavljen most napredak, 
svaki okret u sebičnost zastoj je mog uzrasta: 
»ništavilo«. 
svako darivanje jedna je stepenica prema cje- 
lovitom usponu: »na više«. 
Pod tvojim pogledom, Gospodine, morao bih na 
putu drugih biti onaj koji ih poziva da se 
daruju: 
tako ću iskazati najveću uslugu 
da postanu »slika Božja« 
i pobožanstvenjeni u Isusu Kristu. 

MRTVI ŽIVE 


Žurno, uplašen, uspinjah se na treći kat. Traži 
me gospodin X... Kad uđoh u sobu, njegova mi 
žena, sva u suzama, reče: »Gotovo jel... Sve je go- 
tovo«. Upravo je umrla njezina majka. 


Jakov i ja nastojali smo što smo bolje mogli 
pomoći ucviljenim susjedima. Jučer smo ujutro, na 
kon vjerskog obreda, otišli s njima na groblje. Jakov 
je dobio slobodan dan. 


Navečer smo molitvom zahvalili Bogu. Ponaj- 
prije zbog prijateljstva što ga obitelji X... iska 
zaše stanari. Već dvije godine znatno su se pobolj- 
šali odnosi među stanarima. Do tada je većina sta- 
nara živjela u svom »bjelokosnom tornju«, a ma 
njina je izlazila jedino da se žestoko posvađaju. 
Predložih N... da poradi oko dobrovoljnog sakup- 
ljanja novca da bismo poklonili vijenac za pokoj- 
nicu. Vrlo se rado odazvao, iako je nedavno upravo 
on oštro odbijao da se »miješa u tuđe poslove«. Ne- 
ka svatko misli za sebe, govorio je, to je najbolji 
način da živimo u miru. 


Naša molitva nije bila samo čin zahvalnosti nego 
smo otkrili teške nedostatke u našem postupku. Ni- 
smo se usudili zamoliti dvije kršćanske obitelji đa 
prisustvuju misi koju smo dali odslužiti za dušu 
pokojnice. Pogotovo nisam ni spomenuo njezinoj 
kćeri kršćanski smisao smrti. Njoj, kršćanki, 
pružismo čisto ljudsku »utjehu«. Doista i zbog 
plašljivosti, ali — budimo iskreni — i zbog nedo- 
statka vjere. Mi nismo nikada otvoreno pristupili 
tajni smrti. Zadovoljili smo se da mislimo i tvrdimo 
da postoji prekogrobni život duše. Bojali smo se 
ako bismo duže razmišljali, da ćemo ustanoviti si- 
romaštvo i krhkost sadržaja naše vjere. 

Bili smo osvjedočeni, Gospodine, da nas ti ovom 
tako bliskom smrću pozivaš na razmišljanje, te smo 
zajednički odlučili preispitati svoje ponašanje u vi- 
đu vjere. 


* * * 


— Govorili smo kao i drugi: 

»Imala je lijep život« (ovako smo nastojali tje- 
šiti prošlošću). 

»Jadnica, ni svoje se mirovine nije nauživala« 
(zar je to kršćaninu ideal pri kraju života?) 

»Tiho je preminula..., nije trpjela« (odviše 
ljudska utjeha). 

Kao i ostali, govorili smo o »smrtnim ostacima«, 
o više ili manje vječnoj »tuzi« i »gubitku«. I mi 
smo uzdahnuli: »Sad je sve gotovo«. 

Jasno da su ovo samo riječi, ali otkrivaju odre- 
đeni mentalitet. Ne poganski, ali ni kršćanski. Nije 
nam bilo na čast. 

— Mi, naime, vjerujemo u Isusa Krista. A Krist 
nam danas ponovno kaže da za Njega i za kršćanina 
smrt više ne postoji. Ušla je u svijet po grijehu, 
ali ju je On pobijedio: »Ja sam uskrsnuće i život: 
tko u mene vjeruje, ako i umre, živjet će. I tko 
god živi i vjeruje u mene, neće umrijeti nikađa« 
(Iv 11, 25—26). 

»Ako tko očuva moju riječ, neće vidjeti smrti 
dovijeka« (Iv 8, 1). 

— »Život vječni« nije život koji započinje nakon 
smrti, njegov je početak na ovoj zemlji. »Voda« 
koju Krist nudi žednom čovjeku, kao što ju je po- 
nudio Samarijanki, postat će u njemu »izvorom 
vode koja struji u život vječni« (Iv 4, 14). Koji žive 
u Kristu, već sada su u njemu uskrsnuli. 

»Tko vjeruje, ima život vječni« (Iv 6, 47). 

»Tko blaguje tijelo moje i pije krv moju, ima 
život vječni« (Iv 6, 54). 

— Čitavo stvorenje, uključivši i »tvar« i »tje- 
lesa«, mora snagom Otkupljenja ući u vječnost: 
»Stvorenje sa svom žudnjom iščekuje ovo objavlje- 
nje sinova Božjih... jer i stvorenje će se osloboditi 

robovanja pokvarljivosti da sudjeluje u slobodi i 
slavi djece Božje. Jer, znamo: sve stvorenje zajedno 
uzdiše i muči se u porođajnim bolovima sve do 
sada« (Rim 8, 19—22). 

— Krist je uskrsnućem konačno usmjerio hod 
čovječanstva. Odsada neka neodoljiva struja vuče 
sve otkupljenike u brazdu uskrsnulog Krista. Smrt 
je samo prijelaz, pristup u konačan život. Bog nas 
čeka: »Neka se ne uznemiruje srce vaše! Vjerujte 
u Boga, i u mene vjerujte! U kući Oca mojega ima 
mnogo stanova... Idem pripraviti vam mjesto... 
ponovno ću doći i uzeti vas k sebi, da i vi budete 
gdje sam ja. A kamo ja odlazim, znate put... Ja 
sam Put, Istina i Život« (Iv 14, 1—6). 

— Jednostavnost Isusova govora ne smije za- 
vesti našu maštu, i inače sklonu da materijalizira 
duhovne stvarnosti. Mi tražimo »nebo« iznad oblaka 
i uvjereni smo da je naseljeno bucmastim anđelima. 
Ali nebo nije maštanje. Nebo je beskrajna Ljubav. 
Biti »u nebu« znači živjeti u skladu trojstvene 
Ljubavi. 

— Treba s potpunom vjerom prihvatiti vječni 
život, ali ta vjera nije slijepa. Već i sam ritam na- 
ravi, čovjekove duboke težnje, sveopći uspon čovje- 
čanstva i svemira prema duhu, sve to nije drugo ne- 
go napredovanje, nastojanje za konačno ostvarenje 
u vječnosti. 

— Bačeno zrno u zemlju nije osuđeno na smrt. 
Iz njega izvire bogatiji i bujniji život. Smrvljeno je 
zrno, živo u kruhu; ono podržava i rascvate drugi 
život, ljepši i plemenitiji. 

— 1 po ljudskom planu ne umiru ljudi posve. 
Žive u drugima, u svojoj djeci, u svojim unucima... 
Ali također u svima onima kojima su sebe darovali, 
tj. u svima onima koje su ljubili. Žive do svršetka 
svijeta u svojim djelima i u posljedicama svojih 
djela. 

— Čovjek je sav usmjeren prema vječnosti. Ili 
je, dakle, apsurdan stvor, neshvatljivo čudovište, div- 
no djelo slijepog slučaja; ili na njegova bitna pita- 
nja postoji odgovor. 

Zašto je inženjer zamislio i konstruirao automo- 
bil ako li ne da se kreće cestom? 


Zašto ptica ima krila ako li ne da leti? 


Zašto je čovjek obdaren prikladnim moćima: 
razumom, savješću, srcem ako ne da shvati besko- 
načnost i vječno živi? 

— Nauka Teilhard de Chardin-a (i mnogih dru- 
gih), pojačana njegovom izvanrednom intuicijom, po- 
kazuje nam divan uspon čovječanstva i svemira 
prema višoj svijesti i duhu, divovski napor života, 
kako bi nadvisio granice vremena i prodro u vječno. 
»Na zemlji, kaže Saint-Exupery, jedino rađanje vodi 
k cilju«. 

— I po ljudsku možemo razumno vjerovati u 
vječno određenje čovjeka i svemira, u izvanredan 
procvat svih u njih ubačenih klica beskrajnosti. 
Objava nam potvrđuje i beskrajno nadmašuje ono 
što je naš duh tek naslućivao: nije nam darovan 
»ljudski« život, nego život pobožanstvenjen u Kri- 
stu. 

— Nema smrti. Naši pokojnici žive. Oni su kao 
i mi udovi sveopćeg Kristova Tijela. Duhovno smo 
povezani s njima. Ne postoji više tjelesni omot koji 
bi došao u dodir s našim pohlepnim sjetilima. Među- 
tim, neće nastupiti noćni muk; nestaju tjelesne gra- 
nice, ali možemo s njima komunicirati u vjeri. 

— Tko prima Krista u Euharistiji, prima nje- 
govo čitavo Tijelo. Jer umrli i uskrsli Krist ne može 
biti odijeljen od svoje braće. Tko prima Krista u 
Euharistiji, prima ono što »živi« u onostranosti. On 
u Kristu duboko komunicira sa svojim pokojnicima. 

— Za kršćanina tjelesna smrt nije svršetak, ona 
je etapa: ulazak u vječni život. Za kršćanina nema 
»nestalih dragih pokojnika«. Oni su nazočni, živi u 
Kristu. Jedino grijeh odjeljuje, jer jedino grijeh 
rada smrt. 


ko 


Gospodine, vrtoglavica me hvata nad ovom velikom 
tajnom... 

Kad pomamno nasrnem na zemaljsku hranu, za tre- 
nutak zadovoljno je moje tijelo, ali moj duh 
ostaje gladan. 

Kada se uzraduje moj duh i moje srce, radost 
ispuni čitavo moje biće. Tada osjećam da radost 
nadilazi zadovoljstvo mojih osjetila. 

Živim u nestalnosti a trebam stalnost. 

Živim u vremenitosti a žeđam vječnost. 

Živim u omeđenosti a gladujem beskonočnost. 

Gospodine, nipošto ne vjerujem da sam 
riba bez vode, 
ptica bez neba, 
um bez razumna odgovora, 
put koji nikamo ne vodi. 

Nipošto ne vjerujem da je ljubav kemijska izmjena 
i da umire s posljednjim otkucajem tjelesnog 
srca. 

Nipošto ne vjerujem da veličanstven razvoj čovje- 
čanstva i svemira, koji nas danas više nego 
ikada zahvaća, vodi u ništavilo. 

Stoga prihvaćam, Gospodine, tvoju Objavu 
kao veličanstvenu krunu stvaranja tvoga, 
kao odgovor ljubavi na bitna moja pitanja. 

Ne kao melem za svoje nemire, 
ne kao poziv u bijeg od svagdašnjice, 
nego kao izazov da se ukorijenim na zemlji 
odakle će 
ključati život. 

»Da si bio ovdje, brat moj ne bi umro...« — reče 
Marta Isusu. 

Odgovori joj Isus: »Tko u mene vjeruje..., neće 
umrijeti nikada. 

Vjeruješ li ovo? 
Da, Gospodine! Ja vjerujem« (Iv 11, 21—27). 
Ali, Gospodine, umnoži, pojačaj moju vjeru! 

TJESKOBA 


Upravo pročitah članak o Švedskoj. Privlačna 
zemlja u kojoj su naizgled riješeni mnogi društveni 
problemi. Ali je i zemlja tjeskobe s mnogim »mo- 
ralnim« problemima. Pred njima su odgovorni bes- 
pomoćni i ne nalaze ljudska rješenja. Tamo se bez 
dovoljnog razloga povremeno mnogi mladi bune. 

Jedan se moj prijatelj vratio iz Amerike. Priča 
mi o svojim susretima s drogiranima, hipijima, mno- 
gobrojnim »skupinama« mladih, što očajnički na 
stoje pronaći smisao svoga života. Donio mi je no- 
vinu. Na prvoj strani iznosi povijest sedamnaesto- 
godišnjaka koji je ubio svoju prijateljicu. Imala je 
14 godina. »Ubio sam je da i ja osjetim što to znači 
ubiti« — rekao je na ispitivanju. 

— Poznam izravno ili neizravno neke mlade 
koji su pokušali samoubojstvo. Tvrde liječnici, psihi- 
hijatri, psiholozi da njihov broj zaprepašćujućim 
načinom raste. Takvi mladi neumorno ponavljaju: 
Život je besmislica. Ne isplati se živjeti. 

Zaokupljen tjeskobama današnjeg čovjeka, tjed- 
nima i mjesecima promataro sam, slušao, čitao sve 
što se tiče ovog problema. Otkrivah na ulici, na 
poslu, u ozbiljnim ili šaljivim razgovorima, u senza 
cionalnim novinskim naslovima ili u člancima bitan 
nemir čovjeka pred vlastitim životom i pred životom 
svijeta. 

Naši suvremenici, upavši u tjeskobu ili nesre- 
đenost, traže put, smisao, razlog svoga živ. 
ljenja. Ušli smo u razdoblje tjeskobe, tjeskobe 
za čovjeka. 

Vrijeme je da se zaustavimo i zapitamo: Što mi 
Krist želi reći u i po ovom ljudskom nezadovolj- 
stvu. 

k** 

— Neki ne postavljaju pitanja. To je strašno. 

Nisu dostojni naziva ljudi. Ipak će se jednog dana 

zapitati: ima li smisla moj život? Neće biti spremni 
odgovoriti, Nastojat će ne misliti. Ali neće uspjeti 
jer je nemoguće. 

— Drugi se »svrstavaju« u život i zaboravljaju 
da život ima drugu svrhu, a ne dobro se smjestiti 
u životu. Okružuju se materijalnim dobrima, uvijek 
lakomiji, a nikada siti. Osuđeni su na nezasitnost. 
Pošto se namučiše da udovolje jednoj želji, novih 
ih deset progoni. Robovi vlastitih želja, uzalud se 
skrhaju pod naporima. 

— Postoji mnoštvo ljudi koji su jednog dana 
susreli ljubav i osnovali obitelj. Obitelj im s djecom 
predstavlja neposredan i plemenit cilj, posve ih 
ispunja. Žive za obitelj, za djecu. Ali »problem« nije 
riješen, odgođen je. Nariovo će se pojaviti u tre- 
nutku napora, patnje ili nemira. Zašto se boriti? — 
Za djecu. — Ali zašto su tu djecu? Zašto smo ih 
rodili? Čemu život? 

— Neki vjeruju u svemoć tehnike i znanosti. 
Gordi na čovjekov um i snagu, misle da će čovjek 
izgraditi idealan svijet, sposoban da ispuni svoje 
najbolje težnje. 

Međutim pred gordim čovjekom, opijenim svo- 
jim tečevinama koje bi htjele srušiti granice vre- 
mena, 

granice znanja, 

granice života, 

ostaju ove granice. Izazivaju ga i tjeraju u očaj. 

— Drugi, naprotiv, pred svemoćnom tehnikom i 
znanošću strepe poput usplahirene djece pred glo- 
maznim strojem koji su slučajno pokrenuli. Hoće 
li ga uspjeti zaustaviti? Čemu služi? Zašto? 

— Neki upadaju u nasilje. Bore se protiv nepo- 
znata protivnika. Nastoje se osvetiti jer su od života 
primili tek mali dio sreće. Traže »sreću«? Ali koju? 
Oni su poput zalutalih slijepaca na nepoznatom 
putu. Nazivaju ih bezrazložnim bundžijama. 

— Neki se zakonito bore protiv društva. želi ih 
se kljukati potrošačkim dobrima, ali se ne uspijeva 
utažiti u njima druge zahtjeve što ih svagdano razdi- 
ru sve više. Stoga nastoje srušiti društvo boreći se 


92 


m. 


ki 


protiv ekonomskih, socijalnih i političkih struktura. 
Imaju planove, nacrte, ali uzalud gledaju oko sebe 
gdje bi u svijetu pronašli stvarna ostvarenja čovjeka 
i društva o čemu sanjaju. Tamo gdje ustanove očite 
napretke zabilježe također strašne krize, i susreću 
uvijek veći broj duboko nezadovoljnih ljudi. 

— Drugi kušaju umaknuti iz svijeta koji sma- 
traju crnim ili odviše blijedim. Bez odgovornosti, 
bez stvaralačke moći, bez nade guše se na ovoj 
zemlji, utopljenoj u beton i asfalt. Trajno nagnani 
na pješačke nogostupe, prisiljeni da se zaustavljaju 
pred crvenim svjetlima bezbrojnih semafora, pred 
znakovima »stop« i slijepim ulicama, bježe i žure 
putovima koji nikuda ne vode. Putovima erotizma, 
droge, krivih misticizama itd. Bijeg pod svaku 
cijenu. Ali kuda, kamo? Za njih ne postoji »zbjeg«. 

— Prirođena nedovršenost čovjeka, njegovo ne- 
savršenstvo, njegovi promašaji da se ostvari stvori 
društvo i bolji svijet; 

tjeskoba modernog čovjeka pred samim sobom, 
vlastitim životom i životom svijeta; 

tjeskoba koja podmuklo tka spletke u dnu nje- 
gova bivstvovanja, ili tjeskoba koja odasvud pro- 
viruje u veličanstvenom i mahnitom čovječanstvu 
što ga napredak gura naprijed; 

ta je tjeskoba nesvjesni vapaj za Bogom Spasi- 
teljem, za Bogom-Ljubavi koji bi dao smisao svima 
i svemu. 

— Život i potpun razvoj čovjeka, 

život i razvoj čovječanstva 
mogu imati samo jedan »smisao«: Boga — 
Ljubav. 

— Lišeni Boga — Ljubavi čovjek i ljudi postaju 
»prigušeni«, »poremećeni«. 

— Kada skinemo glavinu s kotača bicikla, šipke 
se odvoje. 

Ako odsredištimo razvoj čovjeka i čovječanstva, 
osuđujemo ih na metež i očaj. 

— Uvećavajući trajno svoja materijalna dobra, 
smatrajući ih svrhom, sve nam je teže otkrivati i 
slijediti Boga — Ljubavi. I već je Krist rekao da će 
veoma teško bogataši ući u kraljevstvo nebesko. 

— Najtragičnije je za čovjeka kada pobrka po- 
sredne ciljeve s konačnim ciljem. Klanja se idolima, 
nadomjescima božanstva, koji ne mogu nadomjestiti 
pravoga Boga. 

— Pravi je Bog, međutim, nazočan u ljudima i 
u svijetu, ali mi malo po malo postajemo nespo- 
sobni da ga ugledamo. Učinismo ga velikim Odsut- 
nikom. 

— Našim su roditeljima pokazivali nebo, i bija- 
hu zadovoljni. Ali je slika bucmastih i okrunjenih 
anđela, što se šeću po oblacima, zaposjela nebo i 
izopačila smisao neba. Naši suvremenici — s razlo- 
gom — više ne žele tražiti nebo »među oblacima«. 
Treba im reći da se nalazi, ma kako onostrano, »na 
uglu ulice.« Kraljevstvo je Božje već među vama. 

— Naše je kršćanstvo povijest, 

našom smo vjerom uklopljeni u ovu povijest. 

Kraljevstvo nebesko treba graditi, ali: »Ako 
Gospodin kuću ne gradi, uzalud se muče graditelji« 
(Ps 127, 1). 

— Ne radi se o »obrani Božjih prava«, boreći se 
za njegovu sliku na zidu ili zastavi, za njegovo ime 
u propisu ili zakonu. 

Ne radi se niti o tome da, ustrašeni suvremenim 
svijetom, trčimo u »zaklon Bogu« po molitvi ili 
krivoj mistici. 

Radi se o tome da se ponovno otkrije Bog u 
životu, odakle bi ga neki htjeli skloniti na sigurno 
mjesto, a drugi istjerati, ne znajući da je on tu, 
nazočan. 

— Bog—Ljubav je nazočan u ljudima i svijetu 

kao sok u stablu, 
kvasac u tijestu, 
život u tijelu; 
na nama je da ga sretnemo, da ga ljubimo, da se 
zajedno s njime borimo za oslobođenje čovjeka. Na 
nama je da ga objavimo. 

— Jadikujemo i katkada se čak sablažnjujemo 
nad onima koji ne znaju zašto ili pogotovo za koga 
žive. Ali da li je zbiljski naš život usmjeren prema 
Bogu—Ljubavi za dobro naše braće i svijeta? 

Naša djela, čak »apostolska«, većinom ne vide 
jasno svrhu radi koje ih moramo činiti. 


— U svakome se od nas sklapa Savez Stvorite- 
lja i stvorenja. 


Ja moram pronaći Središte: Boga—Ljubav; po- 
staviti u sebe temelje na »litici«, »ugaoni kamen«: 
Isusa Krista. I tu gdje živim, gdje sam usađen u 
zemlju kao potporanj zgradi, moći ću graditi sa 
svojom braćom »kulu koja dopire do neba«. 


— Više nego ikada naše doba treba Spasitelja. 
Ljudi ga zazivaju a da to ne znaju. Mi kršćani zna- 
demo da je ovaj Spasitelj naš prijatelj, da smo nje- 
gova braća i da je Bog, njegov Otac, također naš 
Otac. Ako živimo kao njegovi sinovi i njegova bra- 
ća, tada će ga ljudi upoznati. 


k*x** 


Gospodine, večeras, makar u nepokretnoj i šutljivoj 
noći, čujem nemirnog svijeta dubok uzdah, bo- 
lan krik tjeskobnih ljudi. 


Ne znaju komu da uprave jecaje, tapkaju u tami, 
bune se ili se sa sudbinom mire. 


Istančaj moj sluh, rastvori srce moje da bih mogao 
sakupiti i razumjeti zazive njihove. 

Htio bih sabrati sve njihove krikove, prikazati ih 
tebi kao beskrajnu molbu što uzlazi sa zemlje: 
molitva tebi. 


Gospodine, sjeti se Saveza svoga, 
objavi se; trebamo te, Spasitelju naš. 


Pomozi mi da te sretnem. Ja još često tako živim i 
radim kao da te nema. 


Pomozi mi da budem dio u svijetu, 
ali s tobom, 
u sebi, 
u svom srcu, 
u svom tijelu, 
u svom djelovanju. 

Pomozi mi da budem putnik 
u životu kojim putuju ljudi; 
da putujem s njima kao jedan od njih, 
da korak ne mjerim svaki, 
da ne tapkam kao slijepac, 
nego otvorenih putujem očiju. 
Htio bih, 
Gospodine! Htio bih svim svojim snagama da 
me vide kao lučonošu u sredini svojoj, da bi se 
oslobodili svojih tjeskoba. 

SUSTALI SMO 


Ne znamo više što bismo činili. Ja i moj muž 
aktivno radimo. On u udruženju uzajamne pomoći, 
a ja u školskom udruženju roditelja. Još sam i 
katehistica u mojoj župi i član župne zajednice. 
Imamo brojne sastanke, moramo pohađati tečajeve. 
Neprestano nas nagovaraju da prihvatimo nova za- 
duženja. 

Istodobno tu je maš dom, obitelj, djeca, prijate- 
lji, redovite veze s kolegama na poslu i stanarima 
zgrade itd. Uza sav ovaj posao još je i onaj ogro- 
man koji nam sve više i više nameće i poziva nas, 
sili, salijeće. Unatoč svemu treba čitati, moliti, od- 
marati se, spavati... Doista, što nam je činiti? Ne 
možemo dalje. Sustali smo. 

Zbog ove napetosti i groznog osjećaja nemoći 
zaustavili smo se i potražili što nam Gospodin ima 
reći. 


kk 


— Potrebno je najprije prihvatiti ovu napetost 
kakva jest. Moguće ju je djelomično smanjiti, ali 
treba dopustiti da će ona unatoč svemu postojati u 
našim životima. Izvanjski poticaji bit će uvijek 
beskrajno mnogobrojniji od naših mogućnosti. 

— Opirati se napetosti, prihvatiti je i prikazati, 
to već znači smanjiti je, otimajući joj njezinu moć 
očajanja i obeshrabrenja. Još više, znači učiniti je 
sredstvom: ona postaje izvorom otkupljenja, poput 
križa, mjestom gdje je tragično bio »razapet« Isus 
Krist između neba i zemlje, između grijeha i lju- 
bavi, između života i smrti. 

— Treba također prihvatiti da je to nemogu- 
će uvijek jasno uočiti. Različite dužnosti često nam 
izgledaju proturječne, težak je izbor. Željeli bismo 
ravan put, a on je krivudav. Jedino putujući otkri- 

vamo okuke, uspone, nizbrdice i malo po malo 
prometne znakove. Drugim riječima, treba prihvati- 
ti život vjere, nastojati pročistiti naš pogled da 
bismo mogli Očevu želju čitati u događaju; pou- 
zdati se i dopustiti da nas vodi između mnogobroj- 
nih putova; pustiti se da nas podržava upravo onda 
kad mislimo da smo sebi dovoljni. 

— Treba napokon priznati vlastita ograničenja. 
Ona nas ponizuju, obeshrabruju, ranjavaju: ogra- 
ničenje vremena, materijalnih sredstava, znanja, su- 
radnika itd. Ograničenja toliko upadnija ukoliko 
istodobno naš duh tako brzo začne misao, naše se 
srce tako brzo raznježi, naše uho tako osjetljivo 
uhvati vapaje. Sve to pridonosi da jasnije uočimo 
jaz između svrhovitosti ostvarenja: 

radim deseti dio onoga što bih trebao raditi... 

radim stoti dio onoga što bih mogao raditi... 

radim tisući dio onoga što bih htio raditi... 

— Prihvaćanje ograničenja jest najgroznija kuš- 
nja u preuzetom djelu. Tako je i Kristu bio križ 
ograničen: malo vremena, malo prostora, nekoliko 
riječi.., ali koliko patnje i... beskrajne ljubavi. 

— Raditi (u smislu zalaganja) znači boriti se 
protiv sebičnosti; a da se smanji sebičnost, poire- 
ban je križ. Stoga ne može postojati na zemlji ni 
jedna »preuzeta uloga« a da joj ne treba pomoć 
otkupljenja. Grijeh je zapečatio njihovu dramatičnu 
nerazdvojenost. 

Neophodno je za početak uspješnog djelovanja: 
prihvaćanje teškoća u svom apostolskom životu, 
uporno spoznavanje svoje dužnosti, svjesnost breme- 
na svojih ograničenja. 

— Ako su teškoće neizbježne u našem životu, 
ipak se mogu smanjiti i ne smiju nam nikada naru- 
šiti nutarnji mir. Sve ovisi o našoj vjeri i našoj lju- 
bavi. 

— Nismo pozvani da sve radimo. Za ono što 
nam je Bog povjerio da radimo imamo vremena i 
sredstava. Zato nas ne poziva da uradimo ono što 
ne možemo valjano ostvariti. Zašto se uznemiruje- 
mo ili obeshrabrujemo? 

— Moramo biti skromni pa vjerovati da nismo 
nezamjenjivi na zemlji, u ovm trenutku, u ovoj 
okolnosti, toj osobi. 

Moramo strogo kritički prosuditi ispravnost svo- 
jih zalaganja. Ne potiče nas vazda želja da služimo 
svojoj braći, nego katkada oholost, nametljivost, vo- 
lja za moću, bijeg od skučena života i nesnošljive 
zajednice itd. 

— Nije važan broj naših aktivnosti, nego na- 
dasve jačina ljubavi koja prožima našu akciju. 

— Kroz sićušni otvor igle teče nova krv u žilu 
i oživljava čitavo bolesnikovo tijelo. Tako i istinsko 
zalaganje u ljubavi koristi čitavom čovječanstvu, bez 
obzira na mjesto gdje je iskazana ta ljubav, bez ob- 
zira na veličinu zalaganja. 

— Svojom akcijom, ma kako bila ograničena, 
pridonosimo sveopćem usponu čovječanstva. Ako 
radimo s Kristom i u Njemu, izgrađujemo Očevo 
kraljevstvo. 

— Iscrpljujemo se u različitim pothvatima, ra- 
spršujemo se i obeshrabrujemo jer zaboravljamo 
njihovu dubinsku jedinstvenost. 

Gledajući u visinu, zapažamo samo bujnu kro- 
šnju stabla. Spustimo li pogled otkrivamo deblo 
koje svojim sokom hrani grane. 

Veoma često gledamo granu i granu, zaboravlja- 
jući deblo. 

»Ja sam trs, vi loze. Tko ostaje u meni i ja u 
njemu, taj donosi mnogo roda. Uistinu, bez mene 
ne možete učiniti ništa. Ako tko ne ostane u meni, 
izbačen kao loza i osušio se. Takve onda skupe i 
bace u oganj te gore« (Iv 15,5—6). 
ha: Što su mnogobrojnija naša zalaganja, razli- 
se mora zaustaviti i promatrati jedini izvor: Isusa 
Krista. U njegovoj ćemo svjetlosti otkriti i živjeti 
dubinsko jedinstvo svojih akcija. 

— Ako nas guši različitost naših zalaganja, to 
je i zato što se nismo u svakom od njih posve za- 
ložili. To nam je nemoguće jer smo »raskomadani«: 

jedan komad našeg bića zamišlja što bi treba- 

lo uraditi... 

drugi žali onaj događaj, onu osobu... 

drugi je opet previše vezan uz prošlost... 

drugi pak istražuje budućnost.. itd. 

Kad bismo se znali »sakupiti«, mnogo bismo 
više uradili u manje vremena, i bolje uradili. 

— Škodi nam i iscrpljuje nas što živimo svoj 
život »na komadiće«. 

Učvršćuje nas u miru i donosi nam radost ako 
smo »sve u svima« (sv. Pavao). 

— Pred svakom akcijom svojega života, jer nam 
je svaka akcija u tom trenutku jedinstvena zadaća 
koju nam nudi Otac, moramo biti posve jedinstve- 
ni i posve obnovljeni. 

— Jedino Krist može uspostaviti naše nutarnje 
jedinstvo. On jedino može uspostaviti jedinstvo na- 
šeg apostolskog života u žarištu naših zalaganja. Je- 
dna jedina ljubav mora zračiti iz nas prema braći 
ljudima i njihovim mnogobrojnim pothvatima i 
težnjama. 


* ko 


Evo nas, Gospodine, pred tobom 
bez daha, 
bez hrabrosti, 
bez nade. 

Trajno trgani između naših neograničenih želja i 
naših ograničenih mogućnosti, 
ispremetani, 
razapinjani, 
izmučeni, 
iscrpljeni. 

Evo nas, Gospodine, pred tobom 

napokon smireni, 
a ti naređuj. 

Donosimo patnje nezadovoljstva našeg, 

Donosimo bojazni pri izboru dužnosti naših. 

Donosimo strah da smo premalo uradili. 

Donosimo križ ograničenosti naših. 

Daj nam da radimo što moramo, 
da ne tražimo uraditi previše, 
da ne tražimo uraditi sve. 

Daj da budemo 
smireni, 
skromni, ' 
ponizni u našim zahtjevima, uslugama. 
Nadasve pomozi nam da te u žarištu naših dje- 
lovanja nađemo, jer ti si, Gospodine, jedin- 
stvo naše akcije. 
Ti si jedina ljubav 
u svakoj našoj ljubavi , 
u svakom našem naporu. 
Ti si izvor, : 
Tebi sve teži. 
Evo nas, Gospodine, k tebi da se saberemo, 
da razmislimo. 

BOŽIĆ U MOM DOMU 


Sretni smo, dobili smo sina. Dali smo mu ime 
Benedikt. Dražestan dečko, teži 4 kg. Željeli smo, 
htjeli smo od svega srca. Stvorismo ga uz pomoć 
Boga. Ivana je još u rodilištu. Jednom nakon lječni. 
čke vizite mogli smo načas zajednički i smireno 
razmišljati o velikoj tajni života, odmjeriti našu ra 
dost dati joj smisao vječnosti, Također smo ze 
jednički razmotrili sve teškoće, tjeskobe i krivnje 
često nesvjesnih ljudi, sebičnjaka i slabića, pred 
njihovom izvanrednom stvaralačkom moći. 

Večeras, pošto razgovarah s našim kapelanom 
i večerah kod svog brata i njegove supruge ( povjeri- 
smo im naša dva prva djeteta), vratih se žurno kući. 
Izgledala mi je pusta, bez života. Tumarao sam po 
sobi kao »osuđena« duša. Nedostajala mi je pri 
sutnost: nježan osjećaj žene koja je postala» jedno« 
sa mnom. Ipak je moja ljubav posvema obuhvaća kao 
što ju je moja ruka malo čas prije zagrlila. Znam 
da ovo nekoliko upisanih razmišljanja bilježim i u 
njezino ime. 


kOX*o* 


— Prije negoli ćemo razmišljati o veličini naše 
ljudske uloge i dati oduška našoj sreći, sjetili smo 
se stavova susjeda i drugova s posla pred novim 
porodom. nije 

Nesumnjivo postoji blistava i čista radost mla- 
dih supružnika koj žele dijete. Postoji i umor su- 
pružnika s više djece. Bistrije odmjeravaju skup 
napora i potrebne žrtve da podignu dijete. Postoje 
i oni koji najavu porođaja smatraju katastrofom. 

Kad je Ivana rekla gđi X... da je trudna, ona 
je počne ljubazno tješiti i hrabriti. Smatrala je to 
teškom nevoljom, ali je treba hrabro podnijeti. Ali 
se neki naši susjedi stanari ne pomiruju s takvom 
nezgodom. Ivana zna dobro, čula je tu i tamo šapu- 


102 


tanja, da neke »iskusne« starije žene pouče mlađe 
kako da se »riješe« u slučaju takve nesreće... Čak 
ponude jednu ili drugu adresu osoba koje se u to 
razumiju... 

Na radnom mjestu neki su mi prijatelji česti- 
tali. Znadem da je to bilo od srca. Drugi, potiho ili 
glasno, iza leđa ili otvoreno su me ismijavali ili pre- 
zirali: »Ne znaš se čuvati... Nemaš razumijevanja 
za svoju ženu«. Veoma je često to bio povod onim 
odvratnim razgovorima stoput ponavljanim, gdje se 
miješaju osobna iskustva s nepristojnim doskoči- 
cama. 

— Nastojali smo Ivana i ja ne izmijeniti svoje 
ponašanje prema tim osobama, nego shvatiti opće- 
nite i pojedinačne probleme, a zatim živom vjerom 
promatrati divan ali i strašan misterij života. Sami 
smo nesposobni pronaći praktična rješenja bračnog 
ponašanja, znajući da ne postoje gotovi i primjenji- 
vi recepti. Ipak ne želimo izgubiti iz vida dva kraja 
ovog potresnog lanca: s jedne strane ogromne te- 
škoće da se u ljubavi živi tajna stvaranja, i s druge 
strane beskrajna veličina ove tajne. 

— Bog je prije svega vrhovni Gospodar života. 
On nas uči da je život svet: »A vama su i vlasi na 
glavi izbrojene« (Mt 10,30). 


— Bog je izvor života. Cvate u Isusu Kristu: 
»...jer u njemu je sve stvoreno na nebu i na zemlji; 
vidljivo i nevidljivo... sve je stvoreno po njemu i 
za njega. On je prije svega, i sve se u njemu drži 
u redu« (Kol 1,16—17). 

— Bog je htio da čovjek sudjeluje, na vlastitu 
odgovornost, u stvaranju drugih ljudi. Ali je stvara- 
nje plod ljubavi i čovjek može dobro stvarati jedino 
u pravoj ljubavi. Tko ne stvara u ljubavi, »loše- 
stvara«. 

— Roditelji preuzimaju odgovornost darivanja 
života djetetu, ali istodobno preuzimaju odgovor- 
nost da razvijaju taj život. »Odgajati« dijete znači 
nastaviti ga stvarati. Budući da svako stvaranje za- 
htijeva ljubav, neljubljena djeca neizbježno su »lo- 
še-odgojena«. 

— čČvjek stvaratelj postaje još više slika Boga: 
Stvoritelja. Obitelj: otac, majka, dijete, živi je od» 
sjev Trojstva. 

— Stvoriti čovjeka znači dati brata drugim lju 
dima. Kršćaninu znači također dati brata Isusu Kri- 
stu, duhovno dijete nebeskom Ocu. 

Dati na svijet dijete najveća je i najveličanstve- 
nija čovjekova moć. Zašto je onda čovjek pred ovom 
moću tako često bojažljiv, slab, čak je smatra po- 
niženjem? 

— Bog je dao čovjeku svijet da njim gospodari 
i da ga dovršava. Općenito je priroda nepripitomlje- 
na, a posebno je naše tijelo dio žive prirode. Tijelo 
mora biti sa svim svojim moćima dostojno ljudske 
osobe. Dug je to i težak posao spajanja svih čovje- 
kovih snaga u cjelovitost jedne osobe. 

— Seksualnost obuhvaća čovjeka na svim razi- 
nama njegova bića, te i ona mora biti »uključena« 
u cjelinu. Dapače, mora biti posve prožeta ljubavlju 
da bi u potpunosti odigrala svoju ulogu nastajanja 
života. Darivajući se jedan drugome, supružnici iz- 
mjenično darivaju život. Nanovo se stvaraju prije 
nego zajednički daruju život trećem biću. 

— Seksualnost se ne može uklopiti bez teškoća. 
Čovječji porivi, nagoni ne pokoravaju se dobro- 
voljno njegovu duhu. Sebičnost nastoji odvojiti sek- 
sualnu snagu od zadaće jedinstva u ljubavi i sivara- 
nju, i traži nasladu za sebe. 

— U uravnoteženoj obitelji morali bi zreli ljudi 
— gospodari sebe — imati djecu koju žele. Svaki 
bi porođaj morao biti plod prave i odgovorne odlu- 
ke, a ne posljedica pogrešnih proračunavanja, tre- 
nutne slabosti pred odlukom, lošeg poduzimanja 
»mjera opreza«. Bračni par bi morao slobodno od. 
lučiti pred Bogom broj djece koju može razložno 
podignuti, i porode regulirati prema odluci.! 

— Postoji jaz između ideala i stvarnosti, između 
veličine našeg poziva sustvaraoca i često tako teških 
i varljivih ostvarenja. Treba priznati da smo ljudi 
i slabi. 

“< Ovdje se ne govori o »sredstvima« za reguliranje poroda. Veliki 
je to problem. Prelazi okvire ovih razmišljanja. 

Obitelj, kao i čovjek, nije »posve dovršena. 
Obitelj se izgrađuje. Nema savršenih obitelji, po- 
stoje samo obitelji u hodu prema svojoj uravnote- 
ženosti i svom stvaralačkom jedinstvu. Osim toga, 
kršćanin znade da sakramenat ženidbe ulijeva svu 
otkupiteljsku Kristovu ljubav u dubinu ljudske lju« 
bavi, kako bi je spasio i preoblikovao. Kršćaninu 
je to nada i snaga. 

— Zlo vlada i izvan nas, u gradu, u svijetu. 
Upravo čovjekova sebičnost pridonosi da zlo živi, 
raste; unosi ga u domove, u gradove, u posao, u 
zakone. Općenito u sve »strukture«: 

loše zdravlje, plod modernog iskvarenog svijeta, 
izlaže pogibelji nove živote; 

tijesni ili nezdravi stanovi ometaju nove porode; 

: preniske plaće onemogućuju uzdržavanje obi- 
telji; 

neljudski rad teško oštećuje trudnice i uzrokuje 
pobačaje; 

u nerazvijenom svijetu: glad, straćare, nepisme- 
nost, zarazne bolesti, nezaposlenost itd. ubijaju 
milijune djece, sprečavaju rađanje druge djece koja 
bi prirodno morala doći na svijet. 

— Između ostalih, evo, i ovo su grijesi protiv 
stvaranja: nedostatan samonadzor čovjeka koji nije 
uklopio i uskladio sve svoje moći, njegova sebičnost 
koja odvraća od cilja vlastite ujediniteljske stvara- 
teljske snage, loše organiziran svijet koji ne dopušta 
zdrav razvoj čovječanstva. 

Za borbu protiv ovih pustošenja potrebno je 
usmjeriti sav napor: 

da zemlja, sposobna da hrani sve ljude, bude 
bolje podijeljena i bolje obrađivana; 

da znanost i tehnika, stavljene u korist čovje- 
čanstva, rješavaju probleme gladi, stanova itd.; 

da zdravstveni radnici, psiholozi... pruže sigur- 
nije reguliranje poroda; 

da čovjek nastoji ostvariti svoje nutarnje jedin- 
stvo, integrirajući u sebi sve svoje snage, da se bori 
protiv sebičnosti i izgrađuje pravu ljubav. Nadasve 
kako bi animirao čitavu ovu borbu i dao joj neka- 

kav dubok smisao, kako bi jasno shvatio izvanrednu 
ulogu koju mu je Bog povjerio, i kako bi je ostva- 
rio zajedno s Kristom. 


Sada želim napisati molitvu da bismo je sutra 
Ivana i ja pročitali misleći na nas, na našu braću, 
na naše dijete što nam ga Bog dade, na sve ostale i 
na one koji se ne rađaju u ljubavi. 


Dobri Bože evo našeg, sina, 
tvog i našeg sina. 
Stvorismo ga zajednički, u ljubavi. 
Ako nam ne uskratiš pomoć, odgojit ćemo 
ga zajednički u ljubavi. 

Tu smo, Gospodine, otac i majka; nerazrješivo 
ujedinjeni u ovom novom životu, divnom plodu 
naše utjelovljene ljubavi. 

Tu smo bliži tebi, jer s tobom stvorismo život. 
Hvala ti što htjede da budemo veliki tako! 
Bili smo ti potrebni, svemogući Stvoritelju, da novi 

život stvoriš. 

Bili smo ti potrebni, Oče, da imaš novog sina. 

Bili smo ti potrebni, Kriste, da s novim bratom 
podijeliš život. 

Hvala ti što htjede da budemo veliki tako! 

Ovo je dijete san Očeve ljubavi, koje se, iz ljubavi 
prema čovjeku, još jednom utjelovilo. 

Ovo je dijete pozvano da upozna vječnu ljubav 
Trojstva. 

Ovo dijete: jer je čovjek, 
jer je član tvog sveopćeg Tijela što svagdano 


raste. 
Ovo dijete si ti, Gospodine: 
»Donosim vam radosnu vijest... danas vam 


se... u gradu rodio Isus« (Lk 2, 10—11). 
Božić je u mojoj kući! 
Oprosti, Gospodine, što dovoljno ne kličem radošću 
pred ovom velikom tajnom. 


Oprosti što sam presretan zbog nas, a manje zbog 
njega i tebe. 

Oprosti mi nadasve zbog one djece koju roditelji 
nenamjerno rađaju, 
zbog one kojima sebičan i smućen čovjek 
uskraćuje život, 
zbog ovog loše organiziranog svijeta koji 
osakaćuje tvoje Veliko Tijelo. 

Imaj razumijevanja, Gospodine, prema siromašnim 
ljudima, sužnjima tijela, još nesposobnima da 
živimo kao bogovi. 

Pomozi nam, Gospodine; ti znadeš da ova glad u 
našoj nutrini i u našem srcu, često iskrivljena 
i poremećena, ipak je, iako nesvjesno, žarka 
želja da živimo ovu veliku tajnu Jedinstva i 
Stvaranja. 

Željeli smo sina svim našim snagama, svom našom 
ljubavlju, ali razumijemo traganja, borbe, 
zablude, očaj drugih. 

Znademo da ćemo sutra morati i mi razmišljati, 
zauzeti stav, boriti se. 

Očuvaj nas od oholosti i samodostatnosti. 

Gospodine, evo napokon Čovječanstva u hodu sa 
svojim golemim problemima,  promašajima, 
pobjedama. 

Očuvaj čovjeka od ubojitih zaključaka. 

Daj nam poštivati život, 

ljubiti život, 
jer, naš Oče, ti si život. 


ZAODJENUTI VJEROM SVOJU AKCIJU 


Koliko vrijedi moja akcija u beskrajnom poslu 
koji treba ostvariti u svijetu? X ' 

Ne sjećam se koji mi je događaj, koje Taz- 
mišljanje već tri dana nametnulo ovu ideju. Ubrzo 
je ideja postala osjećaj i neprestano kopka u mojoj 
savjesti poput loše probavljene hrane. Zatim me je, 
poput kiseline što nagriza polako, napadala, proži 
majući me do u dno bića. Osjećah se nezadovoljan, 
nespokojan, obeshrabren: »Ništa ne radim«. 

Tu je svijet preda mnom sa svojim ogromnim 
problemima. Čitah u zadnje vrijeme neke članke 
s najnovijim podacima. Stotine milijuna ljudi gla- 
duje, žive u gnusnim straćarama, ostaju nepismen, 
robuju ljudima. Čitavi se narodi, siti patnje, bude, 
a neki zaneseni, neki odlučni ustaju, organiziraju se, 
bore. Ali ih slomiše »snage reda«. A ja, ponosan na 
svoj maleni »borbeni« život, bezazlen kao dijete, 
bojim sobu, a kuća se ruši; gajim cvijeće u vrtu, 
a grad gori i požar se širi. »Ništa ne poduzimama«. 

Krivo sam postupao što nisam ranije o tome 
mislio, pogotovo što nisam o tome razgovarao s pri- 
jateljima. Neki su kao i ja postavljali —i zbog 
drugih razloga — mnogobrojna pitanja o pravoj 
vrijednosti svoje akcije. Raspravljajući o tome sa 
svećenikom, evo što sam zapamtio. 

— Najprije sam shvatio da ovakve sumnje o 
vrijednosti moje akcije bijahu samo prepredena 
napast da se ulijenim; neodređena umornost koja 
će me prije ili poslije prisiliti da se zaustavim umje- 
sto da kročim naprijed. 

— Zatim sam shvatio da osobno nisam još 
dovoljno razumio zajedničke i međunarodne dimen- 
zije ljudskih problema a da bih intervenirao u ne- 

pravednim prigodama, prividno udaljene od mjesta 
mog borbenog života. Radi se, dakle, jedino o tom 
da bih se morao zalagati na mjestu gdje živim. 

— Zašto uvijek želimo raditi nešto drugo, a ne 
ono što možemo i što moramo raditi? Zašto trčimo 
dalje od mjesta gdje živimo, uvjereni da ćemo 
drugdje mnogo bolje raditi? Vječna je to varka 
mašte, a što se mene tiče, još je gore što me na to 
potiče dobra nakana. Odviše me često zahvati lako 
i ugodno sanjarenje, zavede me maštanje. Letim 
iznad stvarnosti, život izmiče, prolazi, a da ga ni 
trudom ni skromnošću nisam oblikovao. Pogotovo 
ga nisam obasjao svjetlom dobronamjerna srca. 

— Da, istina je da počesto »ne činim ništa«. 
To je zato što gubim svoje vrijeme, svoj život, svoju 
ljubav u maštanju da gradim veoma daleko dvorac, 
a dotle u grupi radnika s kojima nastojim izgraditi 
kuću puštam da se pred mojim nogama gomilaju 
opeke. 

— Ali nadasve preispitah svoje osobno ponaša- 
nje prema akciji koju vršim. Često se ona ne razli- 
kuje u nečemu od akcije nekršćana. Shvatih dobro 
da se razlika veoma rijetko pronalazi u stvarnom 
ostvarenju ili u sredstvima, nego prvotno i bitno u 
ozbiljnosti nakane i vjere, a drugotno u sadržaju. 

— Što se tiče vjere, moram djelovati u vezi s 
»Nekim« koji me poziva, koji se preda mnom bori 
da spasi čovjeka. Moram raditi s njime. Znam, ali 
zaboravim. 

— Što se tiče sadržaja moje akcije, često se 
borim za »površinsko« oslobođenje čovjeka; katkada 
čak izgleda da se i ne tiče njega.t! Moram raditi za 
njegovo posvemašnje oslobođenje, tj. do najdublje 
srži njegova bića, gdje počinje život i gdje istodobno 
počinje tajnovita sebičnost koja ga potresno otu- 
čuje. Samo na ovoj razini može jedino biti učin- 
kovit spas donesen u ime Isusa Krista. 

— Ako oslobođenje čovjeka na njegovim razli- 
čitim »razinama« nije iste »naravi«, onda će se ono 


. *Ipak ne zaboravljam da me postoji ni jedan oblik života, ni 
jedna struktura tuđa čovjeku, iako neke izgledaju veoma daleko od 
njega, stežu ga u lance, zasužnje više negoli mislimo. 

ostvariti samo pokretom, samo borbom. Jer sve je 
obuhvaćeno jedinstvom iste osobe i čovječanstva. 
Naime: 

— Bilo bi bezrazložno vjerovati da zalaganje za 
ekonomsko, socijalno i političko oslobođenje naše 
braće samo od sebe mijenja srce onoga koji se 
bori i onoga za koga se bori. Ta se borba može 
izopačiti. Često mora biti ne samo pročišćena nego 
i spašena. Zalaganje može dostignuti svoju potpunu 
učinkovitost samo ako je plod ljubavi i nosilac 
ljubavi. A za kršćanina ako svjesno živi u Isusu 
Kristu otkupitelju i s Njime. 

— Isto bi tako bilo bezrazložno vjerovati da bi 
se čovjek mogao osloboditi svoje sebičnosti, ako se 
ne založi za vlastito »potpuno« oslobođenje i oslobo- 
đenje svoje braće, jer je ovo zalaganje jedini ispra- 
van kriterij prisutnosti otkupiteljske ljubavi. Mo- 
žemo se spasiti samo ako donosimo spas. 

— Stoga kada sam pesimist u vrednovanju moje 
neznatne i ograničene akcije (a ipak se govori o 
meni da sam aktivan borac), to je zato što u njoj 
gledam onu zapažljivu stranu, opipljiv rezultat; 
doista potreban, ali nedovoljan za čovjeka. 

Ja vjerujem u borbu za veću pravednost i dosto- 
janstvo, vjerujem u pothvate u udruživanja, u po- 
krete, u molbe. Spreman sam preuzeti dugu i tešku 
akciju..., ali se ustručavam stati da bih preispitao 
svoja zalaganja u svjetlu ljubavi, uzmičem da četvrt 
sata razgovaram s Onim koji se — usred ljudskih 
borbi i u »onostranosti« koju nam samo vjera omo- 
gućuje vidjeti — bori za potpuno oslobođenje čovje- 
ka. To znači da ne vjerujem u snagu posijana zrna, 
u sakriveni kvasac, u zasađenu ljubav u srce svijeta 
po pobožanstvenjenom čovjeku. Usavršavam tehniku 
a zaboravljam ljubav. 

— Katkada zamišljam dramu svemira ako se 
uzjoguni atomska energija: lančano bi razbijanje 
započelo sa sićušne točke svemira, neprimjetljivo 
svima, ali sposobno da neumoljivo uništi sav svemir. 
Ali rijetko mislim na tragičnu moć neznatnog čina 
sebičnosti, jednog jedincatog koji se prostire do 
granica čovječanstva, a može omlohaviti čitavo Kri 

stovo Tijelo. Rijetko mislim na učinkovitost ne- 
znatna čina čiste ljubavi, jednog jedincatog koji 
otvara protok nove krvi da preporodi tkiva i unese 
život u sve dijelove tijela. Rijetko mislim da se 
moja ljudska akcija, premda najpromišljenija, naj- 
ozbiljnija, najučinkovitija, mora hraniti ovom otku- 
piteljskom ljubavlju. 

— Jedino pred tobom, Gospodine, učim apostol- 
sku strpljivost. Pred tobom koji si se htio u odre- 
đenom trenutku vremena, u određenom mjestu sve- 
mira, ucijepiti u Čovječanstvo da ga oslobodiš i uči- 
niš da »postane jedno Tijelo«. Pred tobom koji si 
učinio da provrije čitava vječna Ljubav Boga u 
sićušnom »da«: »Oče moj! Ako je moguće... Ali 
neka ne bude moja, nego tvoja volja« (Mt 26, 42). I 
u posljednjem dahu prinesena života: »Oče, u ruke 
tvoje predajem duh svoj«. 

Pomozi mi da ne izmičem svojim dužnostima. 
Dovoljno mi je jedno mjesto, jedan trenutak, jedna 
akcija..., dovoljno mi je da se borim tu gdje si me 
ti poslao kako bih spasio čitavo Čovječanstvo. Ako 
bih htio prihvatiti spasiteljsku ljubav, moja bi 
akcija bila bez granica u svemiru po dubini i po 
učinkovitosti. 

Oprosti, Gospodine, što sam radih 
i, radeći sam, 
gledah samo jedan izgled čovjeka, 
jedan dio čovjeka. 
Otkidah čovjeka od njegova istinita bića. 
Oprosti, Gospodine, što radih sam, 
i, radeći sam, 
umanjivah vrijednost svoje borbe, 
skučivah je, 
lišavah je njene revolucionarne svemoći, 
one koja dosiže srce čovjeka koga oslobodit 
treba njegova ropstva. 
Oprosti, Gospodine, što radih sam, 
i polako, neumoljivo 
udaljivah od vjere svoju akciju. 

Evo me večeras pred tobom 
sa svojim životom, 
svojim borbama. 
Daj mi da časno, brižljivo, svjesno i odgovorno 
budem prisutan u svojoj borbi; 
i bilo odakle je vodim, 
ma kakav bio njezin »ljudski« izgled — 
budući da je moram voditi — 
s tobom ću spasavati svijet, 
srce svijeta 
i, u srcu svijeta, 
srce čovjeka. 


MOJI SU RODITELJI RASTAVLJENI 


Moji su roditelji rastavljeni. Živimo s mamom 
koja nas je podigla cijenom herojskih žrtava. Kivan 
sam na svoga oca, a ipak mi strahovito nedostaje. 


Koliko sam puta pokušao zamisliti oca o kome 
zadržah tek neko nejasno sjećanje. Jednog dana 
pomislim da odem k njemu i da mu saspem u lice 
svoj prezir i mržnju. Drugog dana zamišljam đa 
sam u njegovu zagrljaju, preplavljen ljubavlju za 
koju držah da je ugasla. U potaji sam plakao i još 
plačem. Nitko ne zna. 


Potom htjedoh smiriti se ravnođušnošću i izbri- 
sati spomen na njega. Uspijevah samo za trenutak. 
Nanovo me mučila pitanja, želje, maštanja. Upravo 
nasilno nasrtahu na vrata moga srca, Užasno sam 
patio, postao strahovito ljutit, nastojeći se osvetiti: 
majci, drugima, društvu i... sebi. Iscrpljen, povrije- 
đen, otkrih svoju patnju jednom svećeniku. Zajedni- 
čki je promotrismo. Ne oslobodih se patnje, ali je 
ublažih. Štoviše, postala je poluga u mom životu, 
moja snaga. Odsada ću se s njom služiti da izgra- 
đujem a ne da rušim. 

— Općenito se svakoj patnji mora gledati u 
lice. Nijekanjem se ne može ukloniti. Zataškavanjem 
ne može se odstraniti. Nijedna patnja ne može posve 
nestati dok traje njezin uzrok. Ljudska iznašašća u 
obrani od patnje samo su iluzije. Makar »zaborav- 
ljena«, živi nadalje u čovjeku i ruši ga dok je ne 
prizna, prihvati i iskoristi. 

— Tvoja ti patnja škodi, ali je ti uvećavaš. Sam 
sebi škodiš. Poput putnika koji naiđe na putu na 
prepreku te na nju neprestano i nesmotreno nasrće: 
izrani se i krvari... i opet bjesomučno započinje. Ne 
prihvaća zapreku. 

— Dok ne prihvatiš da je patnja u tebi i da će 
vjerojatno ostati, nećeš je moći srediti. Ne moraš 
se pomiriti sa sudbinom. Značilo bi zastati i napu- 
stiti borbu. Radi se o tome da priznaš, prihvatiš i 
preoblikuješ svoju patnju. 

— Tvoja je patnja veća jer bjesniš, ali je još 
veća jer sanjariš. Idealiziraš svog oca jer ga ne 
poznaš. Istražio si dubinu ponora neljubavi što ga 
je on iskopao udaljivši se od obitelji, ali ti ne 
možeš zamisliti teškoće na koje bi možda naišao 
kad bi on bio prisutan. 


— Veliš: »Ne znam i nikada neću znati što je 
očeva ljubav«. I misliš: »Prikraćen sam i takav ću 
ostati«. Na dva se načina spozna roditeljska ljubav. 
Pozitivan način: tu ljubav osjećati i doživljavati. 
Negativan način: upoznati patnju da ti je uskraćena. 
Veličina je patnje jednaka veličini i dubini neupozna- 
te ljubavi, ali ne doživljene. 


— Patiš jer dijete predstavlja oca i majku uje 
dinjene u jednom biću. Ne može se u djetetu odvo- 
jiti ono što je očevo i što je majčino. Sve što u 
obitelji dijeli muža i ženu ostavi nepopravljiv lom 
u srcu djeteta. Ako se roditelji rastave, bilo svjesno 
ili ne, to razdire dušu djeteta. Postaje rastrgano 
dijete, rascijepano dijete do najosjetljivije žilice 
svoga bića. Rastava je uvijek neprirodna. 

— Dijete, budući da si ti znak jedinstva oca i 
majke — ma kakvi bili njihovi sukobi i njihovi 
prošli, sadašnji i budući odnosi — ti jesi veza i 
ostani veza koju oni ne mogu raskinuti. Neizbrisiv 
si dokaz ljubavi što ih je za trenutak ujedinjavala. 
Po njihovoj ljubavi ti si dobio tijelo. Po njihovoj 
ljubavi koja se ne može uništiti. 

Pa čak ako su tvoji roditelji posve pogriješili, 
ti spasavaš ljubav svojih roditelja ako se usavršuješ, 
ostvaruješ i uspiješ u životu, a da tvoju muku 
nitko ne zna, pa čak ni roditelji. 


— Ti rađaš svoje roditelje. Nosiš ih u sebi. I 
svojim životom ako želiš živjeti, svojom ljubavlju 
ako hoćeš ljubiti: daješ im život. 

— Ti misliš: »A ako me nisu željeli, ako sam 
plod slučajnosti?« Misliš. »A što s rođenima od 
nepoznata oca ili roditelja i s onima koji su plod 
pravog ili tobožnjega silovanja?« 


Čak na dnu najsebičnije želje titra iskrica lju- 
bavi. Pa bila prigušena ljubav, neočitovana ljubav, 
iskrivljena, izobličena, neraspoznajna ljubav, ipak 
je ljubav. Dijete je žalostan svjedok te zakopane 
ljubavi, te sjemenke ljubavi koja hoće živjeti. Po 
njemu su roditelji zauvijek sjedinjeni. Možda ljubav 
nije nikada opstojala vidljivo, ali je ona tu u 
djetetu. 

— Dijete, često govoriš: »Ne mogu ljubiti«. Ne- 
ispravno. Ne bi patio da ne ljubiš. Tvoja je patnja 
također očitovanje zakopane ljubavi. 

— Zašto ne iskoristiš svoje urođene nježnosti? 
Zakopane u tebi, otuđuju se i pretvaraju u ljutinu, 
u plač, u varljiva sanjarenja. Iskorištene, mogu vra- 
ćati život onima oko tebe koji su, poput tebe ili 
slično, bili lišeni života. 

Ti živiš. Plod si ljubavi, makar to bio djelić 
izobličene ljubavi. Znaj, Bog nastupa u toj ljubavi, 
jer nema ljubavi bez Očeve prisutnosti. I Krist je 
prisutan, iako je tu grijeh, jer nema grijeha koji 
Krist ne želi otkupiti. 

— Tvoja je patnja izvanredna moć. Zašto je ne 
iskoristiš? Isus Krist, otkupljujući patnju ljubavlju, 
spasio je svijet. Ljubav umetnuta u patnju, to je 
otkupljenje. Ako priznaš svoju patnju, ako je prihva- 
tiš, ako je nahranjenu svojom ljubavlju dadneš dru- 
gima, spasit ćeš s Kristom promašenu ljubav tvojih 
roditelja i mnoge druge ljubavi. 

— Ljubi, ljubi nadalje! 

Moraš za troje ljubiti. 

Nije nemoguće ako ljubiš s Isusom Kristom. 

Evo me, Gospodine, pred tobom, 
više ne mogu izdržati. 

Sve sam pokušao 
da svoju patnju 
potisnem, 
zaboravim, 
zbrišem. 
Evo ti, Gospodine, moje breme, 
ogroman svežanj koji više nositi ne mogu, 
i koji, na kraju patnje i daha, 
napokon polažem pred noge prijatelja. 
Evo pred tobom, Gospodine, moje breme, 
stegnuto u mojim rukama 
toliko dana i godina; 
napokon odloženo, 
napokon prepušteno drugome. 
Da, prihvaćam da patnja moja u meni živi 
i da ne može umrijeti. 
Priznajem da sam dijete rastrgano, 
rascijepano, 
izranjeno. 
Sada, Gospodine, znadem tko sam. 


Ja sam mjesto susreta, 
ja sam neprekinuta veza, 
ja sam nerastavljivo tijelo, 
ja sam »njihova« ljubav što živi dok živim, 
ja sam »njih dvoje« zauvijek vjenčanih. 
Želim živjeti, Gospodine, da oni žive; 
rasti da oni rastu, 
ljubiti da oni ljube, 
i šutljivo ću rađati svoje roditelje, 
davati im život, 
podizati ih, 
spašavati ih 
spašavajući njihovu ljubav. 

PONOVNO OTKRIVANJE PRIRODE 


Nedavno je na skupu kršćanskih aktivista izja 
vila jedna gospođa da je članica pokreta protiv 
zagađivanja prirode i da je o tome iznijela molbu 
četvrti u kojoj stanuje. Neki su se prisutnici na 
sastanku smijali i govorili o »prolaznoj modi«. Raz- 
mislimo ne krije li ova »moda« protuudar velikoj 
opasnosti? 

Najprije, sjetismo se silnog zanimanja oko nas 
za prirodu. Ugodno smo iznenađeni mnogim činje- 
nicama: polazak na selo, povratak turista prirodi, 
gradnja vikendica, brojne osobe opskrbljuju se či- 
stom izvornom vodom. Zatim borba protiv zagađiva- 
nja atmosfere, jezera, rijeka i mora; zaštićeni pro- 
stori, zelene površine i urbanizam; toliki sastanci, 
kongresi, dogovori o ovom problemu; potom prva 
svjetska konferencija u Stokholmu za obranu pri- 
rodnog okoliša itd. (U lipnju g. 1972. prvi put u 
povijesti svijeta više od 1.200 predstavnika iz 129 
zemalja sastalo se pod pokroviteljstvom OUN, da 
prouče načine kako bi zaštitili naš planet). 

Zašto ovo naglo komešanje? Pod kojim vidom 
ovaj problem zanima čovjeka, a pod kojim Boga? 

Razmišljali smo i molili. 

— Čovjek nije osamljenik. Sam je nedovršen, 
ne može živjeti sam. 

— Mnogostruk je u sebi, nadaren različitim 
snagama koje mora ujediniti. 

— Član je veličanstvene zajednice: čovječanstva. 

— Stanica je beskrajnog tijela: svemira. 

— Sin je jedinog Oca mnogih sinova: Boga. 

— Ako se neke veze, na jednoj ili drugoj razini, 
prekinu, eto neravnoteže, nereda i konačno osaka- 
ćenosti čovjeka. 

— Čovjeku su potrebne za nutarnji život sve 
njegove snage: fizičke, osjećajne, duhovne. Ako npr. 
njegove seksualno-tjelesne ili osjećajne snage nisu 
»uklopljene« u njegovoj osobnosti, ako se raskinu 
veze, on gubi ravnotežu, osakaćen je. Ne živi u 
punini. 

— Čovjek je društveno biće. Može zdravo sazri- 
jevati i živjeti jedino u svezi s drugim ljudima. 
Sam, ostaje merazvijen, nedovršen. Da bi zrelo 
stasao, mora ući u zajedništvo s drugim ljudima na 
zemlji. Ako se prekinu veze, osakaćen je. 

— Svemir je proširenje čovječjeg tijela. čovje- 
kovo je tijelo djelić zemlje. Da bi živio kao čovjek, 
potrebna mu je zemlja, zrak, sunce i sav svemir. U 
životnoj je vezi s njima. Ako se prekinu veze, čovjek 
je osakaćen. 

— Čovjek ne dolazi niotkuda. Plod je vječne 
Očeve ljubavi. Dijete je božanske obitelji. Ostaje ne- 
dovršenik ako nije upoznao svog Oca, svog brata 
Isusa Krista i ljude, svoju braću u Isusu Kristu; 
ako se nije povezao slobodno s njima i ne živi bo- 
žanskim životom na koji ima pravo po sinovstvu. 
Svako je kidanje veza — grijeh. 

— Ovo jedinstvo: čovjeka samog, 

ljudi među sobom, 

ljudi i svemira, 

čitava čovječanstva i svemira s Ocem u 
Kristu beskrajan je Božji nacrt koji mora 
sve zauvijek sabrati u jedinstvo Trojstva. 


— Svaki put kada se čovjek bori, na ovoj ili 
onoj razini, da poveže veze u ljubavi Gili u slobodi, 
u pravednosti, u poštivanju pojedinačnih i skupnih 
vrednota, jer se ne radi o izgradnji bilo kojeg jedin- 
stva), on radi po Očevoj želji. Ako je kršćanin, mora 
vojevati s Isusom Kristom koji je osobno nastupio 
da uspostavi u sebi jedinstvo svijeta na svim razr 
nama. 

— Tako su veze čovjeka sa svemirom potrebne 
za dubinsku ravnotežu osoba i za hod svijeta prema 
vlastitom jedinstvu. Upravo mi danas na poseban 
način to i promatramo. U mnogim su slučajevima 

ove veze oštećene ili napuknute. I kao što svaki 
put kad nadođe neki lom, pojavi se ubitačan nered. 


— Čovjeku je od početka poklonjen svemir da 
ga čuva i poboljšava. Čovjek mora sa svoje strane 
zagospodariti svemirom, razvijati i staviti ga u 
službu sebi i svima. 

Neki pak ljudi iskoristiše za sebe zajednička 
dobra prirode, isključivši druge. Izrabiše ga u svoju 
korist, prisvojiše. 

— Jedni obiluju mnogom vodom, drugi je 
nemaju.! 

— Jedni udišu čisti zrak, drugi pokvaren. 

— Jedni se opijaju suncem, drugi stanuju u 
kućama gdje nikada ne dopre zraka sunca. 

— Jedni žive usred zelenih površina, drugi 
usred asfalta i betona. 

— Jedni gomilaju posjede, drugi nemaju što 
obrađivati itd. 

— Ne samo da je čovjek sebično iskoristio 
zemlju i svemir za uživanje i užitak manjine, osuđu- 
jući mnoge druge na bolest i preranu smrt, nego je 
i bezobzirno »izrabio« bogatstva zemlje. 


Čovjek koji sebično zloupotrebljava vlastito ti- 
jelo da iz njega izvuče užitak bez ikakva zakona ili 
pravila, razbija ravnotežu svoga života. Pokvareno 
tijelo onda otuđuje duh. Tako i zemlja, produženje 
čovječjeg tijela, kad nije »razložno« iskorištena, 
navlači bolest i postaje zarazna. Danas je čovjek 
razbolio zemlju; vodu i zrak je zagadio, iscrpio zem- 
ljišta, poharao prirodna bogatstva itd.2 

— Kao obično, u tome su ugroženiji siromasi. 
Nisu mogli dovoljno iskoristiti »prirodna« bogatstva, 
mnogi su slabo hranjeni, mnogi su umrli prerano: 


1 U nerazvijenim zemljama tisuće djece svagdano umire od dehi-. 
dratizacije (isušenje zbog nedostatka vode), a i u razvijenim zemlja- 
ma još se po starim gradovima nejednako dijeli voda, 


2 Casopisi i stručni članci iznose uznemirujuće brojke: »U g. 1971. 
francuska je industrija sasula u rijeke 6 milijuna tona otpadaka, 
što je jednako 10,000 vlakova. Svaka je druga kap vode u rijeci 
Seini iz kanalizacije Pariza«. »Čovječanstvo godišnje izgori 4,5 mili- 
jardi tona fosilne energije i tako ubaci u atmosferu do 100 milijuna 
tona ugljičnog plina. Još više zaprepašćuje da običan četveromotorac 
potroši u letu New York — Pariz 40 tona petroleja i 90 tona kisika; 
toliki je dnevni proizvod 3.000 hektara šume« (Michel Chevalet u 
La Croix, lipanj 1972.) 

npr. tvornički radnici koji godinama udisahu otrov, 
rudari lišeni svjetla, djeca lišena sunca. (Nije puka 
fraza ili jadanje za mekana srca. Govore brojke. 
Otkrivaju nam grozne razlike u dužini života ljudi 
gledom na njihovu struku i njihov društveni stu- 
panj. Milijuni ljudi umrli su prerano, ubijeni od 
zagađenosti prirode koja ih je morala hraniti i 
razvijati). 

Sada zagađenost prirode napušta geta siroma- 
šnih i prostore bijede. Širi se, zahvaća podjednako 
gusto naseljene gradske četvrti, kupače na luksuz- 
nim plažama itd. Tek smo se sada uskomešali, uzne- 
mirili. 

— Ne radi se o tome da se »zaustavi razvoj«, 
da se liše potrošnih dobara oni koji ih malo troše. 
Ne radi se o vraćanju napretka nazad, nego se radi 
o tome kako pravedno voditi i upravljati napretkom 
na opće dobro čovjeka i ljudi. To je od postanka 
svijeta prvi Božji zakon. Prekršiti zakon, grijeh je. 

— Lako je druge optuživati. Svaki čovjek zaga- 
đuje pirodu. Svi smo odgovorni za bolest prirode. 
Svatko se na svome mjestu mora žrtvovati. Evo 
jedan primjer, ako imaš auto, jesi li spreman ne 
voziti u gradu, a služiti se gradskim javnim prome- 
tom? 

— Treba također ponovno uspostaviti prekinute 
odnose s prirodom. Neki se s prirodom nisu nikada 
sprijateljili. Treba ih poučiti. Djeca je moraju upo- 
znavati i otkriti radost što borave u svijetu. To je 
uloga pravog odgoja. 

Sve ovo pridonosi zdravom dodiru s prirodom, 
pridonosi potpunom razvitku čovjeka i u skladu je 
s Očevom željom o čovjeku i svijetu. 

— No, treba ići korak dalje i braniti prirodu od 
napadača. Bog nam je povjerio prirodu. Kao svoje 
tijelo, tako moramo i prirodu voditi usavršavanju 
pošto smo s njom zagospodarili, poboljšali je i upo- 
korili. 

Dakle, dužnost poštivanja, sređivanja, razvijanja 
prirode i njenih veza s čovjekom ne pripada osje- 
ćajnim i besposlenim osobama. Doista postoji redo- 
slijed vrijednosti u obavezama, ali je u cjelini odgo- 

voran čovjek sebi, društvu, svemiru. Osobno zalaga- 
nje neophodan je elemenat za veličanstveni napre- 
dak čitavog čovječanstva i svemira, za konačni sklad 
vječne Ljubavi. 

Hvala ti, Bože: svoju ljubljenu sestru pronađoh, 
pronađoh zemlju, sestru svoju. 
Sazdana kao i ja od ilovače, 
upija iste sunca zrake. 
Ipak, bjesmo se izgubili s vida. 
Više je ne promatrah. 
Više je ne posjećivah. 
Više ne prijateljevah. 
Smatrah, 
smatrasmo braća i ja... 
smatrasmo da možemo bez nje biti. 
Gospodine, napokon je pronađoh, ali bolesnu, 
ranjenu, iscrpljenu. 
Ti nam je dade nevinu u naše požudne ruke, 
divlju, ali pripitomljenu. 
Neki je od nas izručiše izrabljivačima. 
Prinudiše je da se prostituira, da iz nje izvuku 
užitak stalan. 
A sad, bezoblična i zarazna, 
zarazi nas ako joj se približimo. 
Branit ću, Gospodine, 
zemlju nemoćnu, 
zemlju beživotnu. 
Borit ću se za nju. 
Jer si je, Gospodine, povjerio 
meni, 
svim ljudima. 
I štiteći je, 
razvijajući je kako ti želiš, 
još jednom 
spasit ću sebe i svoju braću. 


121 


KAZALO 


Krik utopljenika da d2 
Što danas znači ljubiti brata čovjeka 
Kad bi Krist čitao novine 

Naša uslužnost 

Tražim kućnu pomoćnicu 

Biti osoba 

Na tragu Boga 

Zanosno dijete a 

Moje mjesto u stvaranju 

Drugi u mojim očima 

Moj muž nije kršćanin 

Trgovački i kršćanski osmijeh š 
Među vama stoji netko koga vi ne poznate 
Mnoge puštamo spavati 

Naša kći postaje djevojka 

Čudesno sredstvo za umirenje 
Stanovi za Božju djecu 

Na sliku Božju 

Mrtvi žive 

Tjeskoba 

Sustali smo : 

Božić u mom domu . “a 
Zaodjenuti vjerom svoju akciju 
Moji su roditelji rastavljeni 

Ponovno otkrivanje prirode 

IZVORI ISTINE, Dominikanci, 50260 Korčula 


Zlatan Plenković »A—B—C« 


Propovijedi za tri liturgijske godine, za svaku nedjelju i 
blagdan. Ne prelaze dvije tiskane strane. Protkano živim 
primjerima i slikama. 

Cijena: 80 din. 


Michel Quoist: »Krist živi« 

Kako da kršćanstvo usvoji težnje današnjeg čovjeka. 
Iznosi misterij stvaranja, utjelovljenja, otkupljenja. Kako 
sresti, živjeti Krista. 

Cijena: 30 din. 


Juan Arias: »Vječni suputnici« 

Obrađuje tri čovjekova nerazdvojiva suputnika: slobodu 
stvaralaštvo, savjest. 

Cijena: 30 din. 


Ljubo Stipišić: »Hrvatska pučka Misa« 

Nismo svi muzičari, ali je dobro da se nađe u biblioteci. 
Misa u G-duru. Za 4-glasni zbor i capella i za 2-glasni 
zbor s pratnjom orgulja. Georgijanski melos stoljetnih 
bratovština. 

Cijena: 20 din. 


Gusti Gebhardt: »Vjenčani smo ...što sada?« 

Razgovor mladih parova i stručnjaka o braku u svagdaš- 
njem životu, o braku nakon deset godina i o promašenim 
brakovima. Kako ostvariti i očuvati bračnu zajednicu. 
Cijena: 40 din. 


Zlatan Plenković: »Svibanj« 

Knjižica na temelju Pavla VI »Marijansko štovanje«. Za 
listopadske pobožnosti i za svibanj. 

Cijena: 30 din. 


A. M. Roguet: »Homilije kod sprovoda« 

Novo u našoj homiliteci! Homilija na svako čitanje u 
»Redu sprovoda«. Novi pristup. Odiše svježinom nade, 
optimizma. 

Cijena: 50 din. 


A. M. Roguet: »Homilije vjenčanja i krštenja« 

Na temelju biblijskih čitanja u »Redu vjenčanja i kršte- 
nja« osvjetljuje oba sakramenta. Svećenik može crpsti 
misli za svoje homilije, a može ih dati u ruku mladencima 
ili roditeljima koji traže krštenje za svoje dijete. 

Cijena: 50 din. 


Giovanni Albanese: »Mudrosti života« 

Svjetovnjak komentira izreke iz Mudrosnih knjiga. Biblije 
da bi osvijetlio život i probleme današnjeg čovjeka. Upravo 
sili čitatelja da ispita i osmisli svoji život, 

Cijena: 50 din. 


Giovanni Albanese: »Moje riječi neće proči« 

IL izdanje zlatne i korisne knjige. Na izreku iz Evanđelja 
nadovezuje pisac svoja razmatranja, životne primjere. 
Jesno i Živo. Svako razmatranje, prava propovijed. 
Cijena: 50 din. 


Georg Moser: »Tišina usred buke« 

Pisac knjigom savjetima smiruje duh u uznemirenom i 
bučnom svijetu kako bi u tim okolnostima otkrio, našao, 
sačuvao nutarnji mir. 

Cijena: 50 din. 

Michel Quoist u knjizi »Sastanak s Kristom« 
ustrajno nas potiče kako raožemo susresti Krista 
koji uvijek živi i djeluje među nama. Opetuje nam 
neprestano da biti kršćanin znači: priljubiti se uz 
Krista i bujno sudjelovati u Njegovoj ljubavi. U 
tome, nesumnjivo, pisac uspijeva! 


Iznosi pred nas praktične primjere; svako je 
poglavlje prikazivanje nekog događaja, neke okol- 
nosti, nekog doživljaja. Na primjer: rođenje dje- 
teta, izabiranje zvanja, čitanje novina itd. 


Stranice pune značenja, doživljene i proživ- 
ljene pridonose cjelovitom shvaćanju života, omo- 
gućuju da se pojedinačne i zajedničke dužnosti 
povežu s vjerom, da se probudi vjera i ispita sa- 
vjest. 


